. * . * . ကြယ်တစင်း . * . * .: နေချင်တဲ့ မြို့လေး\nပူလောင်တဲ့ ရာသီဥတု .. ဆူညံသံတွေ .. ကားသံ လူသံတွေနဲ့ဆူညံလွန်းတဲ့ ရန်ကုန်မှာပဲ ကြီးပြင်းလာခဲ့တယ် .. အဲဒီမြင်ကွင်းတွေနဲ့ အလှမ်းကွာဝေးတဲ့ အေးချမ်းတဲ့မြင်ကွင်း .. စိမ်းလန်းတဲ့ သစ်ပင် ပန်းမန်တွေ .. မျက်စိတဆုံး တောင်တန်းတွေ ပတ်လည်ဝိုင်းနေတဲ့ .. ရာသီဥတု အေးစိမ်းတဲ့ နေရာဒေသမျိုးကို နှစ်သက်တတ်ခဲ့တယ် ..\nငယ်ငယ်တုန်းက ဖိုးဖိုးကြီးတို့ ဖွားဖွားကြီးတို့ ခရီးတွေထွက် တောင်တွေ တက်နိုင်တဲ့အရွယ်တုန်းကဆိုရင် ဦးလေးတွေ အဒေါ်တွေက ဦးဆောင်ပြီး ကားကြီး ကားငယ်တွေငှား ရာသီအလိုက် ခရီးတွေ မျိုးစုံ ထွက်ဖူးခဲ့တယ် .. ၁၀ ရက်နဲ့ အထက်မြန်မာပြည် ခရီး .. ဆောင်းတွင်းဆို ကျိုက်ထီးရိုးဘုရားဖူး .. ကျိုက်ခမီ စက်စဲ .. ရွှေစက်တော် .. မေမြို့ .. တောင်ကြီး .. အင်းလေ .. ပင်းတယ စသည်ဖြင့် ခရီးတွေ ထွက်ခဲ့တယ်ဆိုတာ မှတ်မိတာလောက် ဓါတ်ပုံတွေကြည့်ပြီး ရေးတေးတေး မြင်ယောင်တာလောက်သာ မှတ်မိတော့တယ် .. ငယ်ငယ်ကတော့ ခရီးတွေ ခဏခဏထွက်ရတယ်ဆိုတာ မှတ်မိနေတယ် .. ကလေးဆိုတော့ သွားရင်လာရင် ပျော်တယ် .. ဟိုဆော့ ဒီဆော့ ဟိုလျှောက်ပြေး ဒီလျှောက်ပြေး .. ဒီလောက်ပဲ .. ရှုခင်းဆိုတာလည်း ကြည့်ရကောင်းမှန်းမသိ .. သွားမယ် စားမယ် ဆေ့ာမယ် ဒီအတွေးပဲ ..\nသိတတ်တဲ့အချိန်ကျတော့ ဖိုးဖိုးကြီး ဖွားဖွားကြီးတို့က အသက်တွေကထောက်လာ ခရီးထွက်ဖို့ဆိုတာ ခက်ခဲလာတော့ နောက်ပိုင်းခရီးဆိုတာ သိပ်မထွက်ဖြစ်ကြတော့ဘူး .. ခရီးတိုလေးတွေလောက်ပဲ သွားဖြစ်ခဲ့တော့တယ် .. (ကံကလည်းဆိုးပ .. လူစောစောမဖြစ်ဘူးနော် ..) ဒီတော့ မြင်ကွင်း ရှုခင်းတွေ မှတ်မိနေတာမျိုးက နည်းသွားတယ် ..\nတောင်ကြီးဆိုလည်း လူတွေ အနွေးထည်ဝတ်ထားကြတယ် .. ချမ်းချမ်းစီးစီး ပါးစပ်က အငွေ့တွေထွက်အောင်လုပ်ပြီးဆော့တယ် .. နှာဖျားထိပ် အေးအေးလေးနဲ့ အမေကို လိုက်စမ်းတယ် .. ဒီလောက်ပဲ .. အင်းလေးဆိုရင်လည်း လူတွေ လှေကို ခြေထောက်နဲ့လှော်တယ် .. ခမောက်ပဲခေါ်လားတော့မသိဘူး ချွန်ချွန်ကြီးတွေဆောင်းထားတယ် .. သောက်လည်းဒီရေ သုံးလည်းဒီရေ သုံးပြီးသားရေတွေကလည်း ဒီကန်ထဲပြန်စီးဆင်းနေတယ်ဆိုလား .. :D ..\nသွားဖူးတယ်ဆိုတာလောက်သာ အသိရှိပြီး ဘာက ဘယ်လိုဆိုတာမျိုးတွေ ပြန်မပြောတတ်တဲ့ အချိန်မျိုးမှာ ခရီးတွေ ထွက်ခဲ့ရတယ် ..\nမှတ်မှတ်သားသားအချိန်မှာ သွားဖူးတဲ့ထဲမှာ နေရတာအကြိုက်ဆုံးနဲ့ စိတ်ကူးယဉ်ထဲမှာ အိမ်လေး ခြံလေးဆောက်ဖြစ်တဲ့ နေရာကတော့ ပန်းမြို့တော် (ခ) မေမြို့ (ခ) ပြင်ဦးလွင် .. ရုပ်ရှင်တွေထဲမှာ မြင်ရတဲ့ တိုက်ပုပုလေးတွေ ခြံလေး ၀င်းလေးနဲ့ အရမ်းသဘောကျခဲ့တယ် ..\nအသက်တွေ ကြီးလာလို့ အဆင်လည်းပြေမယ်ဆိုရင် ပြင်ဦးလွင်လို အေးချမ်းတဲ့ နေရာမျိုးမှာ ကိုယ့်ခြံလေးနဲ့ နှစ်ထပ်အိမ်လေးနဲ့ မြေကွက်လပ်မှာလဲ ပန်းလေးတွေ စိုက် .. အဲလို အေးအေးချမ်းချမ်းလေး အချိန်တွေ ကုန်ဆုံးချင်တယ် .. မီးတော့ လာစေချင်တယ် .. :P .. ပြီးတော့ အင်တာနက်လေး :D ..\nမနက်ဆို အိပ်ရာထ ဘုရားဝေယျာဝစ္စလုပ် ပြီးရင် အနီးအနားဖြစ်ဖြစ် ခြံထဲမှာ ဖြစ်ဖြစ် လမ်းလျှောက်ထွက် .. အိမ်ပြန်ရောက်ရင် ချက်ပြုတ်စားသောက်ပြီး နားနားနေနေ နေ .. ကိုယ့် ပန်းပင်လေးတွေကို ပြုစု ဂရုစိုက် .. ညနေဘက် ခြံထဲ အေးအေး လူလူ လမ်းလျှောက် .. စဉ်းစားရင်းနဲ့ နေ့စဉ်ဒီလိုချည်းပဲဆို နည်းနည်းများပျင်းဖို့ကောင်းမလား .. ဖြစ်နိုင်ရင်တော့ ကော်ဖီခြံလို ရာဘာခြံလို လုပ်ငန်းမျိုးလုပ်ချင်ပြန်ရော .. စိတ်ကူးကတော့ တယ်ယဉ်လို့ကောင်းတာပဲ ..\nအသက်တွေရလာပြီး အလုပ်တွေလည်း လုပ်စရာမလိုတော့တဲ့အချိန်ကျရင် မေမြို့လိုမျိုး အေးမြတဲ့ ရာသီဥတုရှိတဲ့မြို့လေးမှာ အချိန်တွေကို ဖြုန်းတီးပြစ်ချင်တယ် ..\nကိုရီနိုကြီး တဂ်ထားတဲ့ အနေချင်ဆုံးမြို့လေးကို စိတ်ကူးထဲရှိသလောက် ချရေးလိုက်တာပါ .. အေးချမ်းတဲ့ ဆိတ်ငြိမ်တဲ့ နေရာဆို ဘယ်နေရာဖြစ်ဖြစ်သဘောကျတယ် .. နှင်းတွေကျတာကို ကြိုက်တယ် .. မျက်စိအေး နားအေး နေချင်တယ် .. ခုနေတော့ ဝေးနေပါသေးတယ် .. လုပ်စရာတွေရှိနေသေးတယ်လေ .. မလုပ်ချင်လည်း လုပ်ရဦးမယ် .. မနေချင်လည်း နေရဦးမယ် .. နောက် ဘယ်နှစ်နှစ်ထိလောက်များဖြစ်မလဲ .. ၁၀ နှစ်လောက်လား နှစ် ၂၀ လောက်လား .. ကိုယ့်ရည်မှန်းထားသလိုလေး နေချင်ရင်တောင် အဲဒီရည်မှန်းချက်ရောက်ဖို့ အချိန် ငွေ စတာတွေနဲ့ ဖြည့်ဆည်းရဦးမှာဆိုတော့ စိတ်ကူးလေးနဲ့ပဲ ပျော်နေလိုက်ပါဦးမယ် .. :)\nကိုဇူလိုင် .. ကိုရွာသားလေး(YTU) .. နွေးနွေး တို့ရော ဘယ်မြို့လေးတွေမှာ နေချင်လည်းမသိဘူး ..း)\nသူငယ်ချင်းတယောက်က ပြောတယ် .. စာတွေရေးတာမကောင်းဘူးတဲ့ .. စိတ်ကလည်း သိပ်မကြည် သိပ်မရွှင်ဘူး .. အပျင်းတက်တာလည်းပါတာပေါ့ .. :D .. ခုဆို ကိုယ့်အာရုံက မလာတာနဲ့ တဂ်ပို့စ်တွေပဲ ရေးဖြစ်နေတယ် .. သည်းခံပေးကြပါနော် .. ကြိုးစားရဦးမယ် ..း)\nရေးသားသူ moekhar at 6/09/2009 02:51:00 PM


ရေနွေးကြမ်း - ဝီကီပီးဒီးယား\n(လက်ဖက်ရည်ကြမ်း မှ ပြန်ညွှန်းထားသည်)\nရေနွေးကြမ်း (အင်္ဂလိပ်: plain tea) သည် လက်ဖက်ခြောက်နှင့် ရေနွေးကို ပေါင်းစပ်ထားသည့် လက်ဖက်ရည်ကြမ်းတစ်မျိုးဖြစ်သည်။ ရေနွေးကြမ်းသောက်သုံးခြင်း ဓလေ့သည် မြန်မာ့လူမှုအဖွဲ့အစည်းတွင် အလွန်တွင်ကျယ်သည့် ထုံးတမ်းစဉ်လာတစ်ခုဖြစ်၍ သောက်စရာများတွင် သောက်သုံးရေပြီးလျှင် ဒုတိယနေရာ၌ ရှိသည်။\nရေနွေးကြမ်းသောက်သုံးခြင်းကို မှတ်တမ်းများအရ အလောင်းစည်သူမင်းလက်ထက်ကပင် တည်ရှိခဲ့ကြောင်း တွေ့ရှိရလေသည်။ မြန်မာမင်းဆက်ခေတ်များစွာ၌လည်း လက်ဖက်ရည်ကြမ်း ခေါ် ရေနွေးကြမ်းသောက်သုံးခြင်း အရေးပါသည့်ဓလေ့ထုံးတမ်းဖြစ်၍ ကုန်းဘောင်ခေတ်နှောင်းတွင် စာဆိုတော် ဦးပုညကိုပင် လက်ဖက်ရည်တော် (ယခင်အသုံး-လဘက်ရည်တော်) ရာထူး ခန့်အပ်ခံခဲ့ရကြောင်းတွေ့ရှိရသည်။\nရေနွေးကြမ်းသောက်သုံးခြင်းသည် မြန်မာ့ယဉ်ကျေးမှုတွင် စုဝေးမှု၊ တိုင်ပင်မှု၊ ညီညွတ်မှု၊ ပျော်ရွှင်၍ လွတ်လပ်သည့် စကားအပြန်အလှန်ပြောဆိုမှုများ၏ ပြယုဂ်ဖြစ်သည်။ လက်ဖက်ရည် ခရား (သို့) ဓာတ်ဗူး နှင့် ခွက်ငယ်လေးများကို မြန်မာနိုင်ငံအနံ့အပြားရှိ လက်ဖက်ရည်ဆိုင်များတွင် ရေနွေးကြမ်းအား အခမဲ့သောက်သုံးရန်အတွက် တွေ့မြင်နိုင်သည်။ အချို့သောဒေသများ အထူးသဖြင့် မန္တလေးမြို့ရှိ လက်ဖက်ရည်ဆိုင်ကြီးအချို့တွင် လက်ဖက်ခြောက်ကောင်းဖြင့် ရေနွေးကြမ်းကို ပြင်ဆင်၍ ရောင်းချလျက်ရှိကြသည်။\n၂ ရေနွေးကြမ်း ရာဇဝင်နှင့် သမိုင်း\nခေါ်ဝေါ်သုံးစွဲမှု အချို့သည် ဒေသများအပေါ်မူတည်၍ ကွဲပြားကြရာ မန္တလေးတွင် လက်ဖက်ရည်ကြမ်း၊ ရှမ်းပြည်နယ်၊ အင်းလေးဒေသတွင် အခါးရည်(ကြမ်း)၊ ရန်ကုန်တွင် ရေနွေးကြမ်း ဟု ခေါ်ဆိုကြသည်။ အချို့သောဒေသများ၌ လက်ဖက်ရည်ကြမ်းအဖန် ဟုလည်း ခေါ်ဆိုသည်ကို တွေ့ရသည်။\nရေနွေးကြမ်း ရာဇဝင်နှင့် သမိုင်း[ပြင်ဆင်ရန်]\nတရုတ်ရာဇဝင်တစ်ခုအရ ဘီစီ ၂၇၃၇ တွင် ဒဏ္ဍာရီလာ ဧကရာဇ် ရှန်းနွန် (Shennong) သည် တောအုပ်တစ်ခုဆီသို့ လမ်းလျှောက်လာကာ လက်ဖက်ပင်အနီးတွင် အနားယူ၍ ရေနွေးအိုးတစ်လုံးတည်ကာ အဖုံးကို မပိတ်မိဘဲ အိပ်ပျော်၍ သွားသည်။ မကြာမီ နိုးလာသောအခါ ရေနွေးအိုးမှ အနံသင်းသင်းတစ်ခုရနေသည်ကို သတိပြုမိရာ အနားမှ လက်ဖက်ပင်အရွက်အချို့ ရေနွေးထဲကျနေကြောင်း သိရှိသွား၏ ။ ထိုအရည်ကို သောက်ကြည့်လိုက်သောအခါ ယခင်ရခဲ့ဖူးသည့် မည်သည့်အရသာနှင့်မျှမတူဘဲ တမူထူးခြားနေသည်။ ထိုမှစ၍ လက်ဖက်ရည်ကြမ်းသောက်သုံးခြင်းစတင်ခဲ့သည်ဟု ဒဏ္ဍာရီ၌ ဖော်ပြထားသည်။\nတရုတ်ကဲ့သို့ အိန္ဒိယတွင်လည်း အလားတူဇာတ်လမ်းမျိုးရှိသေးသည်။ မြန်မာနိုင်ငံ၌ မည်သည့်အချိန်ကစ၍ လက်ဖက်စိုက်ပျိုးခြင်း၊ စားသုံးခြင်းနှင့် လက်ဖက်ရည်ကြမ်း သောက်သုံးခဲ့ခြင်းများကို တိတိကျကျ သိရှိနိုင်ခြင်းမရှိပေ။ သို့သော် ဒဏ္ဍာရီအရ ပုဂံခေတ် အလောင်းစည်သူမင်း တိုင်းခန်းလှည့်လည်လာရာ ပလောင်ဒေသ နမ့်ဆန်မြို့နယ် လွယ်ဆိုင်တောင်သို့ ရောက်ရှိလာပြီး မုဆိုးတစ်ဦးအား စိုက်ပျိုးရန် လက်ဖက်မျိုးစေ့ ပေးသည့်အခါ မုဆိုးက လက်တစ်ဖက်ဖြင့် အသေအချာခံကာ ယူသည့်အတွက် လက်ဖက်ဟု အမည်တွင်သည်ဟု အဆိုရှိသည်။ ဤဇာတ်လမ်းကို အခြေပြယူလျှင် လက်ဖက်စိုက်ပျိုးခြင်းသည် ပုဂံခေတ်နှောင်းတွင်ပင် စတင်တည်ရှိပြီးဖြစ်သည်ဟု ဆိုနိုင်သည်။\nသို့သော် ရေနွေးကြမ်းသောက်ခြင်းသည် ယူနန်ပြည်နယ်၌ စတင်နိုင်ဖွယ်ရှိခဲ့ကာ ဆေးကုမှုရည်ရွယ်ချက်အတွက် အသုံးပြုခဲ့ကြသည်။ ဤသို့လည်း ယုံကြည်မှတ်ယူကြ၏ ။ "စီချွမ်းနယ်တွင် လူအများသည် အခြားအရွက်၊ ပရဆေးပင်များမပါဘဲ လက်ဖက်ရွက်ကိုသာ ရေဖြင့်ဆူအောင်တည်၍ သောက်သုံးကြကာ လက်ဖက်သည် ခါးသော်လည်း စိတ်နိုးကြားတက်ကြွစေသည်။ ထို့ကြောင့် ဆေးဘက်အသုံးထက် လန်းဆန်းစေသော သောက်စရာအရည်အဖြစ် အသုံးပြုမှု ပိုများလိမ့်မည်"ဟု ယူဆကြသည်။\nအစောဆုံး သိရသည့် သက်သေအထောက်အထားမှာ ၂၀၁၆ က ရှာဖွေတွေ့ရှိခဲ့သော ရှီအန်းနယ်၊ ဟန်ဧကရာဇ် ကျင့်၏ ဂူဗိမာန်တွင်ဖြစ်၍ "Camellia" မျိုးစုအပင်မှ လက်ဖက်ရည်ကြမ်းကို ဟန်မင်းဆက်ဘုရင်များ သောက်သုံးကြသည်ဖြစ်၍ ဘီစီ ၂ ရာစု ဝန်းကျင်ဖြစ်နိုင်သည်။ ဘီစီ ၅၉ တွင် ဝမ်ပေါင် (Wang Bao) ရေးသော ဟန်လက်ရာစာပေတစ်ခု၌ လက်ဖက်ရည်ကြမ်းကို ဆူအောင်တည်ခြင်းအကြောင်း ပါဝင်သည်။\nသမိုင်းမှတ်တမ်းများအရ ပုဂံခေတ် အလောင်းစည်သူမင်းလက်ထက်ကတည်းကပင် ရေနွေးကြမ်း (သို့) လက်ဖက်ရည်ကြမ်း သောက်သုံးခြင်းသည် ရှိနှင့်ပြီးဖြစ်ကြောင်း တွေ့ရသည်။ ထို့အပြင် မြန်မာမင်းအဆက်ဆက် လက်ထက်များ၌လည်း လက်ဖက်ရည်ကြမ်းသောက်သုံးခြင်းသည် မြန်မာ့ရိုးရာ စားသောက်စရာကဏ္ဍ၌ အရေးပါသော ထိပ်တန်းနေရာတွင်ရှိခဲ့သည်။\nမြန်မာတို့၏ လူမှုဘဝတွင် လက်ဖက်သည် မရှိမဖြစ် ရိုးရာအစားအစာတစ်ခုဖြစ်ကာ လက်ဖက်ရည်ကြမ်းကို အိမ်တိုင်းနီးပါး သောက်သုံးသကဲ့သို့ ရပ်ရေး ရွာရေး၊ သာရေး၊ နာရေးတွင်လည်း မပါမပြီးသည့် စားသောက်စရာတစ်ခုဖြစ်သည်။ ယနေ့ခေတ် လက်ဖက်ရည်ဆိုင် ယဉ်ကျေးမှုသည်ပင် နေ့စဉ် ဘဝထဲမှ ဓလေ့တခုပင် ဖြစ်နေပြီး ဖြစ်လေ၏ ။ မြန်မာစကား၌လည်း လက်ဖက်ကို ပုံခိုင်း ပြောဆိုသည့် စကားပုံအများအပြား ရှိသည့်အပြင် ကဗျာဆရာ ဗန်းမော် ညိုနွဲ့က "အုန်းထန်း ပေလက်၊ တမာရွက်တို့ ရွှေစက် ရွှေပြောက်၊ ရွှေရည်သောက်၏"ဟု အစချီကာ လသာသည့် ညများ၌ လက်ဖက်ရည်ကြမ်းဝိုင်း ဖွဲ့ကာ ရပ်ရွာအရေး ဆွေးနွေးကြပုံကို ကဗျာ ဖွဲ့ဆိုထားဖူးသည်။\nမြန်မာနိုင်ငံရှိ လက်ဖက်ရည်ဆိုင်တစ်ဆိုင်မှ လက်ဖက်ရည်နှင့် ရေနွေးကြမ်း\nမြန်မာတို့တွင် တုပမရသောကိုယ်ပိုင် လက်ဖက်ယဉ်ကျေးမှုရှိ၍ လမ်းဘေးဆိုင်ငယ်များ၊ ကိုယ်ပိုင်အဆောက်အဦဖြင့်ရောင်းချသော လက်ဖက်ရည်ဆိုင်များစွာလည်းရှိကာ လူကြီး၊ လူငယ် အရွယ်သုံးပါးစလုံးအတွက် သက်တောင့်သက်သာ တွေ့ဆုံရာနေရာများလည်းဖြစ်သည်။ ထိုသို့သောဆိုင်များ၌ မိမိနှစ်သက်ရာ လက်ဖက်ရည်၊ ကော်ဖီ၊ မုန့်များကို မှာယူစားသောက်နိုင်ပြီး စားပွဲတွင် အခမဲ့သောက်ရန် ရေနွေးကြမ်း ဓာတ်ဘူး (သို့) ခရားနှင့် ခွက်ငယ်ကလေးများကို တည်ခင်းထားကြသည်။ မှာယူရာရောက်ရှိမလာသေးမီ စတင်သောက်သုံးလေ့ရှိသည်မှာ ရေနွေးကြမ်းပင်ဖြစ်သည်။ ထို့ကြောင့် လက်ဖက် (လက်ဖက်ရည်၊ လက်ဖက်ရည်ကြမ်း) တို့သည် လူတစ်ဦးအတွက် နေ့တစ်နေ့ စတင်ရာ မရှိမဖြစ်လိုအပ်သော ပစ္စည်းခုနစ်ခုထဲမှ တစ်ခုဟုလည်း ဆိုကြသည်။\nမြန်မာနိုင်ငံတွင် လက်ဖက်သည် သောက်သုံးစရာများ၌ ရေပြီးလျှင် ဒုတိယနေရာ၌ ရှိလေ၍ မြို့တိုင်း၊ ရွာတိုင်းရှိ လူတိုင်းက ရေနွေးကြမ်းဖြင့် ဧည့်ခံမှုပြကြလေ့ရှိသည်။ ပုံမှန်နေအိမ်တစ်ခုတွင် လက်ဖက်ရည်အိုး (ဓာတ်ဗူး၊ ခရား) နှင့် ရေနွေးကြမ်းခွက်ငယ်လေးများရှိကြ၍ မိသားစုဝင်များကိုယ်တိုင်သော်လည်းကောင်း ဧည့်ခံရန်အတွက်သော်လည်းကောင်း ရေနွေးကြမ်းကို အသုံးပြုကြ၏ ။\nရေနွေးကြမ်းဝိုင်းသည် အရေးတကြီး ဆွေးနွေးတိုင်ပင်မှု၊ စကားစမြည်ပြောဆိုရန် တွေ့ဆုံရာနေရာတစ်ခုလည်းဖြစ်သည်။ ဤရိုးရာဓလေ့ပုံစံကို မြို့၊ ရွာများ၌ တွေ့မြင်နိုင်သည်။ ထို့ကြောင့် လက်ဖက်ရည်ကြမ်းဝိုင်းဆိုသည့် စကားရပ်ကို ကြားလိုက်သည်နှင့် စိတ်တွင် မိတ်ဆွေ၊ သူငယ်ချင်းများ တွေ့ဆုံကြသည့် ပုံရိပ်ထင်လာမည် ဖြစ်သည်။ လူအများ အနားယူခြင်း၊ ပူးပေါင်းဆောင်ရွက်ခြင်း၊ ရင်းနှီးကျွမ်းဝင်ခြင်း၊ စုစည်းညီညွတ်ခြင်း၏ ပြယုတ်ဖြစ်သည်။\nရှေးမြန်မာမင်းများလက်ထက်မှစတင်ကာ လက်ဖက်(နှပ်) ၊ လက်ဖက်ရည်ကြမ်းတို့သည် တော်ဝင်စားသောက်ဖွယ်ရာများဖြစ်ခဲ့၍ နန်းတော်များတွင် "လက်ဖက်ရည်တော်"ရာထူးကို တည်ထွင်၍ ယုံကြည်စိတ်ချရသောသူများကို ခန့်အပ်ကြသည်။ "လက်ဖက်ရည်အိုးကိုင်" ဟူသော ရာထူးလည်း ရှိသေးသည်။ ထို့ကြောင့် ဘုရင်မှစ၍ အမတ်၊ ကုန်သည်၊ သူကြွယ်မှသည် ဆင်းရဲသားလူတန်းစားအထိ လက်ဖက်ရည်ကြမ်းကို သောက်သုံးကြပေသည်။\nကုန်းဘောင်ခေတ်နှောင်း စာဆိုအကျော် ဦးပုညကိုပင် လက်ဖက်ရည်တော်ရာထူးပေးအပ်ထား၍ ဦးပုညကိုယ်တိုင် နှစ်သက်သော ရာထူးဖြစ်သည်။ ထို့အပြင် ဦးပုညသည် လက်ဖက်မေတ္တာစာကို ရေးသားထားခဲ့သည်။\n↑ ၁.၀ ၁.၁ ၁.၂ ၁.၃ ၁.၄ ၁.၅ ၁.၆ Lei Shwe Sin Myint (associate professor). "Analysis of Tea Culture in Myanmar Society: Practices of Tea Consumption in Upper Myanmar". University of Mandalay.\n↑ Yee၊ L.K.၊ Tea's Wonderful History၊ The Chinese Historical and Cultural Project၊3August 2002 တွင် မူရင်း အား မော်ကွန်းတင်ပြီး၊ 17 June 2013 တွင် ပြန်စစ်ပြီး၊ year 1996–2012\n↑ ၃.၀ ၃.၁ လက်ဖက်ယဉ်ကျေးမှုနှင့် ပလောင်တို့၏ဘဝ။ ဧရာဝတီသတင်းဌာန (26 August 2013)။\n↑ Heiss၊ Mary Lou; Heiss၊ Robert J. (2007)။ The Story of Tea: A Cultural History and Drinking Guide။ Ten Speed Press။ ISBN 978-1-58008-745-2။\n↑ "Archaeologists discover world's oldest tea buried with ancient Chinese emperor"၊ The Independent၊ Independent Print Limited။\n↑ Houyuan Lu (7 January 2016). "Earliest tea as evidence for one branch of the Silk Road across the Tibetan Plateau". Nature 6: 18955. doi:10.1038/srep18955. PMID 26738699. Bibcode: 2016NatSR...618955L.\n↑ World's oldest tea found in Chinese emperor's tomb။ Phys.org (28 January 2016)။ “The oldest written reference to tea is from the year 59 BC.”\n↑ Myanmar’s Evolving Tea Culture။ Myanmar Insider။\n↑ မြကေတု။ နန်းဓလေ့မှတ်တမ်းများ။ နှလုံးလှစာပေ။ p. 125-130။\n"https://my.wikipedia.org/w/index.php?title=ရေနွေးကြမ်း&oldid=673116" မှ ရယူရန်


June 2020 – Shwe Sar\nအိမျနီးခငျြး နယျစပျဒသေ မြားတှငျ တရုတျ ပွဿနာဖနျတီး နကွေောငျး အိန်ဒိယနှငျ့ အာဆီယံနိုငျငံမြားက စှပျစှဲပွီးနောကျ မွနျမာ ၌လညျး အလားတူ စှပျစှဲခကျြ ထှကျပျေါ\nShwe Thit | June 29, 2020\nအိမ်နီးချင်း နယ်စပ်ဒေသ များတွင် တရုတ် ပြဿနာဖန်တီး နေကြောင်း အိန္ဒိယနှင့် အာဆီယံနိုင်ငံများက စွပ်စွဲပြီးနောက် မြန်မာ ၌လည်း အလားတူ စွပ်စွဲချက် ထွက်ပေါ် အေ အေ အကြမ်းဖက် အဖွဲ့အပါအဝင် ပြည်တွင်း သူပုန် အုပ်စု တို့ကို ပြည်ပက လက်နက် တပ်ဆင်ပေး လျှက် ရှိကြောင်း မြန်မာက\nရငေုပျသင်ျဘော သုတသေန စာတမျးတှေ တရုတျဆီ သူလြိုလုပျ ပေးပို့ခဲ့တဲ့ နိုငျငံသားကို ရုရှား ဖမျးဆီး…\nShwe Thit | June 24, 2020\nရေငုပ်သင်္ဘော သုတေသန စာတမ်းတွေ တရုတ်ဆီ သူလျိုလုပ် ပေးပို့ခဲ့တဲ့ နိုင်ငံသားကို ရုရှား ဖမ်းဆီး… အမေရိကန်-တရုတ် ဆက်ဆံရေး ဆိုးရွားနေချိန် နှ စ်နိုင်ငံကြားနှစ်ပေါင်းများစွာ ဆက်ဆံရေးကောင်းလာတဲ့ ရုရှားနိုင် ငံကလည်း တရုတ်နိုင်ငံ ကို သူလျိုမှုနဲ့စွပ်စွဲလိုက်ပါတယ်။ ရုရှားနိုင်ငံရဲ့ စိန့်ပီတာစဘာ့ဂ်ျအာ တိတ် လူမှုသိပ္ပံအကယ်ဒမီပါေ မာက္ခချုပ်ဗလာရီ မစ်ကိုဟာ တရုတ်ထော က်လှမ်းရေးတွေဆီ\nကပိုကရို ပုံစံလေးနဲ့ အမိုကျစားပို့ဈတှေ အပီအပွငျပေးပွီး ရိုကျကူးထားတဲ့ပုံရိပျတှေ ကို ခပြွလိုကျတဲ့ သငျဇာဝငျ့ကြျော\nShwe Thit | June 20, 2020\nကပိုကရို ပုံစံလေးနဲ့ အမိုက်စားပို့စ်တွေ အပီအပြင်ပေးပြီး ရိုက်ကူးထားတဲ့ပုံရိပ်တွေ ကို ချပြလိုက်တဲ့ သင်ဇာဝင့်ကျော် မင်းသမီးချောလေး သင်ဇာဝင့်ေ ကျာ်ကတော့ သရုပ်ဆောင်အဖြစ် ဇာတ်ကားေ တွ အမြောက်အများရို က်ကူးခဲ့ပြီး ပရိသတ်တွေရဲ့အားပေးမှုကို ရရှိခဲ့တာ ဖြစ်ပါတယ်။ အခုဆိုရင် သင်ဇာဝင့်ကျော်က ပုရိသတြွေ ကားမှာ အရမ်းကို ရေပန်းစား နာမည်ကြီးနေသူေ လးအဖြစ် အရင်ကထက်တောင်\nခဈြသူငယျခငျြး ဖွဈတဲ့ မသေနျးနု လှတျလာ လို့ အပြျောကွီး ပြျောနတေဲ့ ရနျအောငျ\nShwe Thit | June 17, 2020\nချစ်သူငယ်ချင်း ဖြစ်တဲ့ မေသန်းနု လွတ်လာ လို့ အပျော်ကြီး ပျော်နေတဲ့ ရန်အောင် နာ မည်ကျော်ဝါရင့် မင်းသားတစ်လက်ြ ဖစ်တဲ့ ရန်အောင်ကို ပရိသ တ်တွေက ချစ်ခင် ရင်းနှီးပြီးသားဖြစ်မယ်ထ င်ပါတယ်။ ရန်အော င်ကတော့ ဗီဒီယိုခေတ် ကတည်းက ကျရာကာရိုက်တာကို ပီပြင်အောင်သရုပ်ဆောင်နိုင်တဲ့ မင်းသားတစ်လက် ပါပဲဖြစ်ပါတယ်။ ရန်အောင် ကတော့\nShwe Thit | June 15, 2020\nပရိတ်သတ်ကို အမြင်ဆန်းစေတဲ့ အမိုက်စား ၀တ်စုံနဲ့ ချစ်စရာကောင်းနေတဲ့ ပန်းရောင်ခြယ် ချစ်ပရိသတ် ကြီးရေ ပန်းရောင်ခြယ်က နိုင်ငံကျော်အ ဆိုတော် ဂရေဟမ်ရဲ့ သမီးကြီးဖြစ်တာေ ကြာင့် မသိသူ မရှိသလော က်အောင်ပဲ ချစ်ဖေေ ဖဖြစ်သူရဲ့ ခြေရာကို နင်းနိုင်သူလို့လဲ အများက ချီးကျူးပြော ဆိုတာကို ခံရသူလည်း ဖြစ်ပါ တယ်။ ဂရေဟမ်နဲ့အတူ\nမနကျစာ” မစားခွငျးကွောငျ့ ဖွဈလာ နိုငျတဲ့ ဆိုးကြိုးမြား\nShwe Thit | June 7, 2020\nမနက်စာ” မစားခြင်းကြောင့် ဖြစ်လာ နိုင်တဲ့ ဆိုးကျိုးများ (၁) နှလုံးကျန်း မာရေးကို ထိ ခိုက် စေနိုင်ပါတယ်။ လေ့လာမှုတစ်ခုအရ မနက်စာ မစားတဲ့ အမျိုး သားတွေက မနက်စာ စားတဲ့သူတွေထက် နှလုံးတိုက်ခိုက်ခံရနိုင်ခြေ 27% ပိုများပါတယ်။ ဒါ့အပြင် မနက်စာ မစားတဲ့သူတွေက နာတာရှည် နှလုံးသွေးကြောရောဂါတွေဖြစ်တဲ့သွေးတိုး၊\nShwe Thit | June 4, 2020\n“စိတ်ချမ်းသာအောင်နေနည်း” (အရမ်းကောင်းလွန်းလို့ မျှဝေပေး လိုက်ပါတယ်) ၁။ သူများပြော တိုင်း လိုက်ပြီး မခံစားနဲ့။ (ပိန်တယ် ၊ဝတယ် ၊ပုတယ်၊ ရှည်တယ် ၊ဖြူတယ်၊ မဲတယ်၊ နှိ မ်တယ်၊ ကဲ့ရဲ့တယ် စသည်ဖြင့်) ၂။ ပြီးခဲ့တဲ့ ဒေါသထွက် စရာတွေ စိတ်မ ချမ်းသာ စရာတွေ ပြန် မတွေးနဲ့။\nဥပုသျ သီလစောငျ့ခွငျး အဓိပ်ပါယျ ~ ရှယျ၍ ဖတျတော့ မိတျဆှေ မြားလညျး သိရတာပေါ့ ….\nShwe Thit | June 1, 2020\nဥပုသ် သီလစောင့်ခြင်း အဓိပ္ပါယ် ~ ရှယ်၍ ဖ တ်တော့ မိတ်ဆွေ များလည်း သိရတာပေါ့ …. ဥပုသ် သည် အချုပ်အာြး ဖင့် (၁) အရိယာ ( မြတ်သော ) ဥပုသ်၊ (၂) ဂေါပါလ (နွားကျောင်းသားေ စာင့်နည်း) ဥပုသ် ဟု ၂-မျိုး


အထူးတန်းဝင်ကော်ဖီသောက်ချင်တယ်ဆိုရင် - MYANMORE+\nHome Guide အထူးတန်းဝင်ကော်ဖီသောက်ချင်တယ်ဆိုရင်\nရန်ကုန်မှာကော်ဖီဆိုင်တွေအများကြီးတွေ့လာရပြီး အဲ့ဒီထဲကမှအထူးတန်းဝင်ကော်ဖီ (specialty coffee) ရတဲ့ဆိုင်တချို့ကိုပြောပြပေးချင်ပါတယ်။ မြန်မာနိုင်ငံမှာဆိုရင်တော့ ဒီလိုကော်ဖီကို အများအားဖြင့်ရှမ်းပြည်နယ် ရွာငံမှာစိုက်ပျိုးလေ့ရှိတယ်။ တခြားကော်ဖီထွက်တဲ့ဒေသတွေအကြောင်းကိုလည်းဖော်ပြလိုက်ပါတယ်။\nCentral Boulevard မှာဖွင့်တာသိပ်မကြာသေးတဲ့ဆိုင်လေးဖြစ်ပြီး ရွာငံကစိုက်ခင်းကထွက်တဲ့အထူးတန်းဝင် ကော်ဖီစေ့ကိုသာသုံးထားတယ်လို့သိရတယ်။ သောက်နေကျ Americano, Latte နဲ့ Flat Whites တွေအပြင် ၂၄နာရီနှပ်ထားတဲ့ကော်ဖီအေးနဲ့ tonic water ကိုဖျော်စပ်ထားတဲ့ tonic brew လို drink အသစ်အဆန်းတွေလည်းရှိပါတယ်။\nThe Central Boulevard, Shop 19, Kabar Aye Pagoda Rd, Yangon.\n09 964 175 265 | Delivery available\n၂၀၁၃ခုနှစ်လောက်ကတည်းက specialty coffee ကိုအဓိကထားရောင်းချနေတာဖြစ်ပြီး Big7Travel လိုနိုင်ငံတကာ lifestyle media တွေရဲ့အညွှန်းမှာတောင်ဖော်ပြခံခဲ့ရတဲ့ဆိုင်ပါ။ Gentleman Coffee Roasters နဲ့လှော်တဲ့ရှမ်းပြည်ကအော်ဂဲနစ်ကော်ဖီစေ့တွေကိုသုံးပါတယ်။ Teochew ငါးအသားလုံးခေါက်ဆွဲလို ဟင်းပွဲတွေကိုလည်းမြည်းကြည့်ခဲ့နော်။\nNo. 30 (A), Street Bo Yar Nyunt Rd, Yangon | 09 262 546 289\nNo. 24 (D), Nar Nat Taw St, Yangon | 09 452 121 842\nဘယ်တော့မှမရိုးနိုင်တဲ့ drip coffee ကိုရွာငံ၊ ဟိုပုံး၊ ရေချမ်းပြင်၊ ကျောက်ကူပြင်၊ မိုးကုတ် စတဲ့ဒေသတွေကလာတဲ့ ကော်ဖီစေ့ ၅မျိုးထဲကကြိုက်ရာရွေးချယ်မှာယူနိုင်တယ်။ ခပ်ပျော့ပျော့နဲ့ဆန်းဆန်းပြားပြားလေးသောက်ချင်တယ်ဆိုရင်တော့ Creative menu ထဲက Ginger Latte တို့ Salted Caramel တို့ကိုညွှန်းပါတယ်။\nNo. 31, Kaing Dan Street, Yangon\n09 750 139407\n9:00 AM – 5:00 PM (Closed every Sunday in July)\nရေဒီယိုဟောင်းလေးတွေ၊ လက်နှိပ်စက်ဟောင်းလေးတွေနဲ့ အတိတ်ကိုအချိန်ခရီးသွားလို့ရတဲ့ဆိုင်လေး။ သူကရွာငံထွက်အထူးတန်းဝင်ကော်ဖီစေ့တွေကိုသုံးတယ်။ မိုးရွာနေတဲ့အချိန်ကော်ဖီသောက်ရင်း စိတ်ပါလာရင် ဆိုင်ရှင်အစ်မကိုခွင့်တောင်းပြီးလက်နှိပ်စက်နဲ့ကဗျာတွေဘာတွေရေးခဲ့ပေါ့။ မြေနီကုန်းမှာလည်းဆိုင်ခွဲသစ်ဖွင့်လိုက်ပြီနော်။\nNo.134, 37th Street middle block, between Mahabandula Road & Anawratha Road, Kyauktada Township, Yangon\nCorner of Ma Po and Thukha streets, Myaenigone Township, Yangon\n09 430 52489\nယောမင်းကြီးလမ်းထဲကဆိုင်လေးဖြစ်ပြီး မိုင်းမောကပင်လယ်ရေမျက်နှာပြင်အထက် မီတာ ၁၂၀၀-၁၅၀၀ မှာစိုက်ပျိုးတဲ့ကော်ဖီစေ့တွေကိုသုံးပါတယ်။ ဘယ်ကော်ဖီနဲ့မဆိုလိုက်ဖက်တဲ့ blueberry cheese cake ကတော့ must try ပေါ့။\nNo. 42(C), Yawmingyi Street, Yangon\n09 953 521 336\n8:30 AM – 5:30 PM (Closed Sunday)\nအပြင်အဆင်တော်တော်ခမ်းနားလို့ လုပ်ဖော်ကိုင်ဘက်တွေနဲ့ business meeting လုပ်လို့ရသလို အပေါင်းအသင်းတွေနဲ့ gathering လုပ်မယ်ဆိုလည်းအဆင်ပြေတဲ့ဆိုင်လေး။ ရေချမ်းပြင်နဲ့ ရေဝန်းကလာတဲ့ကော်ဖီစေ့တွေနဲ့ဖျော်တဲ့ pour-over ကော်ဖီတွေအပြင် ဒိန်ချဉ်နဲ့လုပ်တဲ့ smoothie တွေကလည်းသောက်လို့ကောင်းပါတယ်။\n09 40707 6644 | Delivery available\nSalween ကတော့ကော်ဖီနဲ့ပတ်သက်တဲ့ guide တခုခုရေးတိုင်းချန်ထားလို့မရတဲ့ဆိုင်ပါ။ လွန်ခဲ့တဲ့ ၃နှစ်ကစလို့ မိုးကုတ်နဲ့ပြင်ဦးလွင်ကကော်ဖီစေ့တွေကိုအဆင်အမြဲသုံးခဲ့တာမို့ မပြောင်းလဲတဲ့အရည်အသွေးကိုခံစားရမယ်။ မနက်စောစောရုံးသွားရတဲ့နေ့တွေမှာသူ့ရဲ့ cold brew သောက်လိုက်ရင်လန်းဆန်းသွားစမြဲပဲ။\nG15, Urban Asia Center, Mahabandula Road, Between 47th and 48th Street, Yangon\n6.5 Miles, Marketplace by City Mart – 6.5 Mile, Pyay Road, Yangon\n09 42583 0657\nNext articleAmerican Horror Story ကို season အလိုက်အကဲဖြတ်ကြည့်ခြင်း


ကိုရိုနာ ဗိုင်းရပ်စ် အလွန် စီးပွားရေး ကို ကမ္ဘာ့ နိုင်ငံတွေ ဘယ်လို စီစဉ် ထားသလဲ နဲ့ နိုင်ငံတကာ ထိပ်တန်း သတင်းများ\nကိုရိုနာ ဗိုင်းရပ်စ် အလွန် စီးပွားရေး ကို ကမ္ဘာ့ န...\n18 มี.ค. 2563 - 06:46 น.\nအိမ်ဖြူတော် က စီးပွားရေး ဆွေးနွေးပွဲ\nအမေရိကန် နိုင်ငံမှာ ကိုရိုနာ ဗိုင်းရပ်စ် ကူးစက်မှုတွေ ကြောင့် စီးပွားရေး ထိခိုက် လာရင် ပြန်လည် ထူထောင် နိုင်မဲ့ အစီအစဉ် တစ်ရပ် ကို သမ္မတ ဒေါ်နယ် ထရမ့် က ကြေညာလိုက်ပါတယ်။\nကျွန်တော်တို့ အနေနဲ့ ဒီကိစ္စ ကို အမြန် အကောင်အထည်ဖော်ချင်ပါတယ်။ မမြင်ရတဲ့ ရန်သူ နဲ့ တိုက်ခိုက်နေတဲ့ အချိန်မှာ အမေရိကန် ရဲ့ လေကြောင်း လိုင်းတွေ၊ ဟိုတယ် လုပ်ငန်းတွေ ထိခိုက်သွားတာ ကို မမြင်ချင်ပါဘူး လို့ ပြောဆို သွားခဲ့တာပါ။\nဒါ့အပြင် နိုင်ငံ့ စီးပွားရေး ပြန်လည် နာလန် ထူ ဖို့ အတွက် ဒေါ်လာ ၈၅၀ ဘီလီယံ လောက် ကို သုံးစွဲ သွားမယ်လို့ ဘဏ္ဍာရေး ဝန်ကြီး စတိဗ် မနူချင် က ဆိုပါတယ်။\nကွန်ဂရက် လွှတ်တော်မှာလည်း ဒီအစီအစဉ် ကို အမြန်ဆုံး အတည်ပြု ပေးဖို့ အိမ်ဖြူတော် ဘက် က တောင်းဆို လိုက်ပြီး သမ္မတ ထရမ့် ရဲ့ အစီအစဉ်ဟာ ကြီးမားပြီး ကဏ္ဍစုံ ကျယ်ကျယ်ပြန့်ပြန့် ပါဝင်တယ်လို့ ဆိုပါတယ်။\nကိုရိုနာ ဗိုင်းရပ်စ်ကြောင့် အမေရိကန် လေကြောင်းလိုင်းတွေ၊ ဟိုတယ် လုပ်ငန်းတွေ ဟာ ၉/၁၁ တုန်းက ကုန်သွယ်ရေး အဆောက်အဦ တိုက်ခိုက် ခံရမှု ထက် ပိုမို အထိနာ မယ်ဆိုပြီးတော့ လေ့လာသူတွေက သုံးသပ် ထားပါတယ်။\nဘောရစ် ဂျွန်ဆင်ရဲ့ အစီအစဉ်တွေက အစိုးရ အဖွဲ့ဝင် ကြားမှာ ရေပန်းစား\nဒီကမ္ဘာ့ ကပ်ရောဂါ တစ်ခု ဖြစ်တဲ့ ကိုရိုနာ ဗိုင်းရပ်စ် ကူးစက်မှုကြောင့် စီးပွားရေး ကျဆင်းသွားခဲ့ရင် ပြန်လည် ထူထောင် နိုင်မယ့် အစီအစဉ် တစ်ရပ် ကို လည်း ဗြိတိန် အစိုးရ က ကြေညာ လိုက်ပါတယ်။\nအစိုးရ အနေနဲ့ စားသောက် ဆိုင်တွေ၊ ခရီးသွား လုပ်ငန်းတွေ နဲ့ ဗိုင်းရပ်စ် ကြောင့် ထိခိုက်သွားတဲ့ စီးပွားရေး လုပ်ငန်းတွေကို အကူအညီပေးဖို့ ဒေါ်လာ ၄၀၀ ဘီလျံ ရှိတဲ့ အစိုးရ ဘတ်ဂျက် ကို ထုတ်ပြီး သုံးစွဲ သွားမယ်လို့ ဆိုပါတယ်။\nဗြိတိန် အစိုးရ အနေနဲ့ နိုင်ငံစီးပွားရေး ပြန်လည် တိုးတက် လာစေဖို့ အစွမ်း ကုန် လုပ်ဆောင် သွားမယ် ဆိုပြီး ဘဏ္ဍာရေး ဝန်ကြိး ရီရှီ ဆူးနက် က ပြောကြား ပါတယ်။\nဒါ့အပြင် ကိုရိုနာဗိုင်းရပ်စ်ကြောင့် လူသေဆုံးမှု အရေအတွက် ဟာလည်း နှစ်သောင်း လောက်ပဲ ရှိခဲ့ရင် ဒါဟာ ရောဂါ ထိန်းချုပ်မှုမှာ အင်မတန် ကောင်းတဲ့ ရလဒ် ဖြစ်တယ်လို့ ကျန်းမာရေး ဌာန အကြီးအကဲ ပက်ထရစ် ဗားလန့်စ် က လွှတ်တော်မှာ ပြောဆို ခဲ့ပါတယ်။\nအမေရိကန် သတင်းထောက်တွေ ကို တရုတ်နှင်ထုတ်\nအမေရိကန် သတင်းဌာနတွေ ဖြစ်တဲ့ ဝါရှင်တန်ပို့စ်၊ နယူးယောက် တိုင်းမ်စ် နဲ့ Wall Street ဂျာနယ် တို့က သတင်းသမား တွေ၊ တရုတ် နိုင်ငံထဲမှာ သတင်း ရယူခွင့် အသိအမှတ်ပြု လက်မှတ် တွေကို အစိုးရ က ရုပ်သိမ်းလိုက်ပါတယ်။\nနောက်ပြီး ဒီသတင်းသမားတွေ အနေနဲ့လည်း တရုတ် နိုင်ငံတွင်းက အမြန်ဆုံး ထွက်ခွာ ဖို့ တရုတ် အစိုးရ တာဝန်ရှိသူတွေ ဘက် က ညွှန်ကြားခဲ့ပါတယ်။\nဒါဟာ ဒီလ အစောပိုင်းတုန်း က အမေရိကန် အစိုးရ က တရုတ် သတင်း သမား တွေ သတင်းရယူခွင့် အသိအမှတ်ပြုထားမှု တွေ ရုပ်သိမ်း ခဲ့တာကို လက်တုံ့ ပြန်တာ ဖြစ်တယ်လို့လည်း တာဝန်ရှိသူတွေက ပြောပါတယ်။\nသတင်းသမားတွေကို နှင်ထုတ် ခဲ့တဲ့ တရုတ် အစိုးရ ရဲ့ လုပ်ရပ်တွေကို ပြန်လည် သုံးသပ်ဖို့ အမေရိကန် နိုင်ငံခြားရေး ဝန်ကြီး မိုက် ပွန်ပီယို က တိုက်တွန်း ထားပါတယ်။\nယူရို ၂၀၂၀ ဘောလုံး ပွဲစဉ်တွေ အားလုံး ကိုလည်း ရွှေ့ဆိုင်း\nကိုရိုနာ ဗိုင်းရပ်စ် ကူးစက်မှုတွေ မြင့်မားနေတဲ့ အတွက် ယူရို ၂၀၂၀ ဘောလုံး ပွဲစဉ်တွေ အားလုံး ကိုလည်း ရွှေ့ဆိုင်း လိုက်ကြောင်း ဥရောပ ဘောလုံးအဖွဲ့ချုပ် UEFA က ထုတ်ပြန် ကြေညာပါတယ်။\nဒီဘောလုံးပွဲတွေကို ၂၀၂၁ ခုနှစ်၊ ဇွန်လနဲ့ ဇူလိုင် လာတွေမှာသာ ကျင်းပ တော့မယ်လို့လည်း ဆိုပါတယ်။\nနောက်ပြီး လာမယ့် ဇွန်လ ကျရင် အာဂျင်တီးနား နဲ့ ကိုလံဘီယာ နိုင်ငံတို့မှာ ကျင်းပဖို့ ရှိတဲ့ ကိုပါ အမေရိက ဘောလုံး ပြိုင်ပွဲ တွေကိုလည်း ရက် အကန့်အသတ် မရှိ ရွှေ့ဆိုင်း လိုက်ပြီ ဖြစ်ပါတယ်။\nဒါပေမယ့် ထူးထူးခြားခြား အနေနဲ့ နိုင်ငံတကာ အိုလံပစ် ကော်မတီ IOC က လာမယ့် ၄ လ အတွင်း ဂျပန်မှာ ကျင်းပဖို့ ရှိတဲ့ နွေရာသီ အိုလံပစ် ကို တော့ သတ်မှတ်ချိန် အတိုင်း ကျင်းပမှာ ဖြစ်ပြီး ရက်ပြောင်းရွှေ့ဖို့ မရှိဘူး ဆိုပြီး ကြေညာ ခဲ့ပါတယ်။\nလူမှုကွန်ရက် ကနေ Live လွှင့်ပြီး အသုဘ အခမ်းအနား တွေကို တက်ကြတဲ့ အစီအစဉ် ကိုသာ အကောင်အထည် ဖော်ဖို့ တိုက်တွန်း ထား\nအမေရိကန် နိုင်ငံမှာတော့ အသုဘ ပို့တဲ့ လူတွေ အနေနဲ့ သာမန် လုပ်ရိုး လုပ်စဉ် သချိုင်းတွေကို သွားရောက် ပို့ဆောင်မယ့် အစား လူမှု ကွန်ရက် တွေ ကနေပဲ အသုဘ ပို့ကြဖို့ တာဝန် ရှိသူတွေက တိုက်တွန်း လိုက်ပါတယ်။\nသမ္မတ ဒေါ်နယ် ထရမ့် က လူ ဆယ်ယောက်ထက် ပိုပြီး မစုဝေး ကြဖို့ ပြောဆို ခဲ့ပြီးတဲ့နောက်၊ လူမှုကွန်ရက် ကနေ Live လွှင့်ပြီး အသုဘ အခမ်းအနား တွေကို တက်ကြတဲ့ အစီအစဉ် ကိုသာ အကောင်အထည် ဖော်ဖို့ တိုက်တွန်း ခဲ့တာ ဖြစ်ပါတယ်။\nအခုဆိုရင် သုဘရာဇာ လုပ်ငန်း လုပ်သူတွေ အနေနဲ့ကလည်း အသုဘ အခမ်းအနား ကို live ထုတ်လွှင့် နိုင်အောင် ပြင်ဆင် လာကြတာ ကိုတွေ့ ရပါတယ်။\nအိုက်စ်လန် နိုင်ငံမှာတော့ အသုဘ အခမ်းအနား တွေကို ရွေ့ဆိုင်း ထားဖို့ သုဘရာဇာ လုပ်ငန်း လုပ်ကိုင်သူများ အဖွဲ့ ကြီးက တိုက်တွန်း လိုက်ပါတယ်။\nอัลบั้มภาพ ကိုရိုနာ ဗိုင်းရပ်စ် အလွန် စီးပွားရေး ကို ကမ္ဘာ့ နိုင်ငံတွေ ဘယ်လို စီစဉ် ထားသလဲ နဲ့ နိုင်ငံတကာ ထိပ်တန်း သတင်းများ


မီးဖွားပြီးရောဂါပိုးဝင်ခြင်း - ဝီကီပီးဒီးယား\nကလေးမီးဖွားပြီး သို့မဟုတ် ကိုယ်ဝန်ပျက်ကျပြီးနောက် အမျိုးသမီးမျိုးပွားလမ်းကြောင်း (reproductive tract)တွင် ဘက်တီးရီးယားရောဂါပိုးကူးစက်ခြင်းကို မီးဖွားပြီးရောဂါပိုးဝင်ခြင်း (Postpartum or puerperal infections) ဟုခေါ်သည်။ ကိုယ်အပူချိန် (၃၈) ဒီဂရီစင်တီဂရိတ် သို့မဟုတ် (၁၀ဝ.၄ ဒီဂရီဖာရင်ဟိုက်)ထက် မြင့်မားခြင်း၊ ချမ်းတုန်ခြင်း၊ ဝမ်းဗိုက်အောက်ပိုင်းအောင့်ခြင်းနှင့် မိန်းမကိုယ်မှ အနံ့ဆိုးသောအရည်အချွဲဆင်းခြင်းစသော လက္ခဏာများ ဖြစ်တတ်သည်။ ကလေးမီးဖွားပြီး သို့မဟုတ် ကိုယ်ဝန်ပျက်ကျပြီး (၂၄)နာရီအတွင်းမှ (၁၀)ရက်အတွင်းတွင် ဖြစ်တတ်သည်။\nအများအားဖြင့် သားအိမ် (uterus)နှင့် ပတ်ဝန်းကျင်ရှိအင်္ဂါများကို ရောဂါကူးစက်လေ့ရှိပြီး ၎င်းကို မီးဖွားပြီးသွေးဆိပ်တက်ခြင်း (puerperal sepsis) သို့မဟုတ် မီးဖွားပြီးသားအိမ်ရောင်ခြင်း (postpartum metritis) ဟုခေါ်သည်။ ဖြစ်ပွားနိုင်သောအကြောင်းရင်းများမှာ ဗိုက်ခွဲ၍မီးဖွားခြင်း၊ သားအိမ်လမ်းကြောင်း (vagina)တွင် အုပ်စုဘီ စတက်တိုကောကပ်(group B streptococcus)ကဲ့သို့သော ဘက်တီးရီးယားများရှိခြင်း၊ စောစီးစွာရေမြွှာပေါက်ခြင်း(premature rupture of membranes)၊ သားအိမ်လမ်းကြောင်း စမ်းသပ်မှု အကြိမ်ပေါင်းများစွာပြုလုပ်ခြင်း၊ အချင်းကို လက်ဖြင့်ဖယ်ရှားခြင်း၊ ရှည်ကြာသော မီးဖွားခြင်း (prolonged labour) တို့ဖြစ်သည်။ ဖြစ်ပွားလေ့ရှိသော ရောဂါကူးစက်မှုအများစုမှာ တစ်မျိုးထက်ပိုသော ဘက်တီးရီးယားများ ကူးစက်ခံရခြင်းဖြစ်သည်။ သားအိမ်လမ်းကြောင်းမှအရည်ကို ပိုးမွေးစစ်ဆေးခြင်းနှင့် သွေးဖောက်စစ်ဆေးခြင်းတို့ဖြင့် ရောဂါရှာဖွေခြင်းမှာ အကျိုးသက်ရောက်လေ့မရှိပါ။ ရောဂါလက္ခဏာမသက်သာသူများတွင် ဆေးပညာနှင့်ဆိုင်သော ပုံရိပ်ဖမ်းယူနည်းများ (medical imaging) ဖြင့် စစ်ဆေးသင့်သည်။ ကလေးမီးဖွားပြီးချိန်တွင် ကိုယ်အပူချိန်တက်ခြင်းမှာ နို့လမ်းကြောင်းပိတ်ဆို့ခြင်း (breast engorgement)၊ ဆီးလမ်းကြောင်းတွင်ရောဂါပိုးဝင်ခြင်း (urinary tract infections)၊ ခွဲထားသော ဝမ်းဗိုက် သို့မဟုတ် သားအိမ်လမ်းကြောင်းရှိ ဒဏ်ရာ (episiotomy)တွင် ရောဂါပိုးဝင်ခြင်း၊ အဆုတ်ပြားခြင်း (atelectasis) တို့ကြောင့်လည်း ဖြစ်ပွားနိုင်သည်။\nဗိုက်ခွဲ၍မီးဖွားရာတွင် ရောဂါပိုးများဝင်နိုင်ခြေရှိသောကြောင့် ခွဲစိတ်နေချိန်အတွင်းတွင် အမ်ပစလင် (ampicillin) စသော ပဋိဇီဝဆေးများ (Antibiotics) ကို ကာကွယ်သည့်အနေဖြင့်ပေးသင့်သည်။ အကယ်၍ရောဂါပိုးကူးစက်ခံရလျှင် ပဋိဇီဝဆေးများဖြင့်ကုသလေ့ရှိပြီး နှစ်ရက် သို့မဟုတ် သုံးရက်ခန့်တွင် ပြန်လည်ကောင်းမွန်လာလေ့ရှိသည်။ ရောဂါလက္ခဏာမပြင်းထန်သူများကို သောက်ဆေးများသာ အသုံးပြုပြီး ရောဂါလက္ခဏာပြင်းထန်သူများကိုသာ ထိုးဆေးများပေးလေ့ရှိသည်။ အမ်ပစလင်နှင့် ဂျန်တာမိုင်စင် (gentamicin) ဆေးနှစ်မျိုးကို သာမန်သားအိမ်လမ်းကြောင်းမှမီးဖွားသူများကို ပေးလေ့ရှိပြီး ဗိုက်ခွဲ၍မီးဖွားသူများကို ကလင်ဒါမိုင်စင် (clindamycin)နှင့် ဂျန်တာမိုင်စင်ဆေးတို့ကို ပေးလေ့ရှိသည်။ သင့်တော်သောဆေးများဖြင့်ကုသပြီးသော်လည်း ရောဂါလက္ခဏာမသက်သာပါက ပြည်တည်နာ (abscess) ဖြစ်ခြင်းစသော နောက်ဆက်တွဲဆိုးကျိုးများကိုပါ ထည့်သွင်းစဉ်းစားသင့်သည်။\n(၂၀၁၅)ခုနှစ်အတွင်းတွင် ကိုယ်ဝန်ဆောင်များ (၁၁.၈)သန်းခန့် ရောဂါပိုးကူးစက်ခံခဲ့ရသည်။ တိုးတက်သောနိုင်ငံများတွင်တော့ သာမန်သားအိမ်လမ်းကြောင်းမှမီးဖွားပြီး (၁)မှ(၂)ရာခိုင်နှုန်းခန့်သာ ကူးစက်ခံရသည်။ ခက်ခဲစွာမီးဖွားသူများတွင် (၅)မှ(၁၃) ရာခိုင်နှုန်းခန့်အထိ ကူးစက်ခံရနိုင်ခြေရှိပြီး ဗိုက်ခွဲ၍မီးဖွားသူများတွင် ကာကွယ်သည့်အနေဖြင့် ပဋိဇီဝဆေးများကိုမပေးပါက (၅၀) ရာခိုင်နှုန်းခန့်အထိ ကူးစက်ခံရနိုင်သည်။ (၁၉၉၀)ခုနှစ်တွင် မီးဖွားပြီးရောဂါပိုးကူးစက်ခံရခြင်းကြောင့် အမျိုးသမီးပေါင်း (၃၄၀ဝ၀)ခန့် သေဆုံးခဲ့သော်လည်း (၂၀၁၅)ခုနှစ်အတွင်းတွင် (၁၇၉၀ဝ)ခန့်သာ အသက်ဆုံးရှုံးခဲ့သည်။ ၎င်းမှာ ကိုယ်ဝန်ဆောင်နှင့်ဆိုင်သော အသက်ဆုံးရှုံးမှုများ၏ (၁၀)ရာခိုင်နှုန်းခန့်ရှိသည်။ ဆေးပညာရှင် ဟစ်ပိုကရေးတီး(Hippocrates)၏ မှတ်တမ်းများအရ ပထမဆုံးသော မီးဖွားပြီးရောဂါပိုးကူးစက်ခံရခြင်းကို ဘီစီအီး(BCE) (၅)ရာစုနှစ်လောက်တွင် စတင်တွေ့ရှိခဲ့သည်။ (၁၈)ရာစုမှစ၍ ပဋိဇီဝဆေးများစတင်ပေါ်ပေါက်လာချိန်ဖြစ်သည့် (၁၉၃၀)နှစ်ပိုင်းများအထိ အလွန်အဖြစ်များခဲ့သည်။ (၁၈၄၇)ခုနှစ်တွင် ဩစတြီးယားနိုင်ငံမှ အစ်နက် ဆမ်မယ်ဝစ်ဒ် (Ignaz Semmelweiss) အမည်ရှိသော ပညာရှင်မှ ကလိုရင်း (chlorine)နှင့် လက်ဆေးခြင်းဖြင့် ရောဂါပိုးဝင်ခြင်းကြောင့်အသက်ဆုံးရှုံးခြင်းကို (၂၀)ရာခိုင်နှုန်းခန့်အထိ လျှော့ချနိုင်ခဲ့သည်။\n↑ "37"။ Williams obstetrics (24th ed.)။ McGraw-Hill Professional။ 2014။ pp. Chapter 37။ ISBN 978-0-07-179893-8။\n↑ Hiralal Konar (2014)။ DC Dutta's Textbook of Obstetrics။ JP Medical Ltd။ p. 432။ ISBN 978-93-5152-067-2။\n↑ WHO recommendations for prevention and treatment of maternal peripartum infections (PDF)။ World Health Organization။ 2015။ p. 1။ ISBN 9789241549363။\n↑ GBD 2013 Mortality and Causes of Death, Collaborators (17 December 2014). "Global, regional, and national age-sex specific all-cause and cause-specific mortality for 240 causes of death, 1990–2013:asystematic analysis for the Global Burden of Disease Study 2013.". Lancet 385: 117–71. doi:10.1016/S0140-6736(14)61682-2. PMID 25530442.\n↑ Walvekar၊ Vandana (2005)။ Manual of perinatal infections။ New Delhi: Jaypee Bros.။ p. 153။ ISBN 978-81-8061-472-9။\n↑ Magner၊ Lois N. (1992)။ A history of medicine။ New York: Dekker။ pp. 257–258။ ISBN 978-0-8247-8673-1။\n↑ Anderson, BL (April 2014). "Puerperal group A streptococcal infection: beyond Semmelweis.". Obstetrics and gynecology 123 (4): 874–82. doi:10.1097/aog.0000000000000175. PMID 24785617.\n↑ Ataman, AD (2013). "Medicine in stamps-Ignaz Semmelweis and Puerperal Fever.". Journal of the Turkish German Gynecological Association 14 (1): 35–9. doi:10.5152/jtgga.2013.08. PMID 24592068.\n"https://my.wikipedia.org/w/index.php?title=မီးဖွားပြီးရောဂါပိုးဝင်ခြင်း&oldid=710512" မှ ရယူရန်\nဤစာမျက်နှာကို ၂၁ အောက်တိုဘာ ၂၀၂၁၊ ၁၇:၂၇ အချိန်တွင် နောက်ဆုံး ပြင်ဆင်ခဲ့သည်။


Timberlandအမျိုးသားဝတ် အကွက်ဒီဇိုင်း လက်တိုရှပ်အင်္ကျီ - အပြာရောင်၊ အဖြူရောင် | အွန်လိုင်း SHOP.COM.MM တွင် ၀ယ်ယူမည်\nပစ္စည်းအမျိုးအစား အားလုံး ဖက်ရှင် အမျိုးသမီးများ အတွက် အ၀တ်အစား ဖိနပ်များ အတွင်းခံနှင့်ညအိပ်ဝတ်စုံများ အသုံးအဆောင်များ အမျိုးသားများ အတွက် အ၀တ်အစား ဖိနပ်များ အတွင်းခံနှင့်ခြေအိတ်များ အသုံးအဆောင်များ ခေတ်ပေါ်ဖက်ရှင်များ(အမျိုးသား) ဂျင်းဘောင်းဘီများ ရှပ်များ နာရီများ အိတ်များ ခေတ်ပေါ်ဖက်ရှင်များ(အမျိုးသမီး) ဂါဝန်များ အိတ်များ နာရီများ လက်ဝတ်ရတနာများ TOP BRANDS TIMBERLAND NICHII OUTDOOR PRODUCTS COZY CORNER SPRINGFIELD YANGOODS အလှအပနှင့်ကျန်းမာရေး ရေမွှေးများ အမျိုးသမီးသုံး အမျိုးသားသုံး မိတ်ကပ် မိတ်ကပ်ပစ္စည်းများ အလှပြင် ပစ္စည်းများ အသားအရေထိန်းသိမ်းမှုပစ္စည်းများ မျက်နှာအတွက် ကိုယ်ခန္ဒာအတွက် အလှအပရေးရာ စက်များ လက်သည်းအလှအပ ခြေ/လက်အလှအပ လက်သည်းနီ/ခြေသည်းနီများ ဆံကေသာထိန်းသိမ်းစောင့်ရှောက်မှု ခေါင်းလျှော်ရည် နှင့် ပျော့ဆေးများ ဆံကေသာသုံး ပစ္စည်းများ အမျိုးသားများအတွက် အသားအရေအတွက် မုတ်ဆိတ်ရိတ်စက်များ ကျန်းမာရေးစောင့်ရှောက်မှု ဆေးဝါးမျိုးစုံ ကျန်းမာရေးအတွက် ကိရိယာများ ဖြည့်စွက်ဆေးများ Top Brands MAYBELLINE YVES ROCHER MA'SURI POND'S L'oreal ဖုန်းနှင့်တက်ဘလက်များ မိုဘိုင်းလ်ဖုန်းများ စမတ်ဖုန်းများ ခလုတ်ဖုန်းများ ကြိုးဖုန်းများ ဆက်စပ်ပစ္စည်များ စမတ်နာရီများ နားကြပ်များ စပီကာများ မမ်မိုရီကတ်များ ဖုန်းမျက်နှာပြင်အကာ ဖုန်းအားသွင်းကြိုးများ ဖုန်းအိတ်နှင့်ကာဗာများ ဘလူးတုသ်ဆက်စပ်ပစ္စည်းများ ပါဝါဘန့်များ တက်ဘလက်များ iPadများ ၈လက်မနှင့်အထက် ၈လက်မအောက် TOP BRANDS SAMSUNG XIAOMI APPLE SONY HUAWEI LENOVO ကွန်ပြူတာများ လက်ပတော့ပ် များ နုတ်ဘုတ်များ Macbook များ ပရင်တာနှင့်စကန်နာများ ဘက်စုံသုံးပရင်တာများ လေဆာပရင်တာများ ရုံးသုံးပရင်တာများ ဟာ့ဒစ်စ်နှင့်မန်မိုရီကဒ်များ ဟာ့ဒစ်စ်များ မမ်မိုရီကဒ်များ မမ်မိုရီ စတစ်များ တွဲဖက်ပစ္စည်းများ လက်ပတော့ပစ္စည်းများ နားကြပ်နှင့် စပီကာများ ကီးဘုတ်များ ဒီဗီဒီစက်များ နက်ဝေါ့ပစ္စည်းများ ပရောဂျက်တာများ အခြားပစ္စည်းများ မောက်စ် ဆော့ဖ်ဝဲလ်များ ကာဗာနှင့်အိတ်များ ဘတ်ထရီ နှင့် အားသွင်းကြိုးများ ကေဘယ်လ် ကြိုးများ ဒက်စတော့်ပ်နှင့်မော်နီတာများ All-in-ones တာဝါများ မော်နီတာများ TOP BRANDS Acer HP Asus ဂိမ်းစက်နှင့်ဂိမ်းခွေများ ဂိမ်းစက်နှင့်ဂိမ်းခွေများ အိမ်သုံးဂိမ်းစက်များ အိတ်ဆောင်ဂိမ်းစက်များ ဂိမ်းစက်တွဲဖက်ပစ္စည်းများ ဂိမ်းခွေများ Playstation ဂိမ်းခွေများ Xbox ဂိမ်းစက်နှင့်ဂိမ်းခွေများ Nintendo Wii ဂိမ်းခွေများ Nintendo DS ဂိမ်းခွေများ အခြားဆက်စပ်ပစ္စည်းများ ကင်မရာများ ကင်မရာများ ဒီဂျစ်တယ် ကင်မရာများ ပိုလာရွိုက်ကင်မရာများ ဗီဒီရိုကင်မရာများ ဆက်စပ်ပစ္စည်းများ မမ်မိုရီကဒ်များ ဆယ်လ်ဖီစတစ်များ ဖျော်ဖြေရေးစက်ပစ္စည်းများ တီဗီများ LED တီဗီများ စမတ်တီဗီများ Blu Ray နှင့် DVD စက်များ DVD Players Blu Ray Players iPod နှင့် MP3 များ နားကြပ်များ MP3 နှင့် အသံဖမ်းစက်များ စပီကာနှင့်အသံချဲ့စက်အသေးများ တီဗီ၊ဗီဒီယိုနှင့်ဆက်စပ်ပစ္စည်းများ 3D မျက်မှန်နှင့် အခြားပစ္စည်းများ အိမ်တွင်းရုပ်ရှင်စနစ်များ စပီကာစနစ်များ စပီကာများ စပီကာများ ဒီဂျေ နှင့် ကာရာအိုကေ Hi-Fi စနစ် ကားဂျီပီအက်စ်နှင့်အသံစနစ်များ ကားတွင်းသုံးတီဗီများ TOP BRANDS Samsung Panasonic Philips Sony JVC အိမ်အသုံးအဆောင်ပစ္စည်းများ အိမ်သုံးပစ္စည်းအကြီးများ ရေခဲသေတ္တာနှင့်ရေခဲစက်များ ပန်ကာများ လေအေးပေးစက် အ၀တ်လျှော်စက် အိမ်သုံးပစ္စည်းအသေးများ ဖုန်စုပ်စက်များ မီးပူ ရေနွးအိုးနှင့်ရေပူပေးစက်များ လေသန့်စင်ပေးစက် ရေပူ၊ရေအေးစက် အ၀တ်အထည်ထိန်းသိမ်းမှု ရေသန့်စက်များ လျှပ်စစ်မီးများ မီးဖိုချောင်သုံးစက်ပစ္စည်းများ မီးဖိုချောင်သုံးပစ္စည်းများ ထမင်းပေါင်းအိုး မိုက်ခရိုဝေ့ဗ်မီးဖို ဟင်းချက်ပစ္စည်းများ ရေချိုးခန်းနှင့်အိမ်တွင်းသုံးပစ္စည်းများ အိပ်ခန်းသုံးပစ္စည်းများ အိမ်တွင်းသုံးပစ္စည်းများ အိမ်နှင့်အလှဆင်ပစ္စည်းများ အိမ်ပြင်ပသုံးစက်ကိရိယာများ အိမ်တွင်းအလှဆင်ပစ္စည်းများ ပရိဘောဂများ အိမ်သုံး ရုံးသုံး TOP BRANDS Samsung New World Hisense ရုံးသုံးပစ္စည်းများ ဂဏန်းပေါင်းစက်များ စက်ကိရိယာများ ကလေးများအတွက် ကလေးငယ်များ စောင့်ရှောက်မှုပစ္စည်းများ အသုံးအဆောင်များ အခြားကလေးသုံး ပစ္စည်းများ ကစားစရာများ Hand Fidget Spinners TOP BRANDS NUBY Mamy Poko စားသောက်ကုန်များ စားသောက်ကုန်နှင့်အချိုရည်များ စားသောက်ကုန်များ အချိုရည်များ ၀ိုင်နှင့်ယမကာများ အားကစားနှင့်ကြံ့ခိုင်ရေး အားကစား စကိတ်ဘုတ်များ ပြင်ပအားကစား ဘတ်စကတ်ဘော ကျန်းမာကြံ့ခိုင်ရေး အားကစားပစ္စည်းအကြီးများ အားကစားပစ္စည်းအသေးများ အားကစားအ၀တ်အထည်များ အားကစားအသုံးပြုပစ္စည်းများ အခြား အကြောင်းအရာကဏ္ဍများ ကားနှင့်ဆိုင်ကယ်သုံးပစ္စည်းများ ပွဲများနှင့်လက်မှတ်များ စာအုပ် နှင့် စာရေးကိရိယာများ ဈေးဝယ်လှည်း အကူအညီ လိုအပ်လျှင် Login ပင်မစာမျက်နှာ ဖက်ရှင် အမျိုးသားများ အတွက် အမျိုးသားအ၀တ်အစား ရှပ်အင်္ကျီများ Casual ရှပ်များ လက်တို Timberland အမျိုးသားဝတ် အကွက်ဒီဇိုင်း လက်တိုရှပ်အင်္ကျီ - အပြာရောင်၊ အဖြူရောင် Timberland အမျိုးသားဝတ် အကွက်ဒီဇိုင်း လက်တိုရှပ်အင်္ကျီ - အပြာရောင်၊ အဖြူရောင်By Timberland (3) သုံးသပ်ချက် ရေးရန် > ဆိုဒ်/အရောင် S Timberland ဆိုင်သို့ ၀င်ရောက်ကြည့်ရှုရန် Ks 105,000 ယခု ၀ယ်ယူရန် မှတ်ထားရန် ရောင်းချသူ MK Lifestyle ပစ္စည်းပို့ရန် ကြာချိန်2-4ရက် ရုံးဖွင့်ရက်အတွင်း ပို့ပေးပါသည်။ ပစ္စည်းရောက် ငွေချေစနစ် ၇ရက်အတွင်း အခမဲ့ပြန်ပို့နိုင်မှု အသေးစိတ်ကြည့်ရန် : Return Policy ကုန်ပစ္စည်း စစ်မှန်မှု သုံးသပ်ချက်များဖော်ပြချက်အညွှန်းပြန်ပို့ခြင်း/ပြန်အမ်းငွေရယူခြင်း5မှတ် (1)4 မှတ် (0)3 မှတ် (2)2 မှတ် (0)1 မှတ် (0)\nပျမ်းမျှအမှတ်ပေးချက် 3,73 နှုန်းအား အခြေခံ၍ ဤကုန်ပစ္စည်းအား သင်ယခင်က သုံးစွဲဖူးပါသလား?5432 1 သုံးသပ်ချက် ရေးရန် Timberland အမှတ်တံဆိပ် အမျိုးသားဝတ် အကွက်ဒီဇိုင်း လက်တိုရှပ်အင်္ကျီတစ်ထည် ဖြစ်ပါသည်။ ချည်သားစစ်စစ်ဖြင့် ပြုလုပ်ထားသည့်အတွက် ရာသီမရွေးဝတ်ဆင်နိုင်ပါသည်။ ပေါ့ပါးလွတ်လပ်မှုရှိပြီး သက်တောင့်သက်သာဝတ်နိုင်သည့်အတွက် သင့်အ၀တ်ဗီရိုထဲတွင် ရှိထားသင့်သည့် အ၀တ်အစားမျိုးဖြစ်ပါသည်။ ယခုပစ္စည်းအား Shop.com.mm Online Shopping Mall တွင် ၀ယ်ယူရရှိနိုင်ပါသည်။About the BrandTimberland\nအမှတ်တံဆိပ်သည် အရည်အသွေးမြင့်မားပြီး လှပသေသပ်သည့်ဒီဇိုင်းတို့နှင့် အမျိုးသားစီးဖိနပ်\nများကို ထုတ်လုပ်ဖြန့်ဖြူရောင်းချကာ ကမ္ဘာ့ဖက်ရှင်လောကတွင် ဦးဆောင်လျက်ရှိသည့် ဖက်ရှင်အမှတ်\nတံဆိပ်ဖြစ်သည်။ အမျိုးသားစီးဖိနပ်များနှင့်လူသိများသည့်အလျောက် အ၀တ်အစားပိုင်းတွင်လည်း\nကမ္ဘာ့ ခေတ်စားနေသည့်ဖက်ရှင်ရေစီးကြောင်းနှင့်အညီ စတိုင်ကျလှပသည့်အမျိုးသားဝတ်၊ အမျိုးသမီးဝတ်၊\nကလေး ၀တ်တို့ကို ရှပ်အကျီ၊ တီရှပ်၊ ဂျက်ကက်၊ ကုတ်မှအစ ဘောင်းဘီအဆုံး တီထွင်ချုပ်လုပ်လျှက်ရှိသည်။\nTimberland ဒီဇိုင်းများကို ပြင်ပတွင်သွားလာလှုပ်ရှားနေသူများအတွက် ရည်ရွယ်ထုတ်လုပ်ထားပြီး\n၀တ်ဆင် သူတိုင်းကို မိမိကိုယ်ကိုယုံကြည်မှုရှိသူများအဖြစ် ထင်ဟပ်နေစေမှာဖြစ်သည်။Timberland အမျိုးသား၊ အမျိုးသမီး အ၀တ်အစားများ၏ အရွယ်အစားဆိုဒ်များကို အောက်ဖော်ပြပါဇယားတွင် အသေးစိတ် ကြည့်ရှုနိုင်ပါသည်။အမျိုးသားစီးဖိနပ်များမိတ်ဆက်ပေးပြီး\nနှစ်အနည်းငယ်အကြာ ၁၉၈၈ တွင် အမျိုးသားဝတ်၊ အမျိုးသမီးဝတ် အ၀တ်အစားများနှင့် အသုံးအဆောင်ပစ္စည်းများကို\nဈေးကွက်နှင့် စတင်မိတ်ဆက်ခဲ့ခြင်းဖြစ်သည်။ ဆီလီကွန်နှင့် သားရေသားတို့ကို ပေါင်းစပ်တီထွင်သော\nTimberland ၏မူပိုင်နည်းပညာနှင့် ရေစိုခံသားရေဂျက်ကက်များဖြင့် အ၀တ်အစားလောကကို ဆန်းသစ်စေခဲ့သည်။\nTimberland သည် ၀တ်ဆင်သူများအတွက် သက်တောင့် သက်သာရှိရုံသာမကာ ဖက်ရှင်ကျလှပစေမှာဖြစ်သည်။\nဒါ့အပြင် အကြမ်းခံသောကြောင့် ဟောင်းနွမ်းဆွေးမြေ့ မှုမရှိဘဲ ကြာရှည်ခံစွာဝတ်ဆင်နိုင်မှာဖြစ်သည်။ယနေ့အချိန်တွင်\nTimberland သည် Timberland® ၊\nTimberland PRO® ၊ Mountain\nAthletics® နှင့် Timberland\nBoot Company® အစရှိသည့်အမှတ်တံဆိပ်အခွဲတို့ဖြင့်\nကမ္ဘာ့အနှံ့တွင် ဆိုင်ခွဲပေါင်း ၂၃၀ ကျော် ဖွင့်လှစ်ပြီးစီးပြီးဖြစ်သည်။ ဒါ့အပြင် အာရှ၊\nကနေဒါ၊ ဥရောပ၊ လက်တင်အမေရိက၊ အရှေ့အလယ်ပိုင်းနှင့် အမေရိကတို့ရှိ ကုန်တိုက်များနှင့်အားကစားပစ္စည်းရောင်းချသည့်ဆိုင်များတွင်လည်း\n၀ယ်ယူရရှိနိုင်မှာ ဖြစ်သည်။ သင်ဘယ်ကိုသွားသွား စတိုင်မိမိနှင့်သက်တောင့်သက်သာရှိစေဖို့\nTimberland က တာဝန်ယူ ပေးမှာဖြစ်သည်။အဓိက အကြောင်းအရာများအကွက်ဒီဇိုင်းလက်တိုရှပ်အင်္ကျီပေါ့ပေါ့ပါးပါးဝတ်နိုင်သည့်ဒီဇိုင်းCountry of origin - Americaအိမ်အရောက်ဝန်ဆောင်မှုအတွက် ဝန်ဆောင်ခပေးရန် လိုအပ်ပါသည်။ကုန်ပစ္စည်းအချက်အလက် အမျိုးသားဝတ် အကွက်ဒီဇိုင်း လက်တိုရှပ်အင်္ကျီ - အပြာရောင်၊ အဖြူရောင် SKUTI042FA1FPD9CNAFAMZ မော်ဒယ်လ်TBOA189F-B05 Weight (kg)0.2 ColourBlue, White ၇ရက်အတွင်း ပြန်လည်ပို့ဆောင်ပြီး ပြန်အမ်းငွေရယူနိုင်ခြင်း\n၁။ ကုန်ပစ္စည်းသည် နဂိုမူလ ထုတ်ပိုးထားသော ပုံစံရှိရပါမည်။ ဖက်ရှင်အဝတ်အထည်များကို\tမိမိနှင့်ကိုက်ညီမှုရှိမရှိစမ်းသပ်ဝတ်ဆင်ကြည့်နိုင်သော်လည်း ဝယ်ယူစဉ်ကအတိုင်းအထုတ်အပိုးနှင့်ပုံစံမပျက်ရှိရပါမည်။ ဝယ်ယူစဉ်ကအတိုင်း အသစ်အခြေအနေမရှိသောကုန်ပစ္စည်းများကို ပြန်လည်ပေးပို့မှု လက်ခံမည်မဟုတ်ပါ။\t၂။ ပြန်လည်ပေးပို့လိုသည့်အခါ နဂိုဝယ်ယူစဉ်ကပါရှိသော တံဆိပ်များ၊အာမခံကဒ်ပြားများ၊လက်ဆောင်များ၊အသုံးပြုရန်အညွှန်းစာအုပ်၊တွဲဖက်ပစ္စည်းများ အစရှိသည်တို့ အပြည့်အစုံပါဝင်ရပါမည်။\nသင့်အိတ်ကပ်အတွင်းမှ Shop.com.mm !ဖုန်းတွင် အသုံးပြုရန် app ကိုအခမဲ့ရယူနိုင်ပါပြီအခမဲ့ရယူရန် Shop.com.mm အတွက် အဖွဲ့ဝင်အသစ်လား ? လက်တလောသတင်းများ၊ အထူးလျော့ဈေးများအကြောင်း အချိန်နှင့် တပြေးညီသိရှိရန် သတင်းလွှာကို ရယူလိုက်ပါ\nMake Money with Us Shop.com.mm ရဲ့ ကိုယ်စားလှယ်တစ်ဦး ဖြစ်လာဖို့ Shop Championship Program အကျိုးတူပူးပေါင်းလိုသူများအတွက်\nစည်းမျဉ်းစည်းကမ်းများ\tVisa နှင့်ဆိုင်သော စည်းမျဉ်းစည်းကမ်းများ\tShop International


ကိုယ်အလေးချိန်တိုင်းတာရာတွင် ၀.၁ကီလိုဂရမ်သာ အလေးချိန်တိုးသော်လည်း စက်မှလျင်မြန်စွာသိရှိနိုင်ခြင်း သတ်မှတ်ချက်များ • လွယ်ကူသောလုပ်ဆောင်ချက်၊ ညင်သာစွာထိရုံဖြင့်ပါဝါပွင့်ခြင်း • ပါးလွှာဆန်းသစ်ပြီး ချောမွတ်ပြောင်လက်သောဒီဇိုင်း • ငွေရောင်အရည်အသွေးမြင့်မှန် • တိကျသောအဖြေအတွက် အာရုံခံကိရိယာ(၄)ခုတပ်ဆင်ထားခြင်း • ကြီးမားသော LCD မျက်နှာပြင် • ကိုယ်အလေးချိန်တိုင်းတာရာတွင် ၀.၁ကီလိုဂရမ်သာအလေးချိန်တိုးသော်လည်း စက်မှလျှင်မြန်စွာသိရှိနိုင်ခြင်း • ကိုယ်အလေးချိန် ၁၅၀ကီလိုဂရမ်ထိတိုင်းတာနိုင်ခြင်း\nOmron ကူရှင်အကြောပြေနှိပ်စက် HM-340 က သင့်လည်ပင်း၊ ပခုံးနှင့် နောက်ကျောများ နာကျင်ကိုက်ခဲမှုကို ကုသရန်အတွက် လွယ်ကူစေသောနည်းလမ်းကိုပေးစွမ်းနိုင်ပါသည်။ ထို့အပြင် သွေးလည်ပတ်မှုကောင်းမွန်စေရန်လည်း ကူညီပေးနိုင်ပါသည်။ ထို့ကြောင့်ခွဲစိတ်ပြီးနောက်ပိုင်းကုသရန် နှင့် ကိုယ်အင်္ဂါပြန်လည်သန်စွမ်းရေးလေ့ကျင့်ခန်းများအတွက် အသုံးပြုနိုင်ပါသည်။ကူရှင်အကြောပြေနှိပ်စက်အသုံးပြုနည်းပုံစံများ - နှိပ်သည့်ကြာမြင့်ချိန် : ခန့်မှန်းခြေ(၁၅)မိနစ် တစ်မိနစ်အတွင်းနှိပ်နယ်ပေးသည့်နှုန်း : ခန့်မှန်းခြေတစ်မိနစ်လျှင်အကြိမ် (၃၀) အပူလုံး၏အမြင့်ဆုံးအပူချိန် : ၅၀ဒီဂရီစင်တီဂရိတ်\nX5 Slimming Effect ( Body အဆီချ ခါးပတ် တုန်စက် )\n– လက်မောင်းလေးအဆီကျချင်တာလား – ဗိုက်ခေါက်လေးအဆီကျချင်တာလား, – Koreaလေးတွေလို ပေါင်တံသွယ်သွယ်လေးတွေ ဖြစ်ချင် တာလား? – ကိုယ့်ရဲ့နောက်ကျောအလှကို အဆီ မရှိပဲstyleကျကျ လှချင်တာလား? ဆေးထိုးဆေးသောက်ရ မှာလဲကြောက် လေ့ကျင့်ခန်း centre တွေမှာလဲ လေ့ကျင့်ခန်းအချိန်ပေးပြီးမလုပ်နိုင် ,သွားလုပ် ဖို့ လဲ အချိန် မရ တဲ့ ဦးဦး/ ဒေါ်ဒေါ်/ ကိုက/ိုမမ/ ညီ/ ညီမလေး တို့အတွက် ဒီစက်ကလေးတစ်လုံးရှိရုံနဲ့တင် အဆင်ပြေပါပြီနော်… အိမ်မှာပဲ လေ့ကျင့် ခန်း လဲ ထ လုပ်စရာမလို ဘာအစားသောက်မှလဲပျက်စရာမလို ပဲ Tvကြည့်ေ နရင်းဖြစ်ဖြစ် ရုံးအလုပ်လုပ် ရင်းနဲ့တောင် ဒါလေးကို ကိုယ်ဖြစ်ချင် တဲ့ အဆီကျ စေ ချင် တဲ့နေရာမှာပတ် ထားလိုက်ရုံ ပါပဲ ရှင့် ! –နောက်ကျောဘက်,လက်မောင်း,လက်ကောက်ဝတ်,ပေါင်,ခြေထောက်နဲ့မိမိက မလို အပ်သော နေရာမှာရှိတဲ့အဆီပိုတွေကို ၁၅ မိနစ်လောက်ပတ် ထားရုံနဲ့ ချွေးတပြိူက်ပြိူက် စို့ လာ တာပါ,၂ ပတ်တွင်းဗိုက်ကလေးချပ်သွားတယ်နော်… – သွေးလည်ပတ်မှူအားကောင်းစေတယ်,သွေးကြောထဲရှိအဆီပိုတွေကို လျော့ကျ စေတယ် ဆိုတော့ တစ်ကယ်ကို ကောင်းမွန်ပြီး ဆောင်ထားသင့် ပါတယ် အမြန်ဆုံး မှာယူလိုက်ကြပါတော့ နော်…. ဝယ်ယူလိုပါက 09264686461 09784419691 09961127000 ကိုဆက်သွယ်ပြီး မှာယူနိုင်ပါတယ်။ ကြိုက်နှစ်သက်သည့် Social Media တစ်ခုခုကို အသုံးပြု၍ Rocket တွင် Order တင်နိုင်ပါပြီ။ 09264686461 ကို သူငယ်ချင်းအဖြင့် contact တွင် save ထားလိုက်ပါ။ Messenger / Viber / Line / WeChat / Bee Talk / Whatup / Tango / MyChat / DMM(ဒို.မြန်မာ) ဒုံးပျံကဲ့သို့ အရှိန်နဲ့ လူကြီးမင်းတို့ အိမ်အရောက် ပို့ဆောင်ပေးမယ့် Rocket...\nနှလုံး၊ပန်းနာ၊ရင်ကျပ်ကြောင့် အသက်ရှုမ၀သူများ၊မောပန်းသူများ အဓိကထားအသုံးပြုနိုင်ပါသည်။အပြင်သွားလာသောအခါတွင်လည်း အိတ်ဆောင်အဖြစ် သက်တောင့်သက်သာစွာ သယ်ဆောင်ရလွယ်ကူပါသည်။ဝယ်ယူအားပေးလိုသော လူကြီးမင်းများအနေဖြင့် ကျွန်တော်များ Beurer Myanmar Co.,Ltd တွင် ချိုသာသောဈေးနှုန်းဖြင့် လက်လီလက်ကား ယုံကြည်စိတ်ချစွာ ဝယ်ယူရရှိနိုင်ပါသည်။\nIncludes isolating mask, response key, training cards, and instructions. 13 offset pages for easy flipping. 12.7 cm x 12.7 cm\nThe Crowded Symbol Book is designed for testing children and adults who have difficulty in reading the optotypes on the big charts. Includes response key, training cards, and instruction. 16 offset pages. 12.7 cm x 12.7 cm\nLEA Symbols Near Vision Card with 40 cm Cord. Proportinally spaced (logMAR) lines on one side. Response key printed on test card. Includes training cards and instructions.\nLEA Symbols & LEA Numbers Near Vision Card\nCombination LEA Symbols & LEA Numbers Near Card with 40 cm Cord. Response key printed on test card. Flash cards and instructions included. 20.3 cm x 25.4 cm\nStandard order LEA Symbols low contrast handheld flip chart Test includesatable for conversion to Snellen equivalent VA values,aresponse key, Training cards, recording forms and instructions.6pages, 8.25 cm x 22.9 cm\nLEA Symbols Near Vision Playing Cards The four packs contain 16 cards each with symbols of varying sizes. Includes training cards and instructions. The paper cards measure4cm7cm\nInfrared Thermometer Ear (1 sec )\n- 1 Second Time Response in ear use ( နားတွင်းအပူချိန်ကို တစ်စက္က္ကန့် အတွင်း တိုင်းတာနိုင်ခြင်း) - Beeper/ Fever Alarm (အဖျားရှိလျှင် အသံပေးစနစ်ပါခြင်း) -ံC/ံF ပြောင်းလဲနိုင်ခြင်း - Low Battery Indication ပြခြင်း - Memory များကို မှတ်တမ်းတင်ထားနိုင်ခြင်း - Auto Power Off ပါသောကြောင့် Power Saving ဖြစ်ပါသည်။ -ကြည်လင်ပြတ်သားသော Display ပါရှိခြင်း။ - Power Saving ပါရှိခြင်း။\nNeck Massager Brace\nကျီးပေါင်း တက်တတ်သူများအတွက်၊ ဇက်နာသူများအတွက် Neck Massager Brace လေးကို Rocketတွင် မှာယူလိုက်ပါ။ ပတ်ထားပါက လည်ပင်းတစ်ဝိုက် ပူလာမည်ဖြစ်ပြီး နာကျင်မှု၊ ညောင်းညာမှုကို သက်သာစေမှာ ဖြစ်ပါတယ်။ တစ်ခါဝတ်ရင် ၅မိနစ်သာ ဝတ်ပေးပါ။ နောက်ပိုင်း အပူခံနိုင်လာရင် အချိန် ထပ်တိုးဝတ်လို့ ရပါတယ်။ မှတ်ချက် - တစ်နေ့လုံး ဝတ်လို့ မရပါ။ ဝတ်ရတာ အဆင်မပြေပါက ဆရာဝန်နဲ့ တိုင်ပင်ပြီးမှ ဆက်ဝတ်ပါ။ ဈေးနှုန်း - 15000 kyats Delivery free in Yangon ရန်ကုန်မြို.ပြင် = ၂ထောင်ကျပ် နေ.ချင်းအမြန် = ၂ထောင်ကျပ် မြန်မာနိုင်ငံမြို.ကြီးအားလုံး အိမ်အရောက် ၃ထောင်ကျပ် တခြား မြို.များကိုတော့ ကားဂိတ်အထိသာ ပို.ပေးနိုင်ပါတယ်။ ဝယ်ယူလိုပါက 09264686461 (Male) also viber 09784419691 (Male) 09768484878 (Female) also viber ကိုဆက်သွယ်ပြီး မှာယူနိုင်ပါတယ်။ Message ပို.ပြီးလည်း မှာယူနိုင်ပါတယ်။ http://m.me/rocketonlineshopping ကြိုက်နှစ်သက်သည့် Social Media တစ်ခုခုကို အသုံးပြု၍ Rocket တွင် Order တင်နိုင်ပါပြီ။ 09264686461 ကို သူငယ်ချင်းအဖြင့် contact တွင် save ထားလိုက်ပါ။ Messenger / Viber / Line / WeChat / Bee Talk / Whatup / Tango / MyChat / DMM(ဒို.မြန်မာ) ဒုံးပျံကဲ့သို့ အရှိန်နဲ့ လူကြီးမင်းတို့ အိမ်အရောက် ပို့ဆောင်ပေးမယ့် Rocket...


လွမ်းနေဆဲပါ သရေခေတ္တရာ | The World of Pinkgold\nPosted on September 5, 2009 by cuttiepinkgold\tStandard\nတစ်ခုခုလုပ်တော့မယ်ဆို အမြဲစိုးရိမ်စိတ်ဝင်တတ်တဲ့ ကျွန်မ ခရီးစဉ်အတွက် အစီအစဉ်တွေကို ကြိုတင်ချမှတ်နေမိတယ်။ ကျွန်မကိုယ်တိုင်ပဲ ဦးဆောင်ပြီး ဘယ်သူက ဘာလုပ်ဆိုတဲ့ တာဝန်တွေကို ခွဲဝေပေးလိုက်တယ်။ ခရီးစဉ်ကို လူများများနဲ့ အဆင်ပြေပြေထွက်ဖြစ်အောင်လည်း ကျိတ်ဆုတောင်းလိုက်မိသေးတယ်။ ဆင်တူအက်ျီတွေနဲ့ ခရီးသွားရမယ့် အဖြစ်ကိုလည်း စိတ်ကူးတွေ ဖမ်းယဉ်လိုက်သေးတယ်။ သရေခေတ္တရာ…. ပြည် မြို့နားမှာ ရှိတယ်ဆိုတာကလွဲလို့၊ ပန်ထွာဘုရင်မနဲ့ ဒွတ္တဘောင်းမင်းကြီး ရှိခဲ့ဖူးတယ်ဆိုတာကလွဲလို့ ကျွန်မ ဘာမှ မသိခဲ့ဘူး။ သာသနာ စတင်ထွန်းကားရာနေရာ၊ ယဉ်ကျေးမှုတွေ နိဒါန်းချီတဲ့ နေရာဖြစ်တယ်ဆိုတာကိုလည်း ခပ်သဲ့သဲ့တော့ ပြောသံကြားဖူးပါသေးရဲ့။ ဒီမြေကို ကျွန်မ တစ်ကယ်သွားရတော့မယ်။ နောက်ထပ်ရှေးဟောင်းမြို့တစ်ခုဆီ ကျွန်မ ရောက်ဖြစ်တော့မယ်။ သရေခေတ္တရာရေ… ကြိုလင့်ပါတော့ကွယ်။ (၃)\nသရေခေတ္တရာကိုသွားဖို့ စုရပ်ဖြစ်တဲ့ မြေနီကုန်းက ရွှေလက်ဘက်ရည်ဆိုင်ကို မထိုက်တို့ညီအစ်မနဲ့ ကျွန်မ ရောက်တော့ ဘယ်သူမှ မရောက်ကြသေးဘူး။ နာရီကိုကြည့်မိတော့ ည (၈) နာရီထိုးကာနီးပြီ။ အချိန်စောပါသေးတယ် သူတို့တွေ မရောက်ကြသေးတာ ဖြစ်မှာပေါ့လို့ တွေးရင်း ကျွန်မတို့ ဆုံနေကျ မြေနီကုန်းက နောက်ဆိုင်တစ်ဆိုင်ဆီ သွားကြတယ်။ အဲ့ဒီမှာ ယောက်ျားလေး တော်တော်များများ ရောက်နေကြပြီ။ ကိုညီလင်းဆက်၊ ကိုကျော်ဇေယျ၊ ကိုဘလာဂေါက်၊ စိုးဇေယျ၊ သီဟန်၊ ဖိုးသူတော် တစ်ခြားသူတွေလည်းရှိသေးတယ်။ ဘီယာထိုင်သောက်နေတဲ့သူတို့တွေကို ကျွန်မ နည်းနည်းတော့ စိတ်အလိုမကျဖြစ်မိသေးတယ်။ ခရီးထွက်ပါမယ်ဆိုမှ ဘာလဲပေါ့လေ။ ဒါပေမယ့် ကျွန်မ အကိုတွေက ဒီလောက်လေးတော့ အေးဆေးဖြစ်မှာပါလေ လို့ပြန်တွေးရင် တစ်ခြားလူတွေကို ရွှေ လက်ဘက်ရည်ဆိုင်မှာ ပြန်သွားစောင့်တယ်။ မကြာပါဘူး။ ကျွန်မ မြင်ဖူးတဲ့ ဘလောဂ့်ဂါတွေရော၊ ကျွန်မ မမြင်ဖူးတဲ့ ဘလောဂ့်ဂါတွေရော စုံစုံလင်လင် ရောက်လာကြပါရော။ ကျွန်မ ရင်တွေ ခုန်ပြန်တယ်။ တစ်ကယ်ကြီးကို ကျွန်မတို့ အဖွဲ့လိုက်ကြီး ခရီးထွက်ရတော့မယ်။ အားလုံးရဲ့ မျက်နှာမှာ တက်ကြွမှုတွေကို သယ်ဆောင်လာကြတယ်။ အားလုံး ရဲ့ မျက်လုံးတွေဟာ အားသစ်တွေကို ဖော်ဆောင်နေကြတယ်။ အားလုံးဟာ တီရှပ်ဖြူတွေ ဆင်တူနဲ့ အရမ်းကို ချစ်စရာကောင်းနေကြတယ်။ အဲ့ဒီအချိန်မှာ ကျွန်မတို့ ငှားထားတဲ့ ကားကလည်း အချိန်ကိုက်ရောက်လာတယ်။ ဖြစ်ချင်တော့ ကားနည်းနည်းသေးနေတယ်။\n“ဟ ဟ ကားသေးတယ်ဟ Organizer တွေ ရပ်စီး.. အနော်တို့တွေ ထိုင်စီးမယ်” ကျွန်မလှည့်ကြည့်လိုက်တော့ အသားဖြူဖြူနဲ့ ကောင်လေးတစ်ယောက်။ မီတင်မှာတော့ တစ်ခါဆုံဖူးပေမယ့် မရင်းနှီးပါဘူး။ အခုအချိန်မှာတော့ ပြောမနာဆိုမနာတွေ ဖြစ်ကုန်ကြပြီပေါ့လေ။ သူ့နာမည်က ဖိုးဂျယ်လို့ ဘလောဂ့်ဂါ ညီမလေး နန်းညီက မိတ်ဆက်ပေးဖူးတာ သတိရသေးတယ်။ သူတို့နဲ့အတူ တစ်ခြား ကျွန်မ မသိတဲ့သူတွေလည်း ပါသေးတယ်။ နောက်ကျတော့မှ သိရတာက သူတို့တွေက မြောင်း၊ အိဖူး၊ မြတ်နိုး၊ အန်ဒီ တို့တွေတဲ့။ သြော် အွန်လိုင်းပေါ်မှာ ကြားဖူးနေကျ နာမည်တွေကိုး။\n“အေးပါဟယ်.. အားလုံးအဆင်ပြေအောင် ငါတို့တွေ လုပ်ပေးမှာပါ” လို့ ကျွန်မက ပြန်ပြောရင်း တစ်ခြားသူတွေကိုပါ တစ်ချက်ဝေ့ကြည့်မိလိုက်သေးတယ်။ ကားသေးတာကို စိတ်ပျက်နတဲ့ပုံ တစ်ယောက်မှာမှ မရှိဘူး။ “ကဲ ကဲ ကားပေါ်တက်တော့ ဆယ်နာရီ အတိမှာ ထွက်မှာနော်” လို့ ကိုကြီးကျော်လို့ ကျွန်မတို့ကခေါ်တဲ့ ကိုကျော်ဇေယျ အော်ပြောသံကိုကြားရတယ်။ မီးတောက်တို့၊ ကိုအောင်လေးတို့ ကားပေါ်ကို အပြေးအလွှားတက်ကြတယ်။ ကားဘေးမှာ Vinyl တွေ ကပ်နေတဲ့ သားကြီးတို့၊ ၀ိုင်တို့ ကိုလူလိမ်တို့လည်း လက်စသတ်ပြီး ကားပေါ်ကို ပြေးတက်ကြတယ်။ ဘလောဂ့်ဂါ မိန်းကလေးတွေလည်း တစ်ယောက်ပြီး တစ်ယောက်တက်ရင်း နေရာတွေ ယူကြတယ်။ ကားနဲ့လူနဲ့ မမျှတော့ တစ်ချို့တွေ နေရာမရကြဘူး။ မိန်းကလေးတွေကို ဦးစားပေးထိုင်ခိုင်းပြီး ယေက်ျားလေးတစ်ချို့ မတ်တပ်ရပ်ကြတယ်။ အားလုံးကလည်း “အဆင်ပြေပါတယ်” ဆိုတာကို ပြောနေကြလေရဲ့။ ဟုတ်တာပေါ့ အဆင်ပြေရမှာပေါ့။ ကျွန်မတို့ အဖွဲ့ရဲ့ ဆောင်ပုဒ်လေးကိုက “WE BLOG – WE UNITE” မဟုတ်လား။ ကဲ. သရေခေတ္တရာရေ.. ငါတို့တွေ လာနေကြပြီ။ အားသစ်တွေ၊ စူးစမ်းလိုစိတ်တွေ၊ ပျော်ရွှင်တက်ကြွမှုတွေနဲ့ လူငယ်တစ်စု ရှေးဟောင်းမြေကို ခြေချဖို့ ထွက်ခွာလာနေကြပြီ။\nရန်ကုန် ပြည် လမ်းမကြီးတစ်လျှောက် ကျွန်မတို့ ကားလေးက တရိပ်ရိပ်ပြေးနေတယ်။ တစ်ချို့တွေ စကားများနေကြတယ်။ တစ်ချို့တွေ နောက်ပြောင်နေကြတယ်။ တစ်ချို့တွေ အိပ်စက်ဖို့ မျက်လုံးကို စမှိတ်တယ်။ တစ်ချို့တွေကတော့ ငြိမ်သက်ရင်း စီးနင်းလိုက်ပါလာကြတယ်။ အရင်တုန်းက သွားဖူးနေကျ ဒီလမ်းလေးရဲ့ ဘေးဘီတွေကို ကျွန်မ မျှော်ကြည့်မိတယ်။ ညဘက်မို့လို့ ပတ်ဝန်းကျင်က မှောင်မဲနေတယ်။ လမ်းမီးရောင်တွေက ကျိုးတိုးကျဲတဲ လင်းနေတယ်။ လယ်ကွင်းတွေရဲ့ အရိပ်တွေကို ကျွန်မ တွေ့ရတယ်။ စိမ်းလန်း လတ်ဆတ်တဲ့ လေးအေးတွေ အပြင်မှာ တသောသောတိုက်ခတ်နေကြရော့ပေါ့။ တစ်ချိန်တုန်းက အရမ်းကို ကောင်းခဲ့တဲ့ ရန်ကုန်ပြည် လမ်းမကြီးမှာ ချိုင့်ခွက်တွေ ဖြစ်နေတာကို ကားရှေ့မီးကနေတစ်ဆင့် ကျွန်မ တွေ့ရတယ်။ လွန်ခဲ့သော သုံး လေးနှစ်ခန့်က ဒီလမ်းပေါ်မှာ ကျွန်မ အကြိမ်ကြိမ် ခရီးသွားခဲ့ဖူးတယ်။ ရခိုင်ပြည်နယ်နဲ့ ရန်ကုန်မြို့ကို ကူုးချည် သန်းချည်လုပ်ရင် ကျောင်းတက်ခဲ့တယ်။ အချိန်တွေကြလာတာနဲ့အမျှ အရာရာဟာ ပြောင်းလဲကုန်ပါပြီကော။\nကျွန်မတို့ ကားကလေး လက်ပန်တန်းဆိုတဲ့ မြို့ကလေးမှာ ခဏနားတယ်။ အားလုံးဆင်းပြီး မုန့်စားကြ၊ အအေးသောက်ကြတယ်။ အဲ့ဒီမှာ ဂဏန်းကြော်တွေ အတော်လေး အရသာရှိတယ်။ စိုးဇေယျကတော့ ဆီထမင်းနဲ့ ငါးခြောက်နဲ့ကို ပလုပ်ပလောင်း စားနေလေရဲ့။ မီးလေးတို့ ဇောင်းတို့က အသုပ်စားဖို့ ခေါ်ကြတယ်။ ကျွန်မ ဘာမှတော့ ပီပီပြင်ပြင် မစားဖြစ်ပေမယ့် ဟိုလူ့ဆီကနည်းနည်း ဒီလူ့ဆီကနည်းနည်း ကပ်စားရင်း ဗိုက်ပြည့်သွားခဲ့သေးတယ်။ ကားပေါ်ပြန်တက်တော့ ကျွန်မသူငယ်ချင်းတစ်ယောက်ကို ကျွန်မ နေရာပေးထိုင်ခိုင်းပြီး ကျွန်မကတော့ ကားခုံလက်တင် ပေါ်မှာ မှေးထိုင်ရင်း လိုက်လာခဲ့တယ်။ တစ်ခြားသူတစ်ချို့လည်း အဲ့လိုပဲ ထိုင်ကြတယ်။ ကိုညီလင်းဆက်တို့၊ စိုးဇေယျတို့၊ သားဖြိုးတို့တွေလည်း ရှိနေကြတယ်။ ညနှစ်နာရီလောက် ရှိနေပေမယ့် ကျွန်မ နည်းနည်းမှ အိပ်ချင်စိတ်မရှိဘူး။ အိပ်လို့လည်း မဖြစ်ဘူး. ကျွန်မှာ နေရာမှ မရှိတာကို။ ဒါနဲ့ နောက်ဘက်က သားဖြိုးတို့ အဖွဲ့နဲ့ စကားတွေ သွားပြောနေလိုက်တယ်။ သူတို့ကလည်း မအိပ်ပဲ လေတွေပေးနေလိုက်ကြတာ။ အဲ့ဒီမှာပေါ့ ကျွန်မ ဂျူဝသန်နဲ့ စတွေ့တာ။ သူ့ကို ကန်တော်ကြီးမှာတော့ တွေ့ဖူးလိုက်ပေမယ့် စကားကောင်းကောင်း မပြောဖြစ်လိုက်ဘူး။ ရုပ်ကလည်း ခပ်တည်တည်နဲ့မို့ ကျွန်မတို့လို စတတ် နောက်တတ် ပေါတတ်လိမ့်မယ်လို့လည်း မထင်ခဲ့မိတာပါ။ သူတို့နဲ့ စကားပြောတော့မှပဲ ရုပ်တည်ကြီးနဲ့ နောက်တတ်တဲ့သူ ဖြစ်မှန်း ကျွန်မ သိရတယ်။ သူတို့အဖွဲ့နဲ့ စကားပြောရတာ ကျွန်မှာ ရီရလွန်းလို့ အူတွေတောင် နာနေပါရော။ ဂျူဝသန်ရှင်းပြတဲ့ သရေခေတ္တရာ သမိုင်းကြောင်းကိုတော့ ကျွန်မ အမှတ်တရ အရှိဆုံးပါပဲ။ ခုချိ်န်ထိတောင် ပြန်တွေးပြီး ပြုံးနေမိသေးတယ်။ သမိုင်းနဲ့ ဘွဲ့ရခဲ့တာပါ ဆိုတဲ့ သမိုင်းဆရာ ဂျူဝသန်ကိုတော့ ဒေါက်တာသန်းထွန်းများတွေ့ရင် ဆရာတောင်ခေါ်ချင်မလား မပြောတတ်ပါဘူး။\n“ပျူခေတ်တုန်းကပေါ့ ပျူစောထီးကို ပန်ထွာဘုရင်နဲ့ တစ်ခြားမိဘုရား တစ်ပါးကလုတာ တစ်ယောက်မှမရပဲ သရေကျတယ်လေ.. သူတို့ကလည်း လုလို့ မပြီးနိုင်ပဲ ခေတ်တစ်ရာတိတိလုကြတာ ခေတ်တစ်ရာ တိတိ သရေပဲဖြစ်နေတယ်.. ဒါကြောင့် သရေခေတ္တရာလို့ ခေါ်တယ်”\n“မှတ်သားလောက်ပါပေ့ သမိုင်းဆရာရယ်.. နောက်ဘာတွေများ ပြောချင်ပါသေးလဲ”\n“အင်းး ပြောရမယ်ဆိုရင်တော့ ပြောရမယ်ပေါ့လေ.. ဟိုး ရှေးရှေးတုန်းကပေါ့.. ဘုရင့်နောင်လေ.. ဒုတိယမြန်မာနိုင်ငံတော်ကြီးကို တည်ထောင်ခဲ့တာ။ သူက အိုးး စစ်ရေးအရာမှာ ဘာကျွမ်းသလဲ မမေးနဲ့ ..သူသိမ်းပိုက်လိုက်တာများ အာသံ မဏိပူရ ယူနန်ပြည် ဇင်းမယ် လည်း ပါတာပေါ့လေ.. နောက်ပိုင်းမှာ သူက နိုင်ငံရေးကို စိတ်ကုန်သွားပြီး.. ရန်ကုန်တက် စီးပွားရေးလုပ်တာ.. ဘုရင့်နောင်ပွဲရုံဆိုတာနဲ့ သူနာမည်ကြီးနေလေရဲ့”\nကျွန်မတို့မှာ သူပြောတာကို ရီနေရတာ အတောကို မသတ်နိုင်ဘူး။ နောက်တော့ ပထမကမ္ဘာစစ်အကြောင်းတွေကိုကော၊ ဒုတိယကမ္ဘာစစ်အကြောင်တွေကိုကော ဟုတ်တာတွေနဲ့ မဟုတ်တာတွေရောပြီး ပေါက်ကရတွေ ပြောနေလိုက်တာကျွန်မမှာ အိပ်ချင်စိတ်တောင် မရှိခဲ့ပါဘူး။ ကိုသက်ထူးကလည်း လှမ်းပြောသေးရဲ့ “ဒေါက်တာသန်းထွန်း ဆုံးသွားပေမယ့် မင်းလိုလူမျိုး ကျန်နေခဲ့လို့ တော်သေးတာပေါ့ကွာ” တဲ့။ တစ်ကယ်ကို ပေါက်ကရနိုင်တဲ့ ဂျူဝသန်ပါ။ ကျွန်မတို့လည်း သူနဲ့အရမ်းကို ခင်သွားကြတယ်။ ကားပေါ်မှာ တောက်လျှောက်ပါပဲ။ ဖိုးဂျယ်၊ သားဖြိုး၊ ဟိုလိုလို ဒီလိုလို၊ မြောင်း၊ အန်ဒီ၊ ဂျူဝသန်နဲ့ ကျွန်မတို့တွေ ပေါက်ကရမျိုးစုံပြောပြီး တသောသောနဲ့ ရယ်မောလာလိုက်ကြတာ ပြည်အ၀င်ကို ရောက်မှပဲ ရပ်ကြပါတော့တယ်။\nပြည်အ၀င်မှာရှိတဲ့ ဗိုလ်ချုပ်ရုပ်တုဟာ ကျက်သရေရှိလှတယ်။ မျိုးချစ်စိတ်ကို ၀င့်ကြွားစေတယ်။ မြန်မာဖြစ်ရတာ ဂုဏ်ယူစေတယ်။ ဗိုလ်ချုပ်ရုပ်တုကိုကြည့်ရင်း ကျွန်မလည်း ကြက်သီးမွှေးညှင်းများတောင် ထမိပါရဲ့။ ခဏနေတော့ ရွှေဆံတော် ဘုရားကိုရောက်တယ်။ ဓမ္မစကြာဝတ်ရွတ်သံတွေက မနက်ခင်းမှာ မင်္ဂလာရှိစွာ ပျံ့လွင့်လာတယ်။ ကျွန်မတို့တွေ ကားပေါ်ကဆင်းတော့ ပန်းသည်တွေ အလုအယက်ပန်းလာရောင်းကြတယ်။ ကျွန်မတို့တွေ မျက်နှာသစ်ပြီး ခြေလက်တွေ ဆေးကြတယ်။ နောက်တော့ အားလုံးနီးပါး ဘုရားပန်းဝယ်ပြီး ရွှေဆံတော်ကို ခြေလျင်တက်ကြတယ်။ ကျွန်မမှာ ဖတ်ဖတ်ကို မောနေတော့တာပါပဲ။ မယမင်းကတော့ပြောတယ် “ပင့်ကူကို ကျိုက်ထီးရိုးများ တက်ခိုင်းရင် ဘယ်လိုနေမလဲ မသိဘူးတဲ့” ။ ဘုရားပေါ်ရောက်တော့ ကြာသပတေးထောင့်မှာ ဘုရားရှိခိုးတယ်။ ငါးပါးသီလခံလိုက်တယ်။ မေတ္တာပို့လိုက်တယ်။ ပတ်ဝန်းကျင်မှာတော့ ၀တ်ရွတ်သံတွေက ပျံ့နေဆဲ။ တစ်ချို့တွေက ကင်မရာကြီးတွေ ထုတ်ပြီး ပြည်မြို့ကို မှတ်တမ်းစတင်ကြပြီ။ တစ်ချို့တွေကိုတော့ သက်ဆိုင်ရာ မွေးနံထောင့်တွေမှာ ငြိမ်သက်စွာ ဘုရားဝတ်ပြုနေတာကို တွေ့ရတယ်။ ကျွန်မနဲ့ စမ်းမော်အောင်လည်း ဘုရားပေါ်မှာ တစ်ပတ်တူတူပတ်ဖြစ်ကြတယ်။ ပြည်သူလေးတွေ ချစ်စရာ ကောင်းတာကိုလည်း သတိထားမိခဲ့သေးတယ်။ ဘုရားရင်ပြင်ကိုရောက်တော့ ကျွန်မတို့ အဖွဲ့တွေ စုံသလောက်နီးပါးကို တွေ့ရတယ်။ တစ်ချို့က ဓါတ်ပုံရိုက်နေကြတယ်။ တစ်ချို့က စကားပြောနေကြတယ်။ တစ်ချို့ကတော့ လျှောက်သွားနေကြတယ်။ အင်္ကျီဖြူဆင်တူတွေနဲ့ လူငယ်တွေဟာ မနက်ခင်းမှာ လှပနေလိုက်ကြတာ။ ငယ်ရွယ်မှု၊ နုပျိုမှုတွေဟာ ဂုဏ်ရှိပါလားဆိုတာကို ကျွန်မ အခုမှ သေသေချာချာသဘောပေါက်ခဲ့တယ်။ ကျွန်မ သူငယ်ချင်းတွေ ပျော်နေတာကိုကြည့်ရင်း ကျွန်မ မျက်လုံးတွေ တစ်နေရာကို စူးစိုက်ကြည့်မိသွားတယ်။\nအဲ့ဒီအချိန်မှာ နေရောင်ထွက်စပြုပြီ။ မနက်ခင်းရောင်ခြည်တွေ လောကကြီးကို လွှမ်းခြုံနေပြီ။ ဆည်းဆာရိပ်မှာ ပတ်ဝန်းကျင်လည်း လှုပ်ရှားစပြုပြီ။ ကျွန်မ မျက်လုံးရှေ့တည့်တည့်မှာ ရှိနေတာကတော့ ကောင်းကင်ကြီးအောက်မှာ ရွှေရောင်အဆင်းနဲ့ ထူးခြားသပ်ပယ်လှတဲ့ မိုးထိအောင် မြင့်မားနေတဲ့ ဆယ်ထပ်ကြီးဘုရား။ ကြည်ညိုဖွယ် ကောင်းလိုက်လေစွ၊ ဂုဏ်ယူဖွယ် ကောင်းလိုက်လေစွ။ ကျွန်မလည်း ရုတ်ချည်းကို ထိုင်ချလိုက်ရင် လက်အုပ်ချီပြီး ဘုရားကြီးကို တစ်စိမ့်စိမ့် ကြည်ညိုမိတယ်။ ဘုရားကို ဦးသုံးကြိမ်ချပြီး ကျွန်မရင်ထဲကနေ လေလေးနက်နက် ဆုတစ်ခုတောင်းမိတယ်။\n“တပည့်တော်မရဲ့ ဘ၀မှာ အချစ်ရေး၊ ပညာရေး၊ စီးပွားရေး၊ လူမှုရေး ဘယ်အရေးကိစ္စမှာမဆို မသမာသူများ၊ အလွဲသုံးစား လုပ်တတ်သော လူလိမ်များနဲ့ မတွေ့ရပါလို၏ အရှင်ဘုရား” ရွှေဆံတော်ရဲ့ ထီးတော်ပေါ်မှာ ခေါင်းလောင်းလေးတွေ တစ်ချွင်ချွင်မြည်နေကြတယ်။ လတ်ဆတ်တဲ့ မနက်ခင်းလေကို ကျွန်မတို့တွေ အားရပါးရ ရှုရှိုက်ကြတယ်။ ဘုရားဂေါပက အဖွဲ့က စီစဉ်ပေးတဲ့ မနက်စာကို စားဖို့ စောင့်နေတုန်း ကျွန်မတို့ အဖွဲ့လိုက်၊ တစ်ယောက်ချင်းအလိုက် ဓါတ်ပုံတွေ ရိုက်ကြတယ်။ အချင်းချင်း စလိုက်နောက်လိုက်နဲ့ အဲ့ဒီအချိန်ခဏမှာ အားလုံးဟာ အပူအပင်တွေနဲ့ ကင်းဝေးနေကြတယ်။ ခဏနေတော့ မနက်စာစားကြတယ်။ ဘုရားဂေါပကအဖွဲ့က အငြိမ်းစား ပါမောက္ခ ဦးမြ၀င်းက ရွှေဆံတော် ဘုရားသမိုင်းကြောင်းကို ရှင်းပြတယ်။ စာရွက်လေးတွေဝေတယ်။ သုံးနှစ်မှာ တစ်ကြိမ် အစည်ကားဆုံး မြို့တွင်းမှာ လှည့်လည် ကျင်းပမယ့် ရွှေဆံတော် ဘုရားပွဲကိုလည်း လာခဲ့ကြပါလို့ ဖိတ်ပြန်တယ်။ ဘုရားမှာ ရှိတဲ့ ထူးခြားတဲ့ နေရာတွေနဲ့အတူ အဘဘိုးဘိုးအောင်စတင် အဓိဌာန်အောင်ခဲ့တဲ့ နေရာဖြစ်တဲ့အတွက် ဂန္ဒာရီ ခရီးကို လျှောက်တဲ့သူတွေ မဖြစ်မနေ လာရောက် အေင်မြေနင်းသင့်တဲ့အကြောင်းလည်း ပြောတယ်။ နောက်လည်း ဘုရားသမိုင်းကြောင်းတွေကို အတော်စုံစုံလင်လင်ရှင်းပြတာ ကျွန်မတို့ ဗဟုသုတ အတော်လေး ရခဲ့ပါသေးတယ်။ နောက်တော့ ကျွန်မတို့တွေလည်း ဘုရားကို လှည့်ပတ်ဖူးရင်း ပြန်ဆင်းကြတယ်။ ဘုရားခြေရင်းမှာရှိတဲ့ လက်ဘက်ရည်ဆိုင်မှာ ခဏနားတော့မှ သတိထားမိတာက ပြည်ဟာ အတော်လေးကိုပူတဲ့ ရာသီဥတု ဒဏ်ကို ခံစားနေရတယ်ဆိုတာ ဖြစ်တယ်။ အားလုံးရဲ့ မျက်နှာမှာလည်း မနက်ခင်းမှာ ချွေးစိုနေတာကို သတိပြုမိတယ်။\nကျွန်မတို့အဖွဲ့ ရွှေဆံတော်ဘုရားပြီးတော့ ပြည်တဘက်ကမ်းမှာရှိတဲ့ ရွှေဘုံသာမုနိဘုရားကို သွားကြတယ်။ ဧရာဝတီမြစ်ကြီးကို ဖြတ်ရတယ်။ န၀ဒေး တံတားဟာ ထုထည်ခိုင်ခန့်စွာ တည်ငြိမ်လှပနေတယ်။ ဧရာဝတီရဲ့ ကောက်ကြောင်းတွေကတော့ မထင်မရှားနဲ့ပေါ့။ နဝေဒေးတံတားကိုဖြတ်ပြီး ခဏနေတော့ ရွှေဘုံသာမုနိဘုရားကို ရောက်တယ်။ ရွှေဘုံသာမုနိဟာ ဧရ၀တီမြစ်ကမ်းနဘေးမှာ တည်းထားတဲ့ ဘုရားဖြစ်တယ်။ ဘုရားမှာ ပန်းမာလာပေါင်းစုံ ဖူးပွင့်နေကြတယ်။ ဓါတ်ပုံသမားတွေကတော့ အကြိုက်တွေ့တော့တာပါပဲ။ ပန်းပွင့်လေးတွေမှာ ပျားကလေးတွေ နားနေတာဟာ ကဗျာဆန်လှတယ်။ စိုးဇေယျတို့ ကိုညီလင်းဆက်တို့ ဇောင်းတို့ အမိအရ ဓါတ်ပုံတွေ ရိုက်ယူကြတယ်။ ကျွန်မလည်း ဘယ်နေလိမ့်မလဲ ပန်းလေးတွေနဲ့အတူ ဓါတ်ပုံအရိုက်ခံလိုက်သေးတာပေါ့။\nဘုရားပေါ်က အဆင်းမှာ ဧရာဝတီကို ငြိမ့်ညောင်းတဲ့ရေစီးနဲ့အတူ တွေ့ရတယ်။ မြစ်စပ်မှာ တစ်ချို့တွေ ရေကူးနေကြတယ်။ ကျွန်မတို့ အဖွဲ့သားတွေ ဧရာဝတီနဲ့ န၀ဒေးတံတားရဲ့ အလှကို ပေါင်းစပ်ခံစားနေကြတယ်။ ရာဇာဝင်ထဲက စာတစ်ချို့က ကျွန်မခေါင်းထဲကို ရုတ်ချည်းဝင်ရောက်လာတယ်။ “ကောဉ္စပြင်မှာ ဘူးသီးခြောက်နဲ့ ရေခပ်နေတဲ့ ရသေ့တူမ ဗေဒါရီကိုတွေ့တာနဲ့ ဘီလူးနဲ့ပေးစားတယ် ၊ အဲ့ဒီက မွေးတဲ့ ကလေးက ဒွတ္တဘောင်ဖြစ်လာတယ်” ဆိုတာပါပဲ။ ဒီအကြောင်းအရာကို မှန် မမှန် ကျွန်မ မဆန်းစစ်ကြည့်ဖူးဘူး။ ခုချိန်မှာတော့ ဗေဒါရီလို ဗူးသီးခြောက်နဲ့ ရေလာခပ်တဲ့ ပြည်သူတွေများ ရှိမလားလို့ လိုက်ရှာမိသေးတယ်။ ဘယ်ရှိမှာလဲနော်.. ဒီနေ့ခေတ်မှာ ရေကိုတောင် မီးစက်မောင်းပြီး တင်နေကြတာကြီးကို။ ဒွတ္တဘောင်အကြောင်း တွေးနေတုန်းမှာပဲ “ဒါပြီးရင် သရေခေတ္တရာ မြို့ဟောင်းကို သွားမယ်” လို့ ကျွန်မတို့ Organizer အဖွဲ့ထဲက တစ်ယောက် လှမ်းပြောသံ ကြားလိုက်ရတော့တယ်။ မှော်ဇာကို အရင်သွားပြီးမှ အဲ့ကနေ တစ်ဆင့် မြို့ဟောင်းကို သွားရမယ်တဲ့။\nနာရီဝက်လောက် ကားမောင်းပြီးတော့ မှော်ဇာကိုရောက်တယ်။ လမ်းခရီးမှာ ကိုညီလင်းဆက်က သရေခေတ္တရာအအကြောင်းကို ရှင်းပြနေသေးတယ်။ ဂျူဝသန်ပြောတဲ့ သရေခေတ္တရာကို သတိရပြီး ပြုံးတုံ့တုံ့ ဖြစ်မိသေးတယ်။ ခဏနေတော့ သရေခေတ္တရာပြတိုက်ကြီးကိုရောက်တယ်။ အဲ့ဒီမှာ ရှေးဟောင်း လက်ရာတွေ အများအပြားတွေ့ရတယ်။ ပျူခေတ်ကရုပ်တုတွေ၊ ပုတီးစေ့တွေ၊ ကျောက်စာတွေ၊ အုတ်ခွက်ဘုရားတွေ.. အိုး.. အစုံအလင်ပါပဲ။ အဲ့ဒီမှာ ထူးခြားတာက ဓါတ်ပုံတွေ ဗီဒီယိုတွေ မရိုက်ရဘူးလို့ တားမြစ်ထားပြီး၊ ထူးဆန်းတာကတော့ ကျွန်မတို့တွေ ကင်မရာကြီးတွေ တစ်ကိုင်ကိုင်နဲ့ ၀င်လာနေကြလျက်နဲ့ကို အ၀င်ဝမှာကတည်းက မတားမြစ်ပဲ အထဲကို ယူဆောင်ခွင့်ပြုတာ ဖြစ်တယ်။ ဘယ်သူမှလဲ ဓါတ်ပုံရိုက်နေကြရဲ့လားဆိုတာ လိုက်စစ်တာ မတွေ့ရပါဘူး။ ကျွန်မတို့တွေတောင် ပြတိုက်ထဲက ရှေးဟောင်းလက်ရာတွေကို ဓါတ်ပုံ ခိုးရိုက်လာကြသေးတယ်။ ဘယ်သူမှ ဘာမှမှ မပြောကြတာ ကြီးကို။ကျွန်မတို့တွေ ပြတိုက်ရှေ့မှာ အဖွဲ့လိုက်ကြီး ဓါတ်ပုံတွေ ရိုက်ကြသေးတယ်။ လက်နှစ်ချောင်းထောင်ကြ၊ ပျော်ကြ ပါးကြ၊ အော်ဟစ်ကြနဲ့ အားလုံးဟာ တစ်ကယ်ကို လွတ်လပ်နေကြတယ်။\nနောက်တော့ ကျွန်မတို့တွေ သရေခေတ္တရာ မြို့ဟောင်းကို ခရီးဆက်ကြတယ်။ ပြတိုက်ကနေ ဂိုက်အဖြစ် ကလေးလေး တစ်ယောက် ထည့်ပေးလိုက်တယ်။ ခဏနေတော့ မြို့ရိုးကြီးကို စမြင်ရတယ်။ ဂိုက်ကလေး ရှင်းပြတာကိုလည်း နားထောင်၊ ကိုယ်တိုင်လည်း တွေးချင်တာတွေးရင်း သရေခေတ္တရာနဲ့ ကျွန်မ တစ်သားတည်း ဖြစ်သွားခဲ့တယ်။ မြန်မာပြည်တွင် အေဒီ ၁ ရာစုမှ ၉ ရာစုခန့်အထိ ပျူတို့၏ အထင်ကရ မြို့တော် သုံးမြို့ရှိခဲ့ဖူးတယ်။ အဲ့ဒါတွေကတော့ မကွေးခရိုင်ရှိ ဗိဿနိုး မြို့၊ ရွှေဘိုနယ်ရှိ ဟန်လင်းကြီး မြို့ နှင့် ပြည်မြို့အနီးရှိ သရေခေတ္တရာ မြို့တွေဖြစ်တယ်။ ရှေးဟောင်းပျူမြို့တော် သုံးမြို့အနက် သရေခေတ္တရာဟာ စည်ပင်အ၀ပြောဆုံးနှင့် သာသနာရေးဆိုင်ရာ အဆောက်အဦး များ အပေါများဆုံးဖြစ်ခဲ့မယ်လို့ ကျန်ခဲ့သော အထောက်အထားများအရ ခန့်မှန်းကြတယ်။ သရေခေတ္တရာ မြို့ကို သာသနာ သက္ကရာဇ် ၁၀၁ ခုနှစ်တွင် ဒွတ္တဘောင်အမည်ရှိသော မင်းကြီးက တည်ထောင်ခဲ့တယ်။ သိကြားမင်း၊ ဂ၀ံပတိ၊ ရသေ့ ၊ နဂါး ၊ ဂဠုန် ၊ စန္ဒီ နှင့် ပရမေသူရာ တို့၏ အကူအညီဖြင့် မြို့တည် ဆောက်ရာမှာ နဂါးအမြီးဖြင့် စက်ဝန်းပုံသဏ္ဍန် မြို့ကွက်ရာ ပန္နက်ပုံစံ ရေးဆွဲတယ်လို့လည်း ဖတ်ရဖူးတယ်။\nသရေခေတ္တရာမြို့ဟောင်းကို ရောက်ရောက်ချင်းပဲ ဘောဘောကြီး ဘုရားကို ကျွန်မတို့ စတင်ဖူးတွေ့ရတယ်။ ကျွန်မတို့ မြင်ဖူးနေကျမဟုတ်တဲ့ ပုံသဏ္ဍန်နဲ့တည်ထားတဲ့ ဘောဘောကြီးဘုရားဟာ မြန်မာနိုင်ငံတွင်းမှာရှိတဲ့ ရှေးအကျဆုံး ဘုရားတွေထဲက တစ်ဆူဖြစ်တယ်။ ပစ္စယံနိမ့်နိမ့်ပေါ်မှာ အထက်သို့ တဖြည်းဖြည်းစုချွန်သွားတဲ့ စေတီလုံးဖြစ်ပြီး စေတီထိပ် အချွန်ပေါ်တွင် ထီးတော်တင်ထားတာဟာ ရှေးမူမပျက်ပဲ ရှိနေပါသေးတယ်။ ကျွန်မတို့ထဲက ယောင်္ကျားလေးတွေကတော့ အထက်ပစ္စယံထိတက်လို့ရတယ်။ မိန်းကလေးတွေကတော့ တက်ခွင့်မရှိဘူးပေါ့။ ယောက်ျားလေးတွေ အကုန်အပေါ်တက်၊ မ်ိန်းကလေးတွေ အကုန် အောက်ကနေ သူတို့တွေကို အားကျ မနာလိုဖြစ်စွာ မော့ကြည့်ရင် အပြန်အလှန် ဓါတ်ပုံတွေ ရိုက်ယူခဲ့ကြသေးတယ်။ ကျွန်မ မျှော်လင့်ထားခဲ့တဲ့ ရှေးဟောင်း အဆောက်အဦးတွေကိုတော့ များများစားစား မတွေ့ရဘူး။ ခေတ်ကာလ ကြာညောင်းပြီးဆိုတော့ ပျက်စီးကုန်ပြီ ထင်ပါရဲ့။ ကျွန်မရင်ထဲမှာတော့ လွမ်းငွေ့တွေ ဝေနေဆဲ။ ဘောဘောကြီးဘုရားပြီးတော့ ဘဲဘဲလေးဘုရား၊ လေးမျက်နှာဘုရားနဲ့ ဗိသနိုးသင်္ချိုင်းရှိရာသို့ နေပူကျဲတောက်မှာ ခြေလျင် လျှောက်သွားရတယ်။ အဲ့ဒီအချိန်မှာ အားလုံးဟာ ဗိုက်အရမ်းဆာပြီး အရမ်းလည်း နုံးနေကြပြီး။ ဒါပေမယ့် ရှေးဟောင်းအမွေအနှစ်တွေကို လေ့လာချင်ဇောနဲ့ ခြေလျင်ခရီးဆက်ကြတယ်။ လမ်းပေါ်မှာလည်း ပြောလိုက် ဆိုလိုက် နောက်လိုက် ပြောင်လိုက် နဲ့ပေါ့။ “ဘောဘောကြီး ဘုရားလို့ ဘာလို့ ခေါ်တာလည်း မသိဘူးနော်”\n“သြော် ပန်ထွာဘုရင်မက ဒွတ္တဘောင်မင်းကြီးကို ချစ်စနိုးနဲ့ ခေါ်တဲ့နာမည်ပေါ့“\nအဖြေကိုကြားတော့ ကျွန်မတို့တွေ ၀ါးခနဲ ရီကြတယ်။ နောက်တော့ တစ်ယောက်က ဆက်မေးပြန်တယ် “ဘဲဘဲလေး လို့ကော ဘာလို့ ခေါ်သလဲတဲ့” အဖြေကလည်း ချက်ချင်းဆိုသလို ပြန်လာတယ်။\n“ပန်ထွာက သူ့ အငယ်လေးကို ခေါ်တာလေ”\n“၀ိုးး မိုက်တယ် ပျူခေတ်ကတည်းက အဲ့ဒီ အခေါ်အဝေါ်တွေ ရှိနှင့်နေပြီးသားကို”\nတစ်သောသောနဲ့ တစ်လမ်းလုံး ရယ်မောပြီး အမျိုးစုံပြောလာခဲ့ကြတာဟာလည်း လူငယ်တွေရဲ့ သဘာဝပဲ ဖြစ်ပါတယ်။\nနောက်တော့ ဗိသနိုးသင်္ချိုင်းကိုရောက်တယ်။ အဲ့မှာ အရိုးတွေထည့်မြှပ်တဲ့ ကျောက်အိုးကြီးတွေ အကြီးကြီးပဲ။ ဂိုက်ကလေးကလည်း အကြောင်းစုံရှင်းပြနေတယ်။ ကိုကျော်ဇေယျက ပြောသေးတယ် အနံ့အသက် တစ်ခုခု ရသလိုပဲတဲ့။ သူပြောတော့ အားလုံး လှုပ်လှုပ်ရှားရှားဖြစ်သွားကြပြီး လိုက်ရှုကြည့်ကြတယ်။ ကျွန်မအထင်တော့ ပတ်ဝန်းကျင်က သစ်ပင်တွေရဲ့ သစ်ရွက်စိမ်းနံ့တွေ ဖြစ်လိမ့်မယ်။ ဒါပေမယ့် ရှေးဟောင်းမြေကို ရောက်နေကြတယ်ဆိုတော့ အားလုံးစိတ်ထဲမှာ သို့လော သို့လော ပေါ့လေ။ နေရာကလည်း သင်္ချိုင်းမှာကိုး။ ခဏကြာတော့ သားဖြိုးတစ်ယောက် ကျောက်တုံး တစ်တုံးကိုင်ပြီး ရောက်လာတယ်။\n“ဒါကို လက်နဲ့ထိရင် အောင်မြင်မယ် အောင်မြင်မယ်.. ဒါကလမ်းပေါ်ကနေ တူးဖော်ရလာတဲ့ ပျူခေတ်က ကျောက်ကွ”\n“ရူးနေလား သားဖြိုးရယ်” လို့ပြောတော့.. ကိုညီလင်းဆက်ကလည်း ၀င်ပြောတယ်။ “အောင်မာ.. ငါတို့တွေ တစ်ကူးတစ်က ရှာဖွေတွေ့ရှိလာတဲ့ ကျောက်နော်.. ရှေးဟောင်းပြတိုက်ကို ပို့ရမှာ” တဲ့။ သူတို့တွေ အပြောအရတော့ ကျောက်က တစ်ကယ့် ရှေးဟောင်းကျောက်လိုပါပဲ။ အားလုံးလည်း အဲ့ဒီကျောက်ကို တစ်သသ ကိုင်ကြည့်ကြတော့တယ်။ အဲ့ဒီအချိန်မှာ ဘယ်သူလဲ မသိဘူး လှမ်းပြောတယ်။\n“ဒီအချိန်မှာ ရှေးဟောင်းလူတွေ ထွက်လာရင် ဘယ်လိုလုပ်မလဲ.. ဗိသနိုးတွေလေ.. ဟီး.. ပျော်စရာကြီးနေမှာ”\n“မဟုတ်ဘူး မဟုတ်ဘူး.. ငါတို့တွေက သင်္ချိုင်းမှာ ထိုင်နေကြတာဆိုတော့ ဟိုးးးး ရာဇ၀င်ထဲကို ပြန်ရောက်သွားရင် သွားမှာ”\n“အေး မိုက်တယ်.. တစ်ဝက်က ပြန်ရောက်သွား.. တစ်ဝက်က ဒီမှာ ကျန်ခဲ့.. ရောက်တဲ့ အထဲမှာ ဘာညာက ပါသွားရော.. အလွှာပါးလေးကနေ မြင်နေရမယ်ပေါ့.. ဘာညာက အော်နေတယ်.. ကိုညီလင်းဆက် မလာနဲ့ မလာနဲ့ ဒီမှာ လူကြီးတွေ အကြီးကြီးပဲ”\n“ဘာညာ လက်ကို ကမ်းထား.. ငါ နင့်ကို လာခေါ်မယ်.. မကြောက်နဲ့နော် မကြောက်နဲ့ ငါလာပြီ”\nအဲ့ဒီမှာ ကျွန်မတို့တွေ တစ်ယောက် တစ်ပေါက်နဲ့ ဇာတ်လမ်းတွေ ဆင်ကြတယ်။ တစ်သောသော ရယ်မောကြတယ်။ နာရီဝက်လောက်ကြာတော့ အားလုံး ကားဆီကိုပြန်လှည့်ခဲ့ကြတယ်။ လမ်းပေါ်မှာ နောက်ထပ် ရှေးဟောင်း ကျောက်တစ်တုံးတွေ့တော့ ကျွန်မရယ်၊ ကိုညီလင်းဆက်ရယ်၊ ကိုဘလာဂေါက်ရယ်၊ အရုပ်ကလေးရယ်၊ မီးတောက်ရယ်၊ နန်းညီတို့တွေရယ် ပင်ပင်ပန်းပန်း တူလိုက်ကြသေးတယ်။ “ရောင်းစားရင် သိန်း နှစ်ဆယ်ရမှာဟ” လို့ ကိုညီလင်းဆက်ကပြောတယ်။ နောက်နေတာလား အတည်လာတော့ မသိဘူး။ ကျွန်မတို့တွေ အားတက်သရော ၀ိုင်းတူကြတယ်။ မနှင်းပွင့်ဖြူလေးကတော့ ဓါတ်ပုံတွေ တစ်ဖြတ်ဖြတ်ရိုက်တယ်။ ချွေးသုတ်ဖို့ တစ်ရှူးတွေလည်း ထုတ်ပေးတယ်။ ကျောက်ကလည်း မြေကြီးထဲ အင်မတန်နစ်နေတယ်။ နာရီဝက်လောက် သဲထဲကို ရေတွေထည့်၊ တုတ်တွေနဲ့ကော်ပြီးတော့ ကျောက်လည်းထွက်လာတယ်၊။ ဖြစ်ချင်တော့ ကျောက်တုံးက ကားပေါ်မှာ ကျန်ခဲ့ပြီ အခုတော့ မရှိတော့ဘူး။ ကျောက်တူးပြီးတော့ အားလုံးမောနေကြပြီ၊ နေပူပူအောက်မှာ နွမ်းလျနေကြပြီ၊ ဗိုက်တွေလည်း အတော်ဆာနေကြပြီ။ အပူဒဏ်ကို မခံနိုင်တောတဲ့အဆုံး ကျွန်မလည်း ခေါင်းပေါ်မှာ သစ်ရွက်ကြီးကြီး တစ်ရွက်ကိုဆောင်းပြီး အင်အားချည့်နဲ့စွာနဲ့ ကားဆီကို မရောက်ရောက်အောင် လှမ်းလာခဲ့တော့တယ်။\nပြည် ကားကြီးကွင်မှာ ထမင်းစားကြတယ်။ စားရသောက်ရတဲ့အကြောင်းကိုတော့ ပြန်ကို မပြောချင်တော့ပါဘူး။ တစ်သက်မှာ ဒီလိုဆိုးတဲ့ ထမင်းကိုစားရတာ ပထမဆုံးအကြိမ်ပါပဲ။ ကျွန်မတို့တွေထဲမှာ ပြည်အကြောင်းကို သိတဲ့သူ ပါမလာခဲ့ဘူး။ ပြတိုက်ကခေါ်လာတဲ့ ဂိုက်ကလေးလည်း သေချာမသိဘူး။ ဒီလိုနဲ့ ကားကြီးကွင်က ထမင်းဆိုင်တွေကို မျက်စိလည်ပြီး ရောက်လာတယ်ပဲ ဆိုချင်တော့တယ်။ ကျွန်မတို့လည်း ဂိုက်ကလေးကို မေတ္တာပို့ရုံကလွဲလို့ မတတ်နိုင်တော့ဘူး။ ကောင်းသော်ရှိ မကောင်းသော်ရှိ ဗိုက်ဝဖို့အရေး ချည်းမများပဲ လွေးလိုက်ရတော့တယ်။ ကျောက်တူးတို့ ပင်ပန်းတဲ့ဒဏ်၊ နေပူလို့ နုံးနေတဲ့ဒဏ်၊ ဗိုက်ဆာရတဲ့အထဲ စားမကောင်းလို့ ဒေါသတွေထွက်ရတာနဲ့ ကျွန်မဗိုက်ထဲကို ထမင်းတွေ ဘယ်လိုဝင်သွားမှန်းတောင် မသိလိုက်ဘူး။ အဖွဲ့သားတွေကို ကြည့်တော့လည်း ရှုံ့မဲ့ပြီး စားသောက်နေကြလေရဲ့။ အားလုံးကလည်း အရမ်းဆာနေကြတော့ ညည်းသံသဲ့သဲ့လေးတောင် မထွက်နိုင်ကြတော့ဘူး ထင်ပါရဲ့။\nထမင်းစားပြီးတော့ ရွှေနတ်တောင် ဘုရားကို သွားကြတယ်။ တေလေတို့ဝယ်လာတဲ့ သီချင်းခွေတစ်ခွေကို ကားပေါ်မှာ ဖွင့်ရင်း အားလုံး သီချင်းတွေ လိုက်ဆိုကြတယ်။ “နဖူးပေါ်လက်တင် စဉ်းစားလိုက်ရင် ငါလေရင်မောတယ်.. နုညံ့တဲ့ မင်းနဲ့ဝေးရင် ငါလေသေလိမ့်မယ်” ဆိုတဲ့ မြူးကြွတဲ့ သံစဉ်လေးနဲ့အတူ အားလုံး စည်းချက်ညီညီ လှုပ်ရှားကြတယ်။ လက်ခုပ်တွေဝိုင်းတီးတယ်။ သံစဉ်အနိမ့် အမြင့်အလိုက် ခန္ဓာကိုယ်လေးတွေ ယိမ့်းနွှဲ့ကြတယ်။ ကိုညီလင်းဆက်ကပြောတယ်. “ဘယ်သူဆိုတာလဲ ငါမကြားဖူးဘူး” တဲ့။ ကျွန်မကလည်း ပြောလိုက်ပါတယ် “အေသင်ချိုဆွေ ဆိုတာလို့ ဘယ်ကြားဖူးမလဲ အကိုက အဘိုးကြီးဖြစ်ပြီကိုလို့” ။ သီချင်းတွေ အော်ဆိုပြီး လာလိုက်ကြတာ ရွှေနတ်တောင်ကို ရောက်မှန်း မသိရောက်လာခဲ့တယ်။\nရွှေနတ်တောင် ပန်ဝန်းကျင်ဟာ သိပ်လှတယ်။ လေပြည်သွေးသွေးက ကျွန်မတို့ရဲ့ ပင်ပန်းမှုတွေကို ဖယ်ရှားလိုက်တယ်။ ဘုရားပေါ်တက်ကြတော့ အပေါ်ကနေစီးမြင်ရတဲ့ မြင်ကွင်းကြောင်း အားလုံး မှင်သက်သွားမိကြတယ်။ “Oh.. Breath Taking”\nရုတ်တရက် ကျွန်မ ရေရွှတ်လိုက်မိတယ်။ ဘုရားဇောင်းတန်းရဲ့ အောက်ဘက်မှာ စိမ်းလန်းတဲ့ လယ်ကွင်းတွေကို တစ်မျှော်တစ်ခေါ်တွေ့ရတယ်။ ပန်းချီကားတစ်ချပ်ကို ခံစားရသလိုပါပဲ။ လယ်ကွင်းကျယ်ကျယ်တွေ၊ သစ်ပင်လေးတွေဟာ ပြာလဲ့နေတဲ့ မိုးသားအောက်မှာ အသက်ရှုမှားလောက်အောင် လှပတယ်။ ကျွန်မတို့ အဖွဲ့က ဓါတ်ပုံဆရာတွေ မှတ်တမ်းတင်ကြပြန်တယ်။ အဲ့ဒီအချိန်မှာပဲ တစ်ညလုံး မအိပ်ခဲ့ရတဲ့ ကျွန်မမျက်လုံးတွေ ငိုက်မြည်းလာလိုက်တာ။ ဘယ်လိုမှ သည်းမခံနိုင်တော့တဲ့ အဆုံး ရွှေနတ်တောင်ဘုရားရဲ့ ထောင့်တစ်နေရာမှာ ကျွန်မ လောကကြီးနဲ့ ခဏ အဆက်ပြတ်သွားခဲ့တယ်။ နောက်တော့မှ ပြန်သိရတာက ကျွန်မ အိပ်နေတုန်း ကျွန်မကို ဓါတ်ပုံတွေ ရိုက်လိုက်ကြတာ ပါပါရာဇီတွေ ၀ိုင်းနေသလိုပဲတဲ့။ ဆုဝေက စတုဒီသာ သာကူစားမယ် လို့ အတင်းလာနှိုးတော့မှ နိုးလာခဲ့တော့တယ်။ ဘုရားဓမ္မာရုံထဲကို ကျွန်မ၀င်လာတော့ အားလုံးက ပြုံးစိစိနဲ့ ၀ိုင်းကြည့်တယ်။ ကျွန်မလည်း ခပ်တည်တည်ဝင်ထိုင်ပြီး ဘုရားမှာ ကျွေးနေတဲ့ သာကူကို အားပါးတရ လွေးလိုက်တော့တယ်။ အားလုံးကလည်း ဗိုက်ဆာဆာနဲ့ အားပေးလိုက်ကြတာ။ ဘုရားလူကြီးတွေကတော့ ကျွန်မတို့ကို ရန်ကုန်ကလာတဲ့ ကျောင်းသားတွေဆိုပြီး ကြေငြာတယ်။ အားလုံး ပြုံးစိစိဖြစ်ရတယ်။ အင်းပေါ့လေ ကျောင်းသားတွေပဲပေါ့။\nရွှေနတ်တောင်ပြီးတော့ သွားစရာနေရာ ရှာမရတော့ဘူး။ ပြည်အနီးတ၀ိုက်ကိုလည်း ဘယ်သူမှ မကျွမ်းကျင်ကြဘူး။ ပြည်အကြောင်းကို မေးလာ စမ်းလာတာလည်း မရှိခဲ့ဘူး။ အဲ့ဒီမှာ သွားဖို့ လာဖို့ စဉ်းစားရင်းနဲ့ပဲ တစ်ယောက်က စပြောတယ် “ညဘက်ဆို ပြန်ထွက်ရတော့မှာနော် မပြန်ချင်သေးဘူး” တဲ့။ အဲ့တော့မှ မထိုက်ကလည်း “ဟုတ်တယ် ငါတို့ ကားငှားလာတာ နှစ်ရက်စာ ပေးထားရတာ ခုမှ တစ်ရက်ပဲ ရှိသေးတယ် ကားသမားနဲ့ ညှိပြီး ချောင်းသာ သွားမယ်” လို့ပြောပြန်တယ်။ မနှင်းပွင့်ဖြူလေးကပြောတယ် “ပိုက်ဆံထပ်ပေးရမယ်ဆိုရင် ကျွန်မ လေးသောင်းပေးမယ်.. ကျန်တာကို မျှခံကြတာပေါ့ “တဲ့။ ကျွန်မနဲ့ ကိုလူလိမ်ကလည်း ပျာပျာသလဲလဲ ၀င်ပြောတယ် “မဖြစ်ဘူး အလုပ်တွေ အရမ်းများတယ် မနက်ဖြန် ရုံးတက်ရမှာ” လို့။ တစ်ခြားသူတွေက ထပ်ပြောပြန်တယ် “မရဘူး အားလုံး အလုပ်များကြတာ ချည်းပဲ အကုန် တူတူသွားရမယ်” တဲ့။ သွားချင်တဲ့သူနဲ့ မသွားချင်တဲ့သူနဲ့ကို မဲခွဲလိုက်တော့ မသွားချင်တဲ့သူက ပိုများနေတယ်။ ဒါကြောင့် ခရီးမဆက်တော့ပဲ အေးအေးလူလူနားနေလို့ရမယ့် နေရာလေးကို အနီးတ၀ိုက်မှာ လိုက်မေးတော့ ရေပြာစားသောက်ဆိုင် ရှိတယ်တဲ့။ အဲ့မှာ အေးဆေးနားလို့ရတယ်ဆိုလို့ ကျွန်မတို့တွေ ရေပြာကို ထွက်ခဲ့ကြပြန်တယ်။\nကားပေါ်မှာ သီချင်းဆိုပြိုင်ကြမယ်လို့ ကိုလူလိမ်က အကြံပေးတယ်။ ဒါကြောင့် ကားအရှေ့ခြမ်းနဲ့ အနောက်ခြမ်းကို အဖွဲ့ခွဲပြီး သီချင်းဆိုပြိုင်ဖို့လုပ်ကြတယ်။ သီချင်းဆိုရမယ့် ပုံစံက တစ်ဖွဲ့ကဆိုတဲ့ သီချင်းရဲ့ အဆုံးသတ်စာလုံးကို နောက်တစ်ဖွဲ့က အစလုပ်ပြီး ပြန်ဆိုရမယ်။ အိုကေ ဖြစ်တယ်လို့ ပြောတာ.. ကျွန်မတို့ ကားရှေ့ခြမ်းအဖွဲ့က သီချင်းဆိုဖို့ စလုပ်တယ်။\n“မင်းနဲ့တို့ နှစ်ယောက်အကြောင်း ရှင်းနေပြီ အောင်သွယ်တွေ မလိုတော့ပြီ”\n“ရပြီ ရပြီ.. ပစောက်နဲ့ဆုံးသွားပြီ ဟိုဘက်က ပြန်စ”\nနန်းညီတို့၊ သားကြီးတို့ ၀ိုင် တို့ ကားနောက်ခြမ်းက အဖွဲ့တွေ ပစောက်နဲ့ စတဲ့ သီချင်းတစ်ပိုဒ် ဆိုကြတယ်။ ဘာလဲတော့ ကျွန်မလည်း မမှတ်မိတော့ဘူး။ သူတို့ သီချင်းက မ နဲ့ဆုံးတာတော့ မှတ်မိသေးတယ်။ ဒီတော့ ကျွန်မတို့ဘက်က ပြန်ဆိုတယ်။\n“မောင်ရေ ချစ်ရေ မောင်ရေ တစ်ကယ်ချစ်ရဲ့လား” ကဲ လနဲ့စတာ ဆိုတော့။\nအဲ့ဒီမှာ လ က စတော့တာပါပဲ။ သူတို့တွေလည်း လမ်းခွဲဖို့ စကားတွေ မဆိုလိုက်နဲ့တွေဘာတွေ ဆိုကြတယ်။ သူတို့ သီချင်းကလည်း လ နဲ့ ဆုံးပြန်တယ်။ နောက်တော့ သီချင်းတွေ အားလုံးကို လနဲ့ မဆုံး ဆုံးအောင် ဆိုကြတော့တာ လ သီချင်းတွေ ဖြစ်သွားတယ်။\n“လူတွေမြင်ကုန်မယ် မောင်ပြောမယ်ကွဲ့ တစ်ကယ်ပါ ကိန္ဒရာလေးကသလို လှ” ဆိုပြီး ဆက်မဆိုပဲ လမှာ ရပ်ထားတာတွေလည်း ရှိတယ်။\n“လ လား လာ လာ့ လာ့.. လာ့ လား လာ လာ့ လာ” ဆိုပြီး သီချင်းမဟုတ်တာကို သီချင်းလုပ်ပြီး ဆိုကြတယ်။\n“လမ်းကြုံရင် ပြောပြပေးပါ ကျွန်တော့်ရဲ့ အိပ်မက်တွေမှာ သူ့ရဲ့ပုံရိပ်တွေဟာ အမြဲတမ်း ခြောက်လှမ်းလို့” ဆိုပြီး လ တွေ့တာနဲ့ ရပ်လိုက်ကြပြန်တယ်။\nတစ်ဖွဲ့က နည်းနည်းကြာရင် နောက် တစ်ဖွဲ့က တစ် နှစ် သုံး လေး ရွတ်ပြီး တိုင်ပင်တွေ ကိုက်ကြနဲ့ တစ်ကယ်ကို ပျော်စရာကြီးပါပဲ။\nကျွန်မတို့တွေ အော်ဟစ်ကြ၊ ခုန်ပေါက်ကြ၊ သီချင်းတွေ အပြိုင်ဆိုကြနဲ့ ရေပြာကို ရောက်တော့မှပဲ ရပ်လိုက်ကြတော့တယ်။ ရေပြာရောက်တော့ လက်ဆောင်လေးတွေ လဲကြတယ်။ လူတိုင်းမှာ လက်ဆောင် ပါမလာတဲ့အတွက် ပါလာတာတွေကိုပဲ မဲဖောက်ပေးကြရတယ်။ တစ်ချို့တွေအဲ့မှာ ရေချိုးကြတယ်။ တစ်ချိူ့တွေ ရေမချိုးပဲ ဆက်ဆော့ကြတယ်။ အဲ့မှာ အဖွဲ့ နှစ်ခု ထပ်ကွဲပြန်တယ်။ သန့်ရှင်း ဘလောဂ့်ဂါနဲ့ ရေမချိုးသော တည်မြဲဘလောဂ့်ဂါပေါ့။ ဘာဖြစ်လဲ ကျွန်မကတော့ ရေမချိုးတဲ့ တည်မြဲဘလောဂ့်ဂါ အဖွဲ့ကို ၀င်လိုက်တယ်။ အရမ်းကို ပူလောင် အိုက်စပ် နေပေမယ့် ရေချိုးပြီးရင် အင်္ကျီလဲရမှ ကျေနပ်တတ်တဲ့ကျွန်မ တမင်ကို ရေမချိုးပဲ နေခဲ့တာပါ။ ရေပြာစားသောက်ဆိုင်နောက်မှာ လယ်ကွင်းတွေရှိတယ်။ စပါးပင်တွေနဲ့ အရမ်းကိုလှတယ်။ အဲ့မှာ ဓါတ်ပုံတွေ သွားရိုက်ကြသေးတယ်။ တစ်ချို့တွေက မေးကြတယ် နင်တို့တွေ ကင်မရာ ဘယ်နှစ်လုံးလောက်ပါလဲတဲ့။ အမလေး လူ လေးဆယ့်တစ်ယောက်မှာ အနည်းဆုံးတော့ အလုံး သုံးဆယ်လောက်ကို ပါမှာလို့။ ကင်မရာမီးတွေ ပွင့်တာများ သေနပ်ပစ်တာ ကျနေတာပါပဲ။ ရေပြာမှာပဲ ညစာစားပြီး ကျွန်မတို့တွေ ပြည်မြို့က ပြန်ခဲ့တယ်။\nအပြန်လမ်းမှာ နည်းနည်းတော့ မှောင်စပြုပြီ။ ပြည်ကိုဖြတ်တော့ သေရေခေတ္တရာကိုများ မြင်ရလေမလားလို့ ကျွန်မ မျှော်ကြည့်မိသေးတယ်။ ခွဲခွာတော့မှပဲ သရေခေတ္တရာကို လွမ်းစိတ်တွေ ကျွန်မရင်မှာ ပေါက်ဖွားလာတယ်။ နေရစ်တော့ သရေခေတ္တရာ..။\nသရေခေတ္တရာဟာ ယဉ်ကျေးမှုတွေထွန်းကားရာ နေရာဖြစ်တယ်။ စာပေတွေ ထွန်းကားခဲ့တယ်။ ဗုဒ္ဓဘာသာ အစပျိုးခဲ့တယ်။ မြန်မာပြည်ရဲ့ ရှေးအကျဆုံး မြို့ဖြစ်တယ်။ ရှေးဟောင်းလက်ရာတွေက မြန်မာဖြစ်ရတာကို ဂုဏ်ယူစေတယ်။ သရေခေတ္တရာက လူတွေဟာ ကိုယ်အောက်ပိုင်း အ၀တ်အစားပဲ ၀တ်ကြတယ်လို့ ကြားဖူးသေးတယ်။ မင်းဆက် ၂၅ ဆက်မြောက်မှာ ကမ်းယံနဲ့ သက်လူမျိုးတွေရဲ့ တိုက်ခိုက်မှုကြောင့် သရေခေတ္တရာ ပျက်စီးခဲ့ရတယ်။ မြို့ပျက်ပေမယ့် သရေခေတ္တရာဟာ ကျွန်မတို့ ရင်ထဲမှာ နေရာယူဆဲ။ မြန်မာ့ရာဇ၀င်မှာ ၀င့်ကြွားဆဲ။\nသရေခေတ္တရာ ခရီးစဉ်ဟာ ကျွန်မတို့တွေကို ပိုမိုချစ်ခင်စေခဲ့တယ်။ ဘလောဂ့်ဂါတွေကို ရင်းနှီးမှု ပိုစေခဲ့တယ်။ အချင်းချင်း စည်းလုံးမှုကို ဖြစ်စေခဲ့တယ်။\nသရေခေတ္တရာဟာ ကျွန်မတို့ရင်ထဲမှာ ထာဝရ ကိန်းဝပ်နေအုံးမှာပါ။ သရေခေတ္တရာအကြောင်းကို ကျွန်မတို့တွေ ပြောဖြစ်ကြအုံးမှာပါ။ ခရီးစဉ်တစ်လျှောက်ဟာ အမှတ်တရအဖြစ် လွမ်းစရာတစ်ခုအဖြစ် ကျန်အုံးမှာပါ။\nလွမ်းမြဲ.. လွမ်းဆဲပါပဲ သရေခေတ္တရာရေ……။\nနန်းညီ on September 5, 2009 at 7:34 am said:\nလက်စသတ်တော့ အစ်မလည်း တည်မြဲပဲကိုးဗျ.. အဟီး\nReply ↓\tတေလေ on September 5, 2009 at 7:35 am said:\nသီချင်းခွေဝယ်လာတာက နန်းညီမဟုတ်ဘူး……. အဲဒီကပ်စေးနည်းက၀ယ်မလားဗျ…..။ တကယ်ဝယ်လာတာက ကိုဇောင်းနဲ. အနော်……….\nReply ↓\tlynnnayko on September 5, 2009 at 7:44 am said:\nသရေခေတ္တရာ ကို ရောက်သွားသလို ပါပဲ….🙂\nReply ↓\tzawmyo on September 5, 2009 at 7:50 am said:\nလွမ်းနေဆဲပါ သရေခေတ္တရာရေ……။ wow…. နံမည်ပေးထားတာလှတယ်။\nReply ↓\tနေ့အိပ်မက် on September 5, 2009 at 8:32 am said:\nReply ↓\tကျော်ညိုသွေး on September 5, 2009 at 10:38 am said:\nဟေ့ နန်းညီ ကိုယ်လည်းတည်မြဲပဲနော်…သိတယ်မလား တစ်လမ်းလုံး တီနဲ့တိုနဲ့း)\nReply ↓\tနန်းညီ on September 7, 2009 at 4:31 am said:\nReply ↓\tညလေး on September 5, 2009 at 11:02 am said:\nဟုတ်တယ် မယ်ပင့်ရေ.. ညလေးတော့ အဲ့ဒီ ပြည်အ၀င်က ဗိုလ်ချုပ် မြင်းစီးနေတဲ့ ရုပ်ထုကိုတွေ့တော့ ကြက်သီးတောင် ထမိတယ်။ တို့ရန်ကုန်က ကြေးရုပ်နဲ့များ ကွာပါ့။ ဖုန်မှုန့်တစ်စက်မရှိ။ တောက်ပြောင်နေတာ။ မြို့အ၀င်မှာ လာသမျှလူတွေကို စီးကြိုနေသလိုပဲ။😦\nReply ↓\tကိုရင်နော်ခင်လေးငယ် on September 6, 2009 at 1:40 am said:\nအသေးစိပ် ရေးသားထားပုံလေးက ဖတ်ရတာ မျက်လုံးထဲ မြင်ယောင်လာတာ ကိုယ်တိုင် လိုက်ပါခဲ့ရသလိုပါပဲ..\nရွှေနတ်တောင်ဘုရားရဲ့ ထောင့်တစ်နေရာမှာ အိပ်ပျော်နေပုံက တော်တော်လှလို့ ဖြစ်မယ်.. ဘယ်သူမှ တင်တာ မတွေ့သေးဘူး..း)) (နောက်တာ)\nကမ္ဘာအရပ်ရပ် ပြန့်ကျဲနေတဲ့ မြန်မာဘလော့ဂါတွေ အားလုံး တွေ့ဆုံနိုင်မယ့် နေ့လေး တစ်နေ့ကို မျှော်လင့်မိတယ်..\n“WE BLOG – WE UNITE”\nReply ↓\tcuttiepinkgold on September 6, 2009 at 4:32 am said:\nကိုရင်နော်ကလည်း နန်းညီဆီမှာ တင်ထားတယ်လေ အိပ်နေတဲ့ပုံ.. အောက်မှာလည်း ကွန်းမန့်တွေမှ ပုံလို့..\nReply ↓\tနန်းညီ on September 7, 2009 at 4:30 am said:\nidulize on September 6, 2009 at 10:39 am said:\nအလွမ်းတွေ ဖရိုဖရဲနဲ့ ထပ်လွမ်းတယ်ဆို စုစည်းဖို့အတွက် တို့တစ်ထွေ ထပ်ပြီး ခရီးထွက်စို့ ..။\nReply ↓\tနန်းညီ on September 7, 2009 at 4:29 am said:\nခရီးထပ်ထွက်မယ် ဟုတ်လား.. ပေး ပိုက်ဆံ\nReply ↓\tအိမ် on September 6, 2009 at 11:37 am said:\nသရေခေတ္တရာကို သွားရည်ကျစွာနဲ့ လာဖတ်သွားတယ်ဗျာ..။\nReply ↓\tတှောကီ on September 6, 2009 at 11:50 am said:\nFB မှာ ပုံကြည့်တာအားမရလို့ စာတွေပါလာဖတ်သွားတယ်။း( နောက်တစ်ခေါက်ကြုံရင်တော့လား …။\nစကားမစပ် လိုဂို အိုင်ဒီယာလေးကြိုက်တယ်။\nReply ↓\tMr.Pooh on September 6, 2009 at 12:21 pm said:\nသူငယ်ချင်းရေ – အစအဆုံး အသေးစိတ် ရေးပြထားလို့ ဘယ်လောက် ပျော်စရာ ကောင်းမယ်ဆိုတာ မြင်ယောင်မိပါတယ်။ ငါ့မိဘတွေက ရွှေနတ်တောင်ဘုရားရှိတဲ့ ရွှေတောင်ဇာတိတွေမို့လို့ ရွှေတောင်နဲ့ ပြည်ကို တစ်နှစ် တစ်ခေါက်တော့ မှန်မှန်ရောက်ဖြစ်တယ်။ စာထဲမှာပါတဲ့ နေရာတွေ၊ ရှုခင်းတွေကိုလည်း ကောင်းကောင်းသိပါတယ်။ ငါသွားတိုင်းလည်း သူငယ်ချင်းတွေနဲ့ ဒီခရီးလာရရင် ကောင်းမယ်လို့ တွေးမိတယ်။း) တကယ်သွားတော့ ငါမလိုက်နိုင်ဘူးလေ။ နောက်နှစ်တွေတော့ ဆုံကြမယ်။\nReply ↓\tလူလိန် on September 6, 2009 at 1:33 pm said:\nကောင်းလိုက်တဲ့ ပို့စ်လေး🙂 ထပ်သွားချင်စိတ်တောင်ပေါက်လာပြီ🙂\nReply ↓\tAndy on September 7, 2009 at 3:49 am said:\nဒါနဲ့ ရေချိုးပြီး အင်္ကျီအဟောင်းပြန်ဝတ်တဲ့ အနော်တို့ကျ ဘယ်လိုပြောမလဲ။😛\nReply ↓\tcuttiepinkgold on September 7, 2009 at 3:54 am said:\nအနော်တို့က ညစ်ပတ်တယ်.. ရေချိုးပြီး မသန့်ရှင်းဘူး.. ဟီး ဟီး\nReply ↓\tဂျူဝသန် on September 7, 2009 at 7:32 am said:\nတကယ်ကောင်းတဲ့ ပို့စ်လေး တစ်ပုဒ်ပါ.. ကျွန်တော် တိတ်တဆိတ်လေ့လာ ခဲ့တာတောင်\nဒါပေမယ့် ကျွန်တော် ပြန်ပြောပြရပါအုံးမယ်….\nနားထောင်မယ့် သူတွေ ရှိလာအုံးမယ် ဆိုရင်ပေါ့….\nReply ↓\tမီးလေး on September 8, 2009 at 11:32 am said:\nမရေ မီးလေးလည်း လွမ်းနေဆဲပါပဲ… အထူးသဖြင့် စနေညနေဆို ငါတို့ဒီအချိန် ဘယ်မှာ ရောက်နေကြပြီ… ခုဆို ဘယ်နားမှာ ဆိုပြီးတော့ လွမ်းကောင်းတုန်းပဲ…🙂\nReply ↓\tဥဥ on September 9, 2009 at 7:50 am said:\nReply ↓\tဥဥ on September 11, 2009 at 2:56 am said:\nReply ↓\tMyanmarDaily.net on September 11, 2009 at 4:41 pm said:\nMyanmarDaily.net အလည်ရောက်ခဲ့ပါတယ်ဗျာ။ စာဖတ်နေရင်း မျက်လုံးထဲမြင်ယောင် ၊ ကြားယောင်လာကာ ကိုယ်တိုင် လိုက်ပါခဲ့ရသလိုခံစားမိပါတယ်ဗျာ ။ တကယ့်ကို စိတ်ဝင်စားစရာ ၊ စိတ်လှုပ်ရှားစရာ ကောင်းတဲ့ ခရီးစဉ်ပါပဲ ။ ပြန်ဖောက်သည်ချ ပေးလို့ကျေးဇူး အထူးတင်ပါတယ်ဗျာ ။🙂\nReply ↓\tlapyae on September 13, 2009 at 9:11 am said:\nအနော်တို့လည်းလိုက်ချင်တယ်။…………အနော်က ပြည် သား….ပြည်မြို့ကို ကျွမ်းပြီးသား…\nအနော်ပါရင် ထမင်းဆိုင်ကောင်းကောင်းမှာ စားရမှာဗျ….\nReply ↓\tYE LWIN OO on September 17, 2009 at 8:31 am said:\nခေါင်းစဉ်လေးရော… ရေးထားတဲ့ စာသားရော “အလွမ်း” ဆိုတာကို ထိထိမိမိ သရုပ်ဖော်နိုင်ပါ၏။ မမပင့်ခ် အားပေးနေတယ်ဗျာ….။\nReply ↓\tမောင် မိုးသည်း on September 20, 2009 at 4:12 am said:\nနောက်တခါ ပြည်ကို လာလည်မယ်ဆိုရင်တော့ လမ်းပြ လုပ်ပေးချင်ပါရဲ့ဗျာ ။ လာသွားတာ မသိလိုက်ဘူး ။ နောက် တခါ လာမယ်ဆိုရင် အကြောင်းကြားဗျို့ ။ ပြည်မှာ ဘယ်သွားရမှန်းမသိလို့ တရက်ထဲနဲ့ လှည့်ပြန်သွားရတာ စိတ် မကောင်းဘူးဗျုိ့ .. ဗေဒါရီဂူလည်း ရောက်ခဲ့မယ် မထင်ဘူး ။ ပြည်မှာ သွားစရာ သမိုင်းဝင် ဘုရားကျောင်းကန်တွေ ပေါမှ ပေါပါဗျာ ။ နောက် တခါ လာမယ်ဆိုရင် ဆက်သွယ်လိုက်ဗျို့ . ။ 095310247 ၊ 05326374 ။ ဝေယံ လို့ ခေါ်ပါသတဲ့ဗျာ ။\nReply ↓\tPablo (yo) on September 21, 2009 at 7:09 pm said:\nReply ↓\tနေ့အိပ်မက် on September 26, 2009 at 2:15 pm said:\nReply ↓\tkyaw swa tun on September 28, 2009 at 3:20 pm said:\ngood story, when i read ur storey, i reach the days which i studying university.\nReply ↓\tလင်းကြယ်ဖြူ on October 8, 2009 at 9:55 pm said:\nပြည်သားဖြစ်ပေမယ့် ပြည်နဲ့ ဝေးနေတာကြာတော့ သတိတရရှိနေတဲ့ အချိန်မှာ\nအခုလို ပုံလေးတွေပြန်တွေ့ရတော့ ကြည်နူးစရာပါပဲ…\nReply ↓\tှုIngjin Thant on November 7, 2009 at 9:44 am said:\nပင့်ဂိုလ်းရေ….အစ်မပြည်မှာမွေး၊ ပြည်မှာကြီးခဲ့တဲ့ ပြည်သူစစ်စစ်တောင် ပြည်အကြောင်းကို ပင့်ဂုးလောက်ကောင်းအောင် ရေးနိုင်မှာမဟုတ်ဘူး……အစ်မတောင်ဒီပို့စ်ကိုဖတ်ပြီး ကိုယ့်မြို့ကိုအရမ်းကိုလွမ်းသွားပြီ…….အဲဒီတုန်းက ဘလော့ဂါတွေ ထမင်းဟင်းစားမကောင်းခဲ့တာသိရလို့စိတ်မကောင်းဘူး…….\nReply ↓\tbaby on December 15, 2009 at 4:35 am said:\nအစ်မရေလာဖတ်သွားပါတယ်နော်..ပြည်ကိုလွမ်းနေတဲ့ချိန်မှာ အစ်မစာကိုဖတ်လိုက်ရတာ ပြည်ကိုတစ်ခေါက်ပြန်ရောက်သွားသလိုပါပဲ\nReply ↓\tkyawzin on June 21, 2012 at 3:16 pm said:\nတကယ် ကို လွမ်းစရာ ကောင်းတယ် နော် …………အရင် အချိန်တွေက……………အမရဲ့post လေး ကိုလဲ ဖတ်သွားပါတယ် ……………\nReply ↓\tmgmg on February 20, 2014 at 12:33 pm said:


San Htun's Diary: Buddhism is the Religion of Freedom !\nBuddhism is the Religion of Freedom !\nဗုဒ္ဓဘာသာတရားဟာ dogmatism မဟုတ်ဘူး။ dogmatism ဆိုတာ ခိုင်လုံတဲ့ အထောက်အထားမရှိဘဲ မှန်တယ်လို့ယုံရတာကို ခေါ်တယ်။ dogmatism ဆိုတဲ့စကားလုံးကို အင်္ဂလိပ် အဘိဓာန်မှာ ကြည့်တော့ unfounded positiveness in matters of opinion ။ အဓိပ္ပါယ်က "အယူအဆပိုင်းမှာ အထောက်အထားမရှိပဲ မှန်ကန်တယ်လို့ပြောတာ" လို့တွေ့ ရတယ်။ unfounded ဆိုတဲ့စကားလုံးကို အဓိပ္ပါယ် ရှာကြည့်တော့ without factual or rational foundation "မှန်ကန် တိကျသော အချက်အလက် အထောက်အထား အုတ်မြစ် မရှိသော သို့ မဟုတ် အကြောင်းအကျိုး ခိုင်လုံမှု အုတ်မြစ် မရှိသော" လို့တွေ့ ရတယ်။ အခြေအမြစ်မရှိတဲ့ စကားကို ယုံရမလား။ မှန်ကန်တိကျတဲ့ အချက်အလက် အကြောင်းအကျိုး အထောက်အထား မရှိဘဲ မှန်တယ်လို့ပြောတာကို ဘာကြောင့် လက်ခံရမှာလဲ။ လက်မခံနိုင်ပါဘူး။ အဲသလိုသာ လက်ခံနေရရင် ကိုယ့်ခေါင်းဟာ အမှိုက်ပုံးလို ဖြစ်သွားမှာပေါ့။\nနှစ်နဲ့ နှစ်ပေါင်း လေးဆိုတာကို ဘယ်သူမှ မငြင်းကြဘူး။ ဘာကြောင့် မငြင်းတာလဲ။ ငြင်းနေဖို့မလိုလို့ ပေါ့။ ဘာကြောင့် ငြင်းနေဖို့မလိုတာလဲ။ ထင်မြင်ချက် မဟုတ်လို့ ။ သဘာဝဖြစ်လို့ ။ အမှန်တရား ဖြစ်လို့ ။ လက်တွေ့သိနိုင်လို့ ။ ငြင်းအခုံလုပ်နေရတာတွေဟာ ထင်မြင်ချက်တွေပဲ။ အမှန်တရားဟာ ငြင်းနေစရာ မလိုတဲ့အရာ ဖြစ်တယ်။ မယုံကြည်ရင် အပြစ်ရှိတယ်လို့ပြောတာတွေကလည်း အများကြီး။ ယုံရင် အပြစ်ရှိတယ်လို့ပြောတာတွေကလည်း အများကြီး။ အဲဒီတော့ ကြောက်ကြောက်နဲ့ယုံလိုက်တာပဲ။\nသံသယဖြစ်တယ် ဆိုတာ လူသားပဲ ဖြစ်နိုင်တယ်။ ဘယ်တိရစ္ဆာန်မှ သံသယ မဖြစ်တတ်ဘူး။ သဘာဝကျကျ အကြောင်းအကျိုးကိုက်အောင် စဉ်းစားနိုင်တာလည်း လူသားပဲ။ ဘယ်တိရစ္ဆာန်မှ အကြောင်းအကျိုး ကိုက်အောင် မစဉ်းစားနိုင်ဘူး။\nအကြောင်းအကျိုးကိုက်အောင် စဉ်းစားနိုင်တဲ့ လူ့ အရည်အချင်းကို ပိတ်ပင်တာ၊ ဖျက်ဆီးတာဟာ လူ့ အရည်အချင်းအစစ်ကို ဖျက်ဆီးတာ။ ဒါဟာ အရက်စက်ဆုံး၊ အကြီးလေးဆုံး ပြစ်မှုပဲ။ အမှန်တရားကို မသိအောင် ပိတ်ပင်တာ အကြီးမားဆုံးပြစ်မှုကို လွန်ကြူးတာပဲ။\n"အလံဟိ ပန ဝေါ ကာလာမာ ကင်္ခိ တုံ အလံဝိစီကိစ္ဆိတုံ။\nကင်္ခနီယေဝ ပန ဝေါ ဌာနေ ဝိစိကိစ္ဆာ ဥပ္ပန္နာ။"\n"Indeed it is proper for you, Kalamas, to be doubtful and uncertain. Inadoubtful matter uncertainty has arisen."\n"ကာလာမတို့သင်တို့ ဟာ ယုံမှား သံသယ ဖြစ်သင့်ပါတယ်။ သံသယဖြစ်ထိုက်တဲ့ကိစ္စမှာ သံသယ ဖြစ်ကြတယ်" လို့ဆိုပါတယ်။ အဲဒါကို ဖတ်ရတော့ သံသယ ဖြစ်ရတာဟာ ဖြစ်သင့်ဖြစ်ထိုက်တယ်လို့လက်ခံလာတယ်။\nမြတ်စွာဘုရားကတော့ လူသားကို အဆင့်မြှင့်ပေးလိုက်တယ်။ လူသားကို လူသားနဲ့ထိုက်ထိုက်တန်တန် အသိအမှတ် ပြုတယ်။ ဗုဒ္ဓဘာသာတရားမှာ ယုံတာဟာ အရေးကြီးဆုံးအချက် မဟုတ်ဘူး။ ကိုယ်တိုင်သိတာက အရေးကြီးတဲ့အချက် ဖြစ်တယ်။ ဗုဒ္ဓဘာသာတရားဟာ အမှန်တရားကို လွတ်လွတ်လပ်လပ် ရှာဖွေဖို့ ၊ လက်တွေ့ စမ်းသပ်ဖို့အားပေးတဲ့ ရာ.ဖြစ်တယ်။ ဒါကြောင့် Buddhism is The Religion of Freedom လို့ခေါ်သင့်တယ်။ ဗုဒ္ဓဘာသာတရားဟာ အဆင့်အမြင့်ဆုံး လွတ်လပ်မှုကို ရောက်အောင် လမ်းဖွင့်ပေးတဲ့ ဘာသာတရားဖြစ်တယ်။ ဒါကြောင့် ဗုဒ္ဓဘာသာတရားဟာ The Religion of Freedom ဖြစ်တယ်။\nဗုဒ္ဓဘာသာတရားဟာ စကတည်းက လွတ်လွတ်လပ်လပ် အမှန်တရားကို ရှာဖို့အားပေးတယ်။ မျက်ကန်းယုံကြည်မှုကို အားမပေးဘူး။ မြတ်စွာဘုရားက ငါဘုရားဟောတာကို ယုံရမယ်။ မယုံရင် အပြစ်ရှိတယ်လို့မပြောဘူး။ တရားဂုဏ်တွေထဲမှာ သန္ဒိဋ္ဌိကော၊ ကိုယ်တိုင်သိနိုင်တယ်။ ဧဟိပဿိကော၊ လာကြည့်ပါ၊ စမ်းကြည့်ပါ၊ လက်တွေ့ လုပ်ကြည့်ပါလို့ဆိုထားပါတယ်။\nဗုဒ္ဓဘာသာတရားမှာ အထူးခြားဆုံးတရားဟာ ကာလာမသုတ် တရားတော်ပဲ။ ဒီတရားဟာ ကြောက်စရာကောင်းလောက်အောင် လွတ်လပ်မှုကို လမ်းဖွင့်ပေးထားတာနော်။ ဘာသာတိုင်းက ယုံရမယ် မယုံကြည်ရင် အပြစ်လို့ဟောနေချိန်မှာ မြတ်စွာဘုရားကသာ ငါဘုရားဟောတာကိုတောင် ကိုယ်တိုင်ကိုယ်ကျ သိတဲ့အခါမှ ယုံဖို့ ဟောကြားထားတာ ဘယ်လောက်ထူးခြားသလဲ။ ကာလာမသုတ္တန်ဟာ ကမ္ဘာပေါ်မှာရှိသမျှ အတွေးအခေါ်ပညာရှင်ကြီးများအားလုံးက အထူးအလေးစားဆုံးနဲ့ချီးမွမ်းရတဲ့ သုတ္တန်တစ်ခုဖြစ်ပြီး အရဲရင့်ဆုံးသော ကြွေးကြော်သံ (The Bravest Announcement)၊ အတွေးအခေါ်ပိုင်းဆိုင်ရာ လွတ်လွတ်လပ်လပ် တွေးနိုင်ခြင်း( The Freedom of Thought)ဖြစ်ကြောင်း မှတ်တမ်းတင်ဂုဏ်ယူနိုင်တဲ့သုတ္တန်ဖြစ်ပါတယ်။\n၁။ တဆင့်ကြားရုံမျှဖြင့် ဟုတ်ပြီ၊ မှန်ပြီဟု အမှန်မယူကြနှင့်။\n၂။ ဘိုးဘေးစဉ်ဆက် ဆင်းသက်လာသော မိရိုးဖလာ အယူဝါဒဖြစ်သည်ဟူ၍လည်း အမှန်မယူကြနှင့်။\n၃။ ဤအရာသည် ဤသို့ဖြစ်သတဲ့ဟူသော ကောလဟလဖြင့်လည်း အမှန်မယူကြနှင့်။\n၄။ မိမိတို့သင်ထားသော စာများနှင့် ညီညွတ်ရုံမျှဖြင့်လည်း အမှန်မယူကြနှင့်။\n၅။ မိမိကြံစည်ထားသောအကြံဖြစ်၍ ဟုတ်လှပြီဟူ၍လည်း အမှန်မယူကြနှင့်။\n၆။ သူတစ်ပါးတို့ လုပ်နည်းကိုင်နည်းကို သဘောကြ၍လည်း အမှန်မယူကြနှင့်။\n၇။ အထောက်အထားရှိသည်ဆို၍လည်း အမှန်မယူကြနှင့်။\n၈။ အယူဝါဒခြင်း တူရုံမျှနှင့်လည်း အမှန်မယူကြနှင့်။\n၉။ မိမိတို့ ယုံကြည်ထိုက်သောပုဂ္ဂိုလ်၏ စကားဖြစ်သည်ဟု ပုဂ္ဂိုလ်စွဲအားဖြင့်လည်း အမှန်မယူကြနှင့်။\n၁ဝ။ ငါတို့၏ ဆရာစကား ဖြစ်ရုံမျှဖြင့်လည်း အမှန်မယူကြနှင့်။\n"When you know by yourself: These actions are unwholesome; these actions are blameworthy; these actions are censured by the wise; these actions if completely undertaken lead to harm and pain; then you, Kalamas, should abandon those actions."\n"ယဒါ တုမှေ ကာလာမာ အတ္တနာဝ ဇာနေယျာထ"\n"ကာလာမတို့သင်တို့ကိုယ်တိုင်ကိုယ်ကျ သိတဲ့အခါ…"လို့ဆိုပါတယ်။ ကိုယ်တိုင်သိတာကိုမှ လက်ခံဖို့ပြောခဲ့တယ်။\n(ဆရာတော် ဦးဇောတိက၏ လွတ်လပ်သောစိတ် စာအုပ်မှ)\nခင်မင်သူတွေ ဒီလို ခေါ်တယ်\nCulture Shock ! _ 3\nYummy ... !\nမြကျွှန်းညိုညို ကွန်းခိုရာ တက္ကသိုလ်မှာဆို _ ၃\nမြကျွှန်းညိုညို ကွန်းခိုရာ တက္ကသိုလ်မှာဆို _ ၂\nမြကျွှန်းညိုညို ကွန်းခိုရာ တက္ကသိုလ်မှာဆို _ ၁\nမှန်တာကို ပွင့်ပွင့်လင်းလင်း မထောက်ခံရဲရင်တောင်မှ ...


မနေ့က အမှတ်မထင် သီချင်းလေးတစ်ပုဒ်နားထောင်ဖြစ်ခဲ့တယ်။ ကြည့်ခွင့်ရခဲ့တာကတော့ Flash Song လေး အဖြစ်ပေါ့။ သံစဉ်နဲ့စာသားတွေမှာ စီးဝင်သွားခဲ့မိတဲ့အတွက် သီချင်းပိုင်ရှင်ထံဆက်သွယ်ပြီး MP3 ဖိုင်ကိ်ုတောင်းယူခဲ့တယ်။\nအင်တာနက်ဆိုင်မှာ ရှိနေတဲ့တစ်ချိန်လုံး အဲဒီ့သီချင်းကို နားထောင်နေမိခဲ့သလို အိမ်ပြန်ရောက်တော့လည်း ဖုန်းလေးနဲ့ ထပ်ကာတလဲလဲနားထောင်လို့။ ဒီသီချင်းက ကျွန်မကို ဟိုးးအဇ္ဈတ္တတွေအထိဆွဲခေါ်သွားခဲ့ တယ်။ အတိတ်ရဲ့စာမျက်နှာတစ်ချို့က ပုံရိပ်တွေကိုလည်းပြန်ပြောင်းသတိရစေတယ်။ စုစုစည်းစည်းနဲ့ စိတ်လက်ညီစွာလှုပ်ရှားခဲ့ကြတဲ့ တွဲလက်တွေကိုလည်း ပြန်မြင်ယောင်လာတယ်။ ဘ၀ရပ်တည်ချက်တွေ အတွက် ရေရှည်မအောင်မြင်ဘဲ နေရာဒေသအသီးသီးကို ကွဲထွက်သွားပြီး ရုန်းကန်လှုပ်ရှားနေကြရတဲ့ တွဲလက်လေးတွေကို ဆွတ်ပျံ့စိတ်နဲ့လွမ်းမောနာကျင်လာမိတယ်။ ကျွန်မတို့ရဲ့ လက်တွေ ဘာလို့များ သေချာမဆုပ်ကိုင်နိုင်ခဲ့ပါလိမ့်။\nသီချင်းရဲ့စာသားတွေကို အသေအချာနားစိုက်နားထောင်ရင်း ရပ်တည်မှုတွေကို စူးစူးစိုက်စိုက်တွေးနေမိ တယ်။ နှစ်သစ်ရဲ့အစမှာ “ရှင်သန်ခြင်းအနုပညာ” ဆိုတဲ့အက်ဆေးတစ်ပုဒ်ကို ကျွန်မရေးခဲ့တယ်။ ပြီးဆုံး သွားတဲ့ သက္ကရာဇ်တွေကို ပြန်ကြည့်ခြင်းမည်သလို (သူငယ်ချင်းတွေနဲ့ရယ်ဟဟပြောမိသလို) ၃ ဂဏန်းဆို တဲ့ ထိပ်စည်းပြောင်းလာတဲ့ သက်တမ်းအပိုင်းအခြားကို ဆင်ခြင်တွေးတောခြင်းလည်းမည်တယ်။ ရှင်သန် တယ်ဆိုတာကို လေးလေးနက်နက်တွေးခဲ့ပြီးပြီ။ အနည်းဆုံးတော့ ကမ္ဘာမြေပေါ် မလေးလံရဘူးဆိုတဲ့ အသိတစ်ခုနဲ့။\nTeen မဂ္ဂဇင်းထဲမှာလား မသိဘူး။ စံပယ်ဖြူနုရေးတဲံ လက်ဖ၀ါးပြင်က အသက်လမ်းကြောင်း အတို၊ အရှည်နဲ့ဆက်နွယ်ပြီး မိခင်ရဲ့မေတ္တာကို သရုပ်ဖော်သွားတဲ့ ၀တ္တုတစ်ပုဒ်ကိုဖတ်ခွင့်ရခဲ့တယ်။ လက်ဖ၀ါးပြင် က အသက်လမ်းကြောင်းက လူ့သက်တမ်းအပေါ်ဘယ်လောက်လွှမ်းမိုးချုပ်ကိုင်ထားသလဲ ကျွန်မမသိဘူး။ ကျွန်မ လက်ဖ၀ါးပြင်မှာ အသက်လမ်းကြောင်းက နှစ်ပိုင်းပြတ်လို့။ ထိစပ်လို့မရအောင် အဝေးကြီးရယ်။ ဒါကို ဟိုးးအရင်ကတည်းက သတိပြုမိခဲ့ပါတ.်။ ပိုင်ဆိုင်မှုရယ်လို့ သေသေချာချာမရှိလှတဲ့၊ ချစ်သူခင်သူရယ် လို့ သေချာချပြစရာမရှိလှတဲ့ ကျွန်မအတွက် သက်တမ်းက တစ်ပိုင်းပြတ်နေတယ်ဆိုရင်လည်း သိပ်နောက် ဆံငင်စရာတော့ မရှိလှဘူး။ ဒါပမေယ့် ဟိုးးးခပ်ငယ်ငယ်ကတော့ အဲသလိုနောက်ဆံငင်စရာမရှိတာကိုပဲ ကြံဖန်ဝမ်းနည်းနေတတ်သေးတယ်။\nနောက်ပိုင်း ဘာမှမရှိပါဘူးဆိုတဲ့ ခြောက်သွေ့သွေ့ဘ၀ထဲမှာတောင် နာကျင်ပြိုလဲမှုတွေ၊ ဆုံးရှုံးမှုတွေ ထပ်ကာထပ်ကာကြုံတွေ့လာရတဲ့အခါ အဲဒီ့နှစ်ပိုင်းပြတ်နေတဲ့ အသက်လမ်းကြောင်းလေးကို ကျွန်မ ၀မ်းမနည်းမိတော့ဘူး။ ကမ္ဘာမြေပေါ် မတ်တမတ်ရပ်တည်ရတာ မောပန်းလာရတာလဲပါမယ်။ တရေးနိုးတဲ့ တစ်ချို့ညတွေမှာ ဆတ်ကနဲအကြောဆွဲသလို တစ်ကိုယ်လုံးတဆတ်ဆတ်ဖြစ်တာမျိုး၊ ဘယ်ဘက် မျက်လုံးကြီးမားယောင်ယမ်းတဲ့နေ့တွေ အဆက်မပြတ်တစ်ပတ် ဆယ်ရက် ခေါင်းတွေကိုက်ခဲကာ မျက်ရည် သွင်သွင်ကျတာမျိုး၊ အလကားနေရင်း အသက်ရှုလို့မရတော့တာမျိုး အကြိမ်အရေအတွက်တွေ စိပ်လာ တာနဲ့အမျှ ကျွန်မ ခံနိုင်ရည်တွေပါးလျလာတယ်။ Medical Checkup ဆိုတာ အနားတောင်မသီနိုင်တဲ့ ဘ၀ပိုင်ရှင်က သေဆုံးရင်ဘာတွေလှူလို့ရမလဲ ကိုယ့်လိုခပ်မွဲမွဲသူငယ်ချင်းမနဲ့ တိုင်ပင်မိပြန်တယ်။ ရယ်စရာကောင်းလှစွာ သူငယ်ချင်းမရဲ့ “နင့်သွေးတွေ၊ ဆဲလ်တွေက သန့်လို့လား” ဆိုတဲ့အမေးမှာ ကိုယ်တိုင်ပါခပ်ကြောင်ကြောင်နဲ့ လှူလို့ရပါ့မလားစိုးရိမ်မိပြန်ပါသေးရဲ့။\nနောက်မှ မျက်မှောင်ကြုတ်မိပြီး “နေပါဦး၊ ငါ က ဘာကိုမသန့်ရမှာတုန်း” လို့ ပြန်ဘုတောဖြစ်တယ်။ ကိုယ်နဲ့သိပ်မသက်ဆိုင်တဲ့ ရောဂါတွေအကြောင်း ထည့်မစဉ်းစားဘဲ လူပြောများနေတဲ့ ဘီပိုး၊စီပိုးဆိုတာတွေ ကို တွေးမိနေတယ်. ဒါကတော့ ဘတ်စ်ကားစီးလူတန်းစားတွေမှာ သိပ်အာမခံနိုင်ပါ့ မလား။ နောက်ထပ် ကိုယ်မသိနိုင်တဲ့ ဆဲလ်တွေ၊ အစိတ်အပိုင်းတွေမှာ ဘယ်လိုရောဂါတွေ ရှိနေနိုင်သည်လဲ။ ကျန်းမာရေး ဗဟုသုတနဲ့ပတ်သတ်ရင် ကျွန်မက ခပ်ပါးပါးရယ်။ “နင့်ဟာ လှူလို့ရမရ သိရမယ့်အရေး Checkupလုပ်ရ မလိုဖြစ်နေပြီ” ဆိုတဲ့ သူငယ်ချင်းမစကားကို အဲဒါသိမှတော့ ငါဖြစ်နေတာတွေလည်း သိပြီး အဲသလို အခြေအနေရှိမှတော့ ငါလည်း ကုနိုင်ပြီပေါ့ လို့ စိတ်ထဲကပဲ ပြန်ပြောမိတယ်။\nလူ့သက်တမ်းက ၆၀ ပျမ်းမျှဖြစ်တယ်ဆိုရင် ကျွန်မ အသက်လမ်းကြောင်းလေးက ခါးလည်ကနှစ်ပိုင်းပြတ်နေ တာ အခုသက်တမ်းတစ်ဝက်ကျိုးဟာ သွားရမယ့်လမ်းနီးပြီလို့လား ဖော်ပြနေတာလား။ အဲသလို အရူးစိတ် နဲ့နှစ်သစ်ရဲ့အစမှာ ရှားရှားပါးပါးချစ်ခင်မိတဲ့ သူတွေဆီကိုလည်း နေ့စဉ်ရက်ဆက် ဆက်သွယ်မိပြန်ပါသေး ရဲ့။ ကျွန်မရဲ့ ထုံးစံယန္တရားအရ တိတ်ဆိတ်အေးစက်မှုတုံ့ပြန်ခြင်းတွေ ရရှိခဲ့တဲ့အခါ ညဉ့်နက်နက်တွေမှာ တိတ်တဆိတ်မျက်ရည်ကျခဲ့ပြန်တယ်။ အဲသလိုညတွေမှာ စိတ်ရဲ့မရေရာယောက်ခတ်မှုကြောင့် အကြောဆွဲ တာတွေအကြိမ်များလာတဲ့အခါ ခုတင်ကျဉ်းကျဉ်းထက် အထုပ်တွေနဲ့ဖိလို့ငိုကြွေးလို့ကောင်းခဲ့ပြန်တယ်။ အနည်းငယ်သက်သာသွားတဲ့ မိုးလင်းစပြုတဲ့အလင်းဖျော့ဖျော့မှာ “ရှင်သန်ခြင်းအနုပညာ” ဆိုတဲ့ အက်ဆေးတစ်ပုဒ်ကို ရေးဖြစ်ခဲ့တယ်။\nအခု ဒီသီချင်းလေးကို တစိမ့်စိမ့်နားထောင်ရင်းက ကျွန်မ စိတ်တွေငြိမ်သက်သိမ်မွေ့နေတယ်။ ဘ၀ကိုမခင်တွယ်သူက ချစ်ခြင်းမေတ္တာတွေကို မျှော်လင့်နေတယ်တဲ့လား။ ဘယ်သူကမှငိုကြွေးခြင်းမရှိရင်၊ ဘယ်သူကမှ နှမြောတသခြင်းမရှိရင် ဘ၀တစ်ခုအဆုံးသတ်ဟာ အေးချမ်းတည်ငြိမ်နေမှာပဲ မဟုတ်လား။ သီချင်းလေးကပြောတယ် “ ကမ္ဘာမြေကြီးထဲတခရီးထဲလူ့ရွာရောက်ခိုက်ခဏမှာ ” တဲ့။ ရှင်သန်ရာအဓိကဘ၀မှာလူပီသဖို့ပဲလိုတယ်တဲ့။\nမုသားဖြူဖြူတွေကလွဲလို့ ရွတ်ဆိုနေရတဲ့သီလတွေတော့လုံခဲ့သားပဲ။ တခြားတစ်ဦးတစ်ယောက်အပေါ် ယုတ်မာရက်စက်ခြင်းမျိုး ကျွန်မအဘိဓာန်မှာ မရှိခဲ့ဖူးဘူး။ ကျွန်မ အပေါ်ပြုခဲ့ကြတဲ့ဝန်ထုပ်တွေကိုလည်း ခွင့်လွှတ်ခဲ့တာများပါတ.်။ သံသရာကို ကျွန်မ ဘာမှသယ်မသွားချင်ဘူး။ ဒီကို ထွက်မလာခင်အထိ မိဘတွေ ကို ဆယ်စုနှစ်တစ်ခုကျော် အလုပ်အကြွေးပြုခဲ့ပြီးပြီ။ အဲလောက်ဆို လူပီသပြီလား။\nကိုယ်ရပ်နေတဲ့ ကမ္ဘာမြေကို ယောင်ယမ်းငုံ့ကြည့်မိတယ်။ ကျွန်မကို သယ်ပိုးနေရတဲ့ ကမ္ဘာမြေဟာလေးလံ တော့ မနေလောက်ဘူး။ လိုအင်ဆန္ဒမဲ့နေတဲ့ ကျွန်မရင်မှာတိတ်ဆိတ်ငြိမ်သက်နေတယ်။ အကြားအာရုံထဲ သီချင်းသံခပ်တိုးတိုးက ပျံ့လွင့်လာတယ်။ ပြန်လည်မစုစည်းဖြစ်ကြတဲ့ တွဲလက်လေးတွေကို မြင်ယောင် လာ တယ်။ မျက်လှည့်ပြသလို အံ့သြစရာကောင်းလှတဲ့ လူ့မနောတွေကို တစစမြင်လာမိတယ်။ ခပ်လွန့်လွန့် အဝေးကို ပျံသန်းစပြုနေတဲ့ မျှော်လင့်အိပ်မက်ရဲ့နောက်ကျောကို တစွန်းတစမြင်လိုက်ရတယ်။\nအရာအားလုံးကို မမြင်တွေ့စေရဖို့ ကျွန်မ မျက်လုံးတွေခပ်ဖွဖွမှိတ်လိုက်ပါတယ်။\nကျွန်မ အကြားအာရုံမှာ သီချင်းသံသာပြန်လည်လွှမ်းမိုးသွားတယ်။\nသူ့အတိုင်း ခြောက်သွေ့သွားပါစေလေ.................။ ။\nPosted by ရွှေအိမ်စည် at 2:25 AM Labels: အက်ဆေး\nShwe Eain Si January 20, 2013 at 3:12 AM\nညီလင်းနိူင် January 20, 2013 at 9:53 AM\nဒုတိယအကြိမ်မြောက် ထပ်ဖတ်ခဲ့ပါတယ် ညီမလေး .....\nဘာရယ်လို့တော့ တိတိကျကျ မပြောတတ်ပေမယ့်\nအရာရာ အေးချမ်းပါစေလို့ ဆန္ဒပြုပါတယ် ။\nရွှေအိမ်စည် January 22, 2013 at 1:03 AM\nတကယ်ကောင်းတဲ့ သီချင်းလေးပါရှင့် :)\nဘယ်လိုပြောရမှန်းတောင် မသိတော့ပါဘူး အမ သူသူရယ် :) :)\nMy Heart Pain, Thu Thu.\nShwe Eain Si February 7, 2013 at 7:03 PM\nဒီစာစုလေးကို လာဖတ်ပေးတဲ့ ထရီဆာနဲ့ အမည်မသိစာဖတ်သူကိုလည်း ကျေးဇူးတင်ပါတယ်။\nစာဖတ်သူတွေကို နာကျင်မှုတွေများပေးခဲ့မိပြီလားလို့ တွေးမိတယ်...။\nတစ်ခါတရံဖြစ်လေ့ဖြစ်ထသဘောမျိုးပဲ မှတ်ယူပြီး နားလည်ပေးပါရှင်..။


တရားဝင်ဖြစ်မှုအဓိပ္ပါယ်ဖွင့်ဆိုချက် | FLEGT\nဥပဒေရေးရာ အဓိပ္ပါယ်ဖွင့်ဆိုမှု၏ VPA နောက်ဆက်တွဲ\nတရားဝင်ဖြစ်မှုအဓိပ္ပါယ်ဖွင့်ဆိုချက်၏ VPA နောက်ဆက်တွဲ၏ ရည်ရွယ်ချက်မှာ ဆန္ဒအလျောက်မိတ်ဖက်အဖြစ်ဆောင်ရွက်ရန် သဘောတူညီချက် (VPA) မိတ်ဖက်နိုင်ငံမှ တရား၀င်သစ်အပေါ် တိုင်းတာမည့် အညွှန်းကိန်းများ၊ ဥပဒေလိုက်နာမှု ရှိမရှိ စောင့်ကြည့်ရမည့် သက်သေခံများ စုစည်းသည့်လုပ်ငန်းစဉ်စသည့် နိုင်ငံတော်အဆင့် ဥပဒေတစ်ရပ်ကို ဆန်းစစ်နိုင်ရန်ဖြစ်သည်။\nတရားဝင်ဖြစ်ကြောင်းအဓိပ္ပါယ်ဖွင့်ဆိုချက်သည် နိုင်ငံ၏တရားဝင်သစ်ဖြစ်ကြောင်း အာမခံသည့်စနစ်တွင် အဓိက ကျသည်။ သစ်နှင့်သစ်ထွက်ပစ္စည်းများသည် FLEGT လိုင်စင်များရရှိရန် ဤအဓိပ္ပါယ်ဖွင့် ဆိုချက်ကို လိုက်နာရမည်။ VPAs များအားလုံးတွင် တရားဝင်ဖြစ်ကြောင်း အာမခံသည့်စနစ်နှင့် ပတ်သက်သည့် နောက်ဆက်တွဲတစ်ခုပါဝင်သော်လည်း အချို့နိုင်ငံများတွင် တရားဝင်ဖြစ်ကြောင်း အဓိပ္ပါယ်ဖွင့်ဆိုခြင်းကို သီးခြား နောက်ဆက်တွဲတွင် ဖော်ပြထားသည်။\nတရားဝင်ဖြစ်ကြောင်းအဓိပ္ပါယ်ဖွင့်ဆိုချက်သည် VPA လုပ်ငန်းစဉ်၏အစောပိုင်းအဆင့်အလွှာစုံမှ အကျိုးဆက်စပ် ပတ်သက်သူများပါဝင်သည့် အကြံပြုဆွေးနွေးခြင်းမှ ထွက်ပေါ်လာသည်။ အကျိုး ဆက်စပ်ပတ်သက်သူများတွင် မတူညီသောစိုးရိမ်ပူပန်မှုနှင့် အလေးထားစရာများရှိသည့်အတွက် ဤ အကြံပြုဆွေးနွေးခြင်းအစောပိုင်းမှာပင် နိုင်ငံ့ သစ်တောကဏ္ဍအတွင်း သဘောထားကွဲလွဲ မှုများမကြာခဏ ရှိတတ်သည်။ သစ်တင်ပို့သည့်နိုင်ငံတစ်နိုင်ငံ၏ အစိုးရတွင် အလွာစုံမှအကျိုးဆက် စပ်ပတ်သက်သူများ ပါဝင်သော ဆွေးနွေးညှိနှိုင်းခြင်းမှ အောက်ပါတို့ကို ရှင်းရှင်းလင်းလင်းထုတ် ဖော်ပြောဆိုနိုင်ရန်အလို့ငှာ အပြန်အလှန်ဆွေးနွေးခြင်းကို အားပေးရန်နှင့် အများဆန္ဒကို တည်ဆောက်ရန် တာဝန်ရှိပါသည်။\nပိုမိုထိရောက်မှုရှိစေရန် မည်သို့သော ဥပဒေဆိုင်ရာလိုအပ်ချက်\nမည်သည့်ဥပဒေမူဘောင်ရှု့ထောင့်အား မွမ်းမံရန် သို့မဟုတ် ပြင်ဆင်ရန်\nအလွှာစုံမှအကျိုးဆက်စပ်ပတ်သက်သူများ၏ အပြန်အလှန်ဆွေးနွေးခြင်းတစ်စိတ်တစ်ဒေသသည် တရား ဝင်ဖြစ်မှု အတိုင်းအတာအပေါ် အာရုံစိုက်ပါသည်။ ဤအချက်က သဘာဝသစ်တောများသို့မဟုတ် စိုက်ခင်း များကဲ့သို့ ခြားနားသော မြေအသုံးချမှုအမျိုးအစားများ နှင့် လုပ်ပိုင်ခွင့်များခွဲဝေသတ်မှတ်ခြင်း၊ ရောင်းချခွင့်များ သို့မဟုတ် တင်ပို့မှုလုပ်ထုံးလုပ်နည်းများကဲ့သို့ အုပ်ချုပ်မှုဆိုင်ရာခြားနားသောရှု ထောင့် များကို တရားဝင်ဖြစ်ကြောင်း အဓိပ္ပါယ်ဖွင့်ဆိုရာတွင်မည်ကဲ့သို့ထည့်သွင်းမည်ကို ဆုံးဖြတ်ခြင်း ဟုဆိုလို ပါသည်။ အပြန်အလှန်ဆွေးနွေးပွဲ၏ ရည်ရွယ်ချက်မှာ လေးစားလိုက်နာမှုကို စစ်ဆေးအ တည်ပြုရန် လက်တွေ့ကျပြီး ရှင်းလင်းသည့်တရားဝင် ဖြစ်ကြောင်းအဓိပ္ပာယ်ဖွင့်ဆိုမှုတစ်ရပ်ကို ထုတ်ဖော် ရန်ဖြစ်ပါ သည်။\nအကျိုးဆက်စပ်ပတ်သက်သည့်အဖွဲ့အားလုံး၏ အကျိုးကိုဆောင်ရွက်ပေးမည့် တရားဝင်ဖြစ်ကြောင်း အဓိပ္ပါယ်ဖွင့်ဆိုချက်သည် တရားဝင်သစ်ခုတ်လှဲရောင်းချခွင့်များပေးရုံထက် ပိုမိုခြုံငုံစေရမည် EU မှ တရားဝင်ဖြစ်ကြောင်းအဓိပ္ပါယ် ဖွင့်ဆိုချက်တွင် ရေရှည်တည်တံ့ရေးအတွက် အဓိကဒေါက်တိုင်ကြီး ၃ ခု (စီးပွားရေး၊ လူမှုရေးနှင့် ပတ်ဝန်းကျင်ဆိုင်ရာ) တို့ကို ခြုံငုံအကျုံးဝင်လိမ့်မည်ဟုမျှော်လင့်ထားသည်။ အလွှာစုံမှ အကျိုးဆက်စပ်ပတ်သက်သူများ၏ ဆွေးနွေးညှိနှိုင်းပွဲများသည် တရားဝင်ဖြစ်ကြောင်း အဓိပ္ပါယ်ဖွင့်ဆိုချက်သည် ယုံကြည်စိတ်ချရပြီး အကျိုးဆက်စပ်ပတ်သက်သူအုပ်စုများအားလုံး ၏အကျိုး ကိုဆောင်ရွက်ပေးသည်ကို သေချာ စေရန်အခွင့်အရေးများကိုပေးပါသည်။\nတရားဝင်ဖြစ်မှုအဓိပ္ပါယ်ဖွင့်ဆိုချက်များဆိုင်ရာ ဥပဒေများမှာ။ ။\nသစ်တောများ၊ အခွန်၊ ကုန်သွယ်ရေး၊ အလုပ်အကိုင်၊ ပတ်၀န်းကျင်၊ လူမှုရေးဆိုင်ရာလုံခြုံစိတ်ချရမှု၊ ဇီ၀မျိုးစုံမျိုးကွဲထိန်းသိမ်းစောင့်ရှောက်ရေးနှင့် သတင်းအချက်အလက်ဆိုင်ရာ လွတ်လပ်ခွင့်တို့နှင့် သက်ဆိုင်သော အမျိုးသားဥပဒေများ\nဘက်ပေါင်းစုံပါဝင်သော သဘာဝဝန်းကျင်ဆိုင်ရာသဘောတူညီချက်များကဲ့သို့ နိုင်ငံတကာ စာချုပ်များ\nVPAs များသည် လက်ရှိအမျိုးသားဥပဒေများနှင့် စည်းမျဉ်းစည်းကမ်းများအရ တရားဝင်မှုကို သတ်မှတ်သည်။ သို့ရာတွင် အချို့ VPA လုပ်ငန်းစဉ်များ၌ တရားဝင်ဖြစ်ကြောင်း အဓိပ္ပါယ်ဖွင့်ဆိုချက်နှင့် ပတ်သက်သည့် အလွှာစုံမှအကျိုးဆက်စပ်ပတ်သက်သူများ၏ ဆွေးနွေးပွဲများသည် လက်ရှိဥပဒေများ အကြား ဟာကွက်များ သို့မဟုတ် ရှေ့နောက်မညီမှုများကို ဖော်ထုတ်ခဲ့ပါသည်။ VPA လုပ်ငန်းစဉ်သည် ဤဟာကွက်များကို ကိုင်တွယ်ရန် ဥပဒေ နှင့်၊ သို့မဟုတ် မူဝါဒ ပြုပြင်ပြောင်းလဲ ရေးအား ဖော်ထုတ်ပေးနိုင်သည်။ ဂါနာသည် ၎င်းဟာကွက်များကို ဖြေရှင်းရန် တရားဝင်ဖြစ်ကြောင်း အဓိပ္ပါယ် ဖွင့်ဆိုချက်နှင့်ပတ်သက်သည့် နောက်ဆက်တွဲတွင် ပြုပြင်ပြောင်းလဲ မှုများကို ထည့်သွင်းထားသည်။ အခြား VPAs များ၏ ပူးတွဲလုပ်ဆောင်ရန်စီမံချက်များနှင့်ပတ်သက်သည့် နောက်ဆက်တွဲတွင်ပြုပြင် ပြောင်းလဲရေးကို အသေးစိတ်ဖော်ပြထားသည်။\nတရားဝင်ဖြစ်မှုအဓိပ္ပါယ်ဖွင့်ဆိုချက်၏ နောက်ဆက်တွဲ တည်ဆောက်ပုံ\nVPAs အများစုတွင် တရားဝင်မှုအဓိပ္ပါယ်ကိုတင်ပြရန်တရားဝင်ဖြစ်မှုဂရစ် (Legality Grid) သို့မဟုတ် တရားဝင်ဖြစ်မှုပုံစံဇယား (Legality Matrix) ပါဝင်ပါသည်။ ၎င်းဇယားများသည် တရားဝင်ဖြစ်မှု အဓိပ္ပါယ် ကိုဖွဲ့စည်းသည့် အညွှန်းကိန်းများ" ဟုခေါ်သော ဥပဒေဆိုင်ရာ လိုအပ်ချက်များကို အကြမ်းဖျဉ်း ဖော်ပြထားပါသည်။ ၎င်းဇယားများသည် နိုင်ငံအာဏာပိုင်များက တရားဝင်ဖြစ်မှုအပေါ် စစ်ဆေး အတည်ပြုမည့် နည်းလမ်း များကိုလည်း ထည့်သွင်းဖော်ပြထားသည်။\nVPA မိတ်ဖက်နိုင်ငံများသည် ၎င်းတို့၏ လိုအပ်ချက်၊ အခြေအနေ နှင့် ရှိရင်းစွဲစနစ်များအရ တရားဝင် ဖြစ်မှု နှင့်ပတ်သက်သည့် သတင်းအချက်အလက်များကို မတူညီသော နည်းလမ်းများဖြင့် တင်ပြကြသည်။ ရလဒ်အနေဖြင့် တရားဝင်ဖြစ်ကြောင်း အဓိပ္ပါယ်ဖွင့်ဆိုချက် နှင့်ပတ်သက်သည့် နောက်ဆက်တွဲတစ်ခုတွင် ဒေသခံပြည်သူအစုအဖွဲ့ပိုင်သစ်တောများ၊ စိုက်ခင်းများ သို့မဟုတ် သစ်လုပ်ကွက်ပေးခြင်းများစသည့် မတူညီသောရင်းမြစ်များအတွက် မတူညီသောစံနှုန်းများကို အသုံးပြုထားသည့် တရားဝင်ဖြစ်မှုပုံစံ ဇယားများ အများအပြားပါဝင်ကောင်းပါဝင်နိုင်ပါသည်။ ဥပမာ\nအင်ဒိုနီးရှားတွင် မတူညီသော အခွင့်အရေးရှိမှုများအတွက် အမျိုးမျိုးသော တရား၀င်ခြင်းဆိုင်ရာ အခြေအနေများရှိနေသည်\nကင်မရွန်းတွင် မတူညီသော သစ်တောများနှင့် ရောင်းချခွင့်များအတွက် အမျိုးမျိုးသော တရား၀င်ခြင်းဆိုင်ရာ အခြေအနေများရှိနေသည်\nဂါနာတွင် သစ်တောအားလုံးအတွက် သစ်နှင့် သစ်တောထွက်ပစ္စည်းအတွက် ထောက်ပံ့ရေးလမ်းကြောင်းအာလုံး အကျုံး၀င်သည့် တရား၀င်ခြင်းဆိုင်ရာ အခြေအနေတစ်ခုသာရှိသည်\nတရား၀င်ဖြစ်မှု အခြေအနေများသည် ပထမ အမြင်တွင် ရှုပ်ထွေးသည်ဟု ထင်ရသော်လည်း မည်သည့် ဥပဒေဆိုင်ရာ အစိတ်အပိုင်းလိုအပ်သည်၊ လိုက်နာဆောင်ရွက်ရန် မည်သည့် သက်သေတင်ပြရမည်နှင့် မည်သည့် ရှု့ထောင့်များကို စနစ်တကျ စစ်ဆေးမည်ဆိုသည့် ရှင်းလင်းတိကျသည့် သတင်းအချက်အလက်များကို ပေးထားသည်။\nတရားဝင်ဖြစ်မှုအဓိပ္ပါယ်ဖွင့်ဆိုချက်၏ နောက်ဆက်တွဲများ အမည်ပေးခြင်းအတွက် မှတ်ချက်\nတရားဝင်ဖြစ်ကြောင်းအဓိပ္ပါယ်ဖွင့်ဆိုချက်နှင့်ပတ်သက်သည့် နောက်ဆက်တွဲများ အမည်ပေးခြင်းများသည် VPAs များအကြားကွဲပြားနေကြပါသည်။ ကင်မရွန်းနှင့် ကွန်ဂိုသမ္မတနိုင်ငံတို့သည် နောက်ဆက်တွဲများကို "တရားဝင်ဖြစ်ကြောင်းပုံစံဇယားများ" ဟုခေါ်သည်။ ဗဟိုအာဖရိကနှင့် အင်ဒိုနီးရှားတို့သည် အဆိုပါ နောက်ဆက်တွဲများကို "တရားဝင်ဖြစ်ကြောင်း အဓိပ္ပါယ်ဖွင့်ဆိုချက်"ဟုခေါ်ပြီး ဂါနာသည်" တရားဝင်ဖြစ် ကြောင်း အဓိပ္ပါယ် သတ်မှတ်ရာတွင် ထည့်သွင်းစဉ်းစားရမည့် ဥပဒေများ"ဟုခေါ်သည်။ လိုင်ဘေးရီးယား သည် ၎င်း၏တရားဝင်ဖြစ်ကြောင်းအဓိပ္ပါယ်ဖွင့်ဆိုချက်ကို တရားဝင်ဖြစ်ကြောင်းအာမခံသည့် စနစ်နှင့် ပတ်သက်သည့့်် နောက်ဆက်တွဲတွင် ထည့်သွင်းထားသည်။\nတရားဝင်ဖြစ်ကြောင်းအာမခံသည့်စနစ်နှင့် သက်ဆိုင်သည့်VPA နောက်ဆက်တွဲ\nထုတ်ကုန်အမျိုးအစားနှင့်ပတ်သက်သည့် VPA နောက်ဆက်တွဲ\nEU. 2007. FLEGT Briefing Note 02: What is legal timber? European Union. [PDF ဒေါင်းလုဒ်ရန်]\nEU. 2007. FLEGT Briefing Note 03: A timber legality assurance system. European Union. [PDF ဒေါင်းလုဒ်ရန်]